ཡོང་ཁུངས།：ཞིང་ཆེན་སྲིད་གཞུང་ཡིག་སྒྱུར་ཁང་། རྩོམ་སྒྲིག་པ།：གཡང་སྐྱིད། སྤེལ་དུས།：2022-02-10 16:33 རྡེབ་ཚད།：26002\nཞིང་ཆེན་མི་དམངས་སྲིད་གཞུང་གི་མངག་བཅོལ་ལྟར། ད་ལྟ2021ལོའི་སྔོན་རྩིས་ལག་བསྟར་བྱས་པའི་གནས་ཚུལ་དང2022ལོའི་སྔོན་རྩིས་འཆར་ཟིན་སྐོར་གྱི་སྙན་ཞུ་ཞིང་ཆེན་དམངས་འཐུས་ཚོགས་ཆེན་སྐབས་བཅུ་གསུམ་པའི་གྲོས་ཚོགས་ཐེངས་བདུན་པར་གྲོས་ཞིབ་གནང་བར་ཕུལ་བ་དང། སྲིད་གྲོས་ཀྱི་ཨུ་ཡོན་ལྷན་རྒྱས་དང་ཟུར་ཞུགས་ཀྱི་བློ་མཐུན་རྣམ་པས་ཀྱང་བསམ་འཆར་གནང་རོགས་ཞུ།\n2021ལོར་ཕྱི་རོལ་གྱི་ཁོར་ཡུག་དང་དཔལ་འབྱོར་སླར་གསོ་གོང་འཕེལ་ཁྲོད་ཀྱི་འགལ་བ་སྣོལ་མར་ཆགས་པའི་གནད་དོན་ལ་ཁ་གཏད་ནས། ཞིང་ཆེན་ཏང་ཨུའི་སྲ་བརྟན་གྱི་མགོ་ཁྲིད་དང་ཞིང་ཆེན་དམངས་ཆེན་གྱི་ལྟ་སྐུལ་མཛུབ་སྟོན་འོག། ཞིང་ཆེན་ཡོངས་ཀྱི་ནོར་སྲིད་མ་ལག་གིས་ཞི་ཅིན་ཕིང་གི་དུས་རབས་གསར་བའི་ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་ཀྱི་དགོངས་པ་རྒྱུན་འཁྱོངས་སྒོས་མཛུབ་སྟོན་དུ་བཟུང་བ་དང་། ཏང་གི་འཐུས་མི་ཚོགས་ཆེན་ཐེངས་བཅུ་དགུ་བ་དང་སྐབས་བཅུ་དགུ་བའི་ཀྲུང་ཨུ་ཚང་འཛོམས་གྲོས་ཚོགས་རིམ་པའི་དགོངས་དོན་ལག་ལེན་མཐར་ཕྱིན་བྱས་ཤིང་། སྤྱི་ཁྱབ་ཧྲུའུ་ཅི་ཞི་ཅིན་ཕིང་མཚོ་སྔོན་འཐུས་ཚབ་ཚོགས་པའི་གྲོས་ཞིབ་ནང་ཞུགས་པ་དང་མཚོ་སྔོན་ལ་རྟོག་ཞིབ་གནང་སྐབས་ཀྱི་གསུང་བཤད་གལ་ཆེན་གྱི་དགོངས་དོན་དོན་འཁྱོལ་གཏིང་ཟབ་བྱས་ཏེ། ཞིང་ཆེན་དམངས་ཆེན་གྱི་ཇུས་ཆོད་སོ་སོ་ནན་ཏན་སྒོས་ལག་བསྟར་དང་། བརྟན་བརླིང་ཁྲོད་འཕེལ་རྒྱས་བརྩོན་ལེན་གྱི་བྱ་བ་སྤྱིའི་མདོ་དོན་རྒྱུན་འཁྱོངས་བྱས་ཤིང་། འཕེལ་རྒྱས་གསར་བའི་འདུ་ཤེས་ལ་རྐང་ཚུགས་པ་དང་། འཕེལ་རྒྱས་གསར་བའི་འདུ་ཤེས་ལག་བསྟར་བྱས་ལ། འཕེལ་རྒྱས་གསར་བའི་ཁོད་སྟངས་སུ་མཉམ་འདྲེས་བྱས་ཏེ། དཔལ་འབྱོར་གོང་སྤེལ་དང་བདེ་འཇགས་བརྟན་བརླིང་ལ་གཅིག་འདོམས་ངང་རྒྱབ་སྐྱོར་བྱས་ཐོག སྤུས་འབྲས་མཐོར་འདེགས་དང་སྔར་ལས་རྒྱུན་མཐུད་ལྡན་པའི་ནོར་སྲིད་ཀྱི་སྲིད་ཇུས་ལེགས་པོ་ཤུགས་ཆེན་པོས་ལག་བསྟར་བྱས་ཏེ། ཞིང་ཆེན་ཡོངས་ཀྱི་དཔལ་འབྱོར་བརྟན་འཇགས་ངང་སླར་སོས་པའི་རྣམ་པ་རྒྱུན་འཁྱོངས་བྱས་པས། ནོར་སྲིད་འཁོར་སྐྱོད་སྤྱིའི་ཆ་ནས་བརྟན་བརླིང་ཡིན་ལ། ལོ་ཧྲིལ་བོའི་བྱ་བའི་འགན་འཁྲི་ཁག་ཅུང་བཟང་བའི་སྒོ་ནས་ལེགས་འགྲུབ་བྱུང་།\n(1) ཞིང་ཆེན་ཡོངས་སུ་ལག་བསྟར་བྱས་པའི་གནས་ཚུལ། ས་གནས་ཀྱི་སྤྱིར་བཏང་གི་སྤྱི་པའི་སྔོན་རྩིས་ཡོང་སྒོ་སྒོར་དུང་ཕྱུར328.8ཡོད་ཅིང། ལོ་སྔོན་མའི་ཡོངས་འགྲུབ་ཚད་དང་བསྡུར་ན10.3%འཕར། དེའི་ཁར་ཀྲུང་དབྱང་གི་ཁ་གསབ་ཡོང་སྒོ་སྒོར་དུང་ཕྱུར1499.7ཡོད་པ་དང་། སྤྱིར་བཏང་གི་བུན་འཛིན་ཡོང་སྒོ་སྒོར་དུང་ཕྱུར384.7ཡོད་པ་དང་། སྔོན་ལོའི་ལྷག་འཕྲོ་རྩིས་ཁོངས་སུ་སྤོ་འགོད་བྱས་པ་སྒོར་དུང་ཕྱུར141.2ཡོད་ཅིང། སྔོན་རྩིས་གཏན་འཇགས་སྙོམ་སྒྲིག་ཐེབས་རྩ་སྒོར་དུང་ཕྱུར132.9དང། སྒོར་དུང་ཕྱུར42.5ནང་འདྲེན་བྱས་རྗེས། སྤྱིར་བཏང་གི་སྤྱི་པའི་སྔོན་རྩིས་ཀྱི་སྤྱིའི་ཡོང་སྒོ་སྒོར་དུང་ཕྱུར2529.8ཡོད་ཅིང། བསྐྱར་དངུལ་སྡུད་པའི་སྤྱིར་བཏང་གི་བུན་འཛིན་སྒོར་དུང་ཕྱུར183.7བཀྲམ་པ་ཕུད་རྗེས། དོན་དངོས་ཀྱི་སྤྱིའི་ནོར་ཤུགས་སྒོར་དུང་ཕྱུར2346.1ཡོད་ལ། ལོ་སྔོན་མ་ལས་སྒོར་དུང་ཕྱུར125.2ཇེ་མང་དུ་སོང་ཡོད་ཅིང5.6%འཕར་ཡོད།\nསྤྱིར་བཏང་གི་སྤྱི་པའི་སྔོན་རྩིས་འགྲོ་སྒོ་སྒོར་དུང་ཕྱུར1853.8དང4.1%མར་ཆག་ཅིང། སྔོན་རྩིས་ལག་བསྟར་བྱས་ཚད86.2%ཡིན་ལ། བུ་ལོན་གྱི་མ་རྩ་འཇལ་བའི་འགྲོ་སྒོ་སྒོར་དུང་ཕྱུར184.9བཏང། སྔོན་རྩིས་གཏན་འཇགས་སྙོམ་སྒྲིག་ཐེབས་རྩ་སྒོར་དུང་ཕྱུར189.1བཀོད་སྒྲིག་དང། མ་དངུལ་སྒོར་དུང་ཕྱུར0.7བཀོད་གཏོང་བྱས་ཤིང། གོང་སྤྲོད་འགྲོ་སྒོ་སྒོར་དུང་ཕྱུར5.7བཏང། ལོ་རྗེས་མའི་འགྲོ་སྒོའི་རྩིས་ཁོངས་སུ་སྒོར་དུང་ཕྱུར295.6སྤོ་འགོད་བྱས།\n(2) ཞིང་ཆེན་རིམ་པར་ལག་བསྟར་བྱས་པའི་གནས་ཚུལ། ས་གནས་ཀྱི་སྤྱིར་བཏང་གི་སྤྱི་པའི་སྔོན་རྩིས་ཡོང་སྒོ་སྒོར་དུང་ཕྱུར36.1དང10.5%འཕར་ལ། དེའི་ཁར་ཀྲུང་དབྱང་གི་ཁ་གསབ་ཡོང་སྒོ་སྒོར་དུང་ཕྱུར459.3(ཀྲུང་དབྱང་གིས་ཞིང་ཆེན་ཡོངས་ལ་ཁ་གསབ་སྒོར་དུང་ཕྱུར1499.7བྱས་པའི་ནང་ནས་གྲོང་ཁྱེར་དང་ཁུལ་ལ་སྒོར་དུང་ཕྱུར1040.4ཁ་གསབ་བྱས་པ་ཕུད་ཡོད) ཡོད་པ་དང། སྤྱིར་བཏང་གི་བུན་འཛིན་ཡོང་སྒོ་སྒོར་དུང་ཕྱུར243.8(ཞིང་ཆེན་ཡོངས་ཀྱི་སྒོར་དུང་ཕྱུར384.7ནང་ནས་གྲོང་ཁྱེར་དང་ཁུལ་ལ་སྒོར་དུང་ཕྱུར140.9བུན་སྒྱུར་བྱས་ཡོད)ཡོད་པ་དང། ལོ་སྔོན་མའི་ལྷག་འཕྲོ་རྩིས་ཁོངས་སུ་སྤོ་འགོད་བྱས་པ་སྒོར་དུང་ཕྱུར118.7ཡོད། སྔོན་རྩིས་གཏན་འཇགས་སྙོམ་སྒྲིག་ཐེབས་རྩ་སྒོར་དུང་ཕྱུར85དང། གོང་སྤྲོད་ཡོང་སྒོ་སྒོར་དུང་ཕྱུར77.9ཡོད། སྒོར་དུང་ཕྱུར12.2ནང་འདྲེན་བྱས་རྗེས། སྤྱིར་བཏང་གི་སྤྱི་པའི་སྔོན་རྩིས་སྤྱིའི་ཡོང་སྒོ་སྒོར་དུང་ཕྱུར1033ཡོད། བསྐྱར་དངུལ་སྡུད་པའི་སྤྱིར་བཏང་གི་བུན་འཛིན་སྒོར་དུང་ཕྱུར117.3བཀྲམ་པ་ཕུད་རྗེས། དོན་དངོས་ཀྱི་སྤྱིའི་ནོར་ཤུགས་སྒོར་དུང་ཕྱུར915.7ཡོད་ལ། ལོ་སྔོན་མ་ལས་སྒོར་དུང་ཕྱུར62.6ཇེ་མང་དུ་སོང་ཞིང7.3%འཕར།\nསྤྱིར་བཏང་གི་སྤྱི་པའི་སྔོན་རྩིས་འགྲོ་སྒོ་སྒོར་དུང་ཕྱུར650.4དང2.1%འཕར་ཞིང་། སྔོན་རྩིས་ལག་བསྟར་བྱས་ཚད82.1%ཡིན་ལ། བུ་ལོན་གྱི་མ་རྩ་འཇལ་བའི་འགྲོ་སྒོ་སྒོར་དུང་ཕྱུར117.5བཏང་ཞིང། སྔོན་རྩིས་གཏན་འཇགས་སྙོམ་སྒྲིག་ཐེབས་རྩ་སྒོར་དུང་ཕྱུར118བཀོད་སྒྲིག་དང། གོང་སྤྲོད་འགྲོ་སྒོ་སྒོར་དུང་ཕྱུར5.7བཏང། ལོ་རྗེས་མའི་འགྲོ་སྒོའི་རྩིས་ཁོངས་སུ་སྒོར་དུང་ཕྱུར141.4སྤོ་འགོད་བྱས།\nཞིང་ཆེན་ཡོངས་ཀྱི་སྤྱིའི་ཡོང་སྒོ་སྒོར་དུང་ཕྱུར383.4ཡོད་ལ། དེའི་ནང་དུ་ལོ་དེ་གའི་ཡོང་སྒོ་སྒོར་དུང་ཕྱུར199.3ཡོོད་ཅིང་། ཀྲུང་དབྱང་གི་ཁ་གསབ་ཡོང་སྒོ་སྒོར་དུང་ཕྱུར5.2ཡོད། མ་དངུལ་སྒོར་དུང་ཕྱུར0.7ནང་འདྲེན་བྱས་པ་དང་། ལོ་སྔོན་མའི་རྩིས་ཁོངས་ནས་སྤོ་འགོད་བྱས་པ་སྒོར་དུང་ཕྱུར55.2ཡོད་ཅིང། ཆེད་སྤྱོད་བུན་འཛིན་ཡོང་སྒོ་སྒོར་དུང་ཕྱུར123ཡོད། འགྲོ་སྒོ་སྒོར་དུང་ཕྱུར258.9བཏང་བ་དང་། མ་དངུལ་སྒོར་དུང་ཕྱུར33.6བཀོད་གཏོང་བྱས་ཤིང། བུ་ལོན་གྱི་མ་རྩ་འཇལ་བའི་འགྲོ་སྒོ་སྒོར་དུང་ཕྱུར59.1བཏང་རྗེས། ལོ་རྗེས་མའི་རྩིས་ཁོངས་སུ་སྤོ་འགོད་བྱས་པའི་འགྲོ་སྒོ་སྒོར་དུང་ཕྱུར31.8ཡོད།\nཞིང་ཆེན་རིམ་པའི་སྤྱིའི་ཡོང་སྒོ་སྒོར་དུང་ཕྱུར52ཡོད། དེའི་ནང་དུ་ལོ་དེ་གར་ཡོང་སྒོ་སྒོར་དུང་ཕྱུར12.9ཡོད་ཅིང། ཀྲུང་དབྱང་གི་ཁ་གསབ་ཡོང་སྒོ་སྒོར་དུང་ཕྱུར0.9 (ཀྲུང་དབྱང་གིས་ཞིང་ཆེན་ཡོངས་ལ་ཁ་གསབ་སྒོར་དུང་ཕྱུར5.2བྱས་པའི་ནང་ནས་གྲོང་ཁྱེར་དང་ཁུལ་ལ་སྒོར་དུང་ཕྱུར4.3ཁ་གསབ་བྱས་པ་ཕུད་ཡོད) ཡོད་པ་དང། ལོ་སྔོན་མའི་རྩིས་ཁོངས་ནས་སྤོ་འགོད་བྱས་པ་སྒོར་དུང་ཕྱུར23.7ཡོད། ཆེད་སྤྱོད་བུན་འཛིན་ཡོང་སྒོ་སྒོར་དུང་ཕྱུར14.5 (ཞིང་ཆེན་ཡོངས་ཀྱི་སྒོར་དུང་ཕྱུར123ནང་ནས་གྲོང་ཁྱེར་དང་ཁུལ་ལ་སྒོར་དུང་ཕྱུར108.5བུན་སྒྱུར་བྱས་ཡོད)བཀྲམ་ཡོད། འགྲོ་སྒོ་སྒོར་དུང་ཕྱུར28.7བཏང་བ་དང། མ་དངུལ་སྒོར་དུང་ཕྱུར11.8བཀོད་གཏོང་བྱས་ཤིང། བུ་ལོན་གྱི་མ་རྩ་འཇལ་བའི་འགྲོ་སྒོ་སྒོར་དུང་ཕྱུར2.5བཏང་རྗེས། ལོ་རྗེས་མའི་རྩིས་ཁོངས་སུ་སྤོ་འགོད་བྱས་པའི་འགྲོ་སྒོ་སྒོར་དུང་ཕྱུར9ཡོད།\nཞིང་ཆེན་ཡོངས་ཀྱི་སྤྱིའི་ཡོང་སྒོ་སྒོར་དུང་ཕྱུར2.4ཡོད་ལ། དེའི་ནང་དུ་ལོ་དེ་གར་ཡོང་སྒོ་སྒོར་དུང་ཕྱུར2ཡོད་ཅིང། ཀྲུང་དབྱང་གི་ཁ་གསབ་ཡོང་སྒོ་སྒོར་དུང་ཕྱུར-0.2(ཀྲུང་དབྱང་གིས་ལོ་དེ་གར་ཁ་གསབ་སྒོར་དུང་ཕྱུར0.3བྱས་པ་དང་། 2020ལོར་གཤམ་སྤྲོད་མང་དུ་བྱས་པའི་ཁེ་ལས་ཀྱི་ལས་བཟོ་བའི་སྡོད་ཁུལ་གྱི“འདོན་སྤྲོད་གསུམ་དང་གཞིས་ལས་གཅིག”ཏུ་དགར་བར་ཁ་གསབ་རོགས་དངུལ་སྒོར་དུང་ཕྱུར0.5སྤྲད་པ་དེ་ཕྱིར་བསྡུ་བྱས་ཡོད)ཡོད་པ་དང་། ལོ་སྔོན་མའི་རྩིས་ཁོངས་ནས་སྤོ་འགོད་བྱས་པ་སྒོར་དུང་ཕྱུར0.6ཡོད། འགྲོ་སྒོ་སྒོར་དུང་ཕྱུར0.8བཏང་བ་དང། མ་དངུལ་སྒོར་དུང་ཕྱུར0.8བཀོད་གཏོང་བྱས་ཤིང། ལོ་རྗེས་མའི་རྩིས་ཁོངས་སུ་སྤོ་འགོད་བྱས་པའི་འགྲོ་སྒོ་སྒོར་དུང་ཕྱུར0.8ཡོད།\nཞིང་ཆེན་རིམ་པའི་སྤྱིའི་ཡོང་སྒོ་སྒོར་དུང་ཕྱུར1.5ཡོད་ལ། དེའི་ནང་དུ་ལོ་དེ་གར་ཡོང་སྒོ་སྒོར་དུང་ཕྱུར1.4ཡོད་ཅིང། ཀྲུང་དབྱང་གི་ཁ་གསབ་ཡོང་སྒོ་སྒོར་དུང་ཕྱུར-0.3(ཀྲུང་དབྱང་གིས་ཞིང་ཆེན་ཡོངས་ལ་ཁ་གསབ་སྒོར་དུང་ཕྱུར-0.2བྱས་པའི་ནང་ནས་གྲོང་ཁྱེར་དང་ཁུལ་ལ་སྒོར་དུང་ཕྱུར0.1ཁ་གསབ་བྱས་པ་ཕུད་ཡོད)ཡོད་པ་དང་། ལོ་སྔོན་མའི་རྩིས་ཁོངས་ནས་སྤོ་འགོད་བྱས་པ་སྒོར་དུང་ཕྱུར0.4ཡོད། འགྲོ་སྒོ་སྒོར་དུང་ཕྱུར0.4བཏང་བ་དང། མ་དངུལ་སྒོར་དུང་ཕྱུར0.4བཀོད་གཏོང་བྱས་ཤིང། ལོ་རྗེས་མའི་རྩིས་ཁོངས་སུ་སྤོ་འགོད་བྱས་པའི་འགྲོ་སྒོ་སྒོར་དུང་ཕྱུར0.7ཡོད།\nཞིང་ཆེན་ཡོངས་ཀྱི་སྤྱིའི་ཡོང་སྒོ་སྒོར་དུང་ཕྱུར758.4ཡོད་ལ། དེའི་ནང་དུ་ལོ་དེ་གར་ཡོང་སྒོ་སྒོར་དུང་ཕྱུར461.3ཡོད་ཅིང་། ལོ་སྔོན་མའི་ལྷག་འཕྲོ་སྒོར་དུང་ཕྱུར297.1ཡོད། འགྲོ་སྒོ་སྒོར་དུང་ཕྱུར423.2བཏང་ལ། ལོ་མཇུག་གི་སྤྱི་སྡོམ་ལྷག་འཕྲོ་སྒོར་དུང་ཕྱུར335.2ཡོད།\nཞིང་ཆེན་རིམ་པའི་སྤྱིའི་ཡོང་སྒོ་སྒོར་དུང་ཕྱུར513.8ཡོད་པ་དང་། དེའི་ནང་དུ་ལོ་དེ་གར་ཡོང་སྒོ་སྒོར་དུང་ཕྱུར376.1ཡོད་ཅིང་། ལོ་སྔོན་མའི་ལྷག་འཕྲོ་སྒོར་དུང་ཕྱུར137.7ཡོད། འགྲོ་སྒོ་སྒོར་དུང་ཕྱུར366.2བཏང་ལ། ལོ་མཇུག་གི་སྤྱི་སྡོམ་ལྷག་འཕྲོ་སྒོར་དུང་ཕྱུར147.6ཡོད།\nབྱེ་བྲག་གི་གནས་ཚུལ་ནི《མཚོ་སྔོན་ཞིང་ཆེན་གྱི2021ལོའི་སྔོན་རྩིས་ལག་བསྟར་བྱས་པའི་གནས་ཚུལ་དང2022ལོའི་སྔོན་རྩིས་འཆར་ཟིན》ལས་གསལ་བ་དང་། གོང་གི་དོན་ཚན་སོ་སོའི་གཏོང་ཡོང་གི་གཞི་གྲངས་དེར་ནོར་སྲིད་པུའུ་ཡིས་ངེས་རྩིས་ལ་བཀའ་ལན་འབྱོར་རྗེས་འགྱུར་ལྡོག་ཅུང་ཙམ་ཡོད་སྲིད་ལ། སྐབས་དེར་ཞིང་ཆེན་དམངས་ཆེན་ལ་ཁྲིམས་ལྟར་འབྲེལ་ཡོད་དོན་ཚན་དག་གི་སྙན་ཞུ་འབུལ།\nགསལ་བཤད་བྱ་དགོས་པའི་གནད་དོན། （1）ས་གནས་ཀྱི་ཡོང་སྒོ་མང་བསྡུ་བྱས་པའི་སྐོར་གྱི་གནས་ཚུལ་ཏེ། དཔལ་འབྱོར་བརྟན་འཇགས་ངང་སླར་སོས་བྱུང་བ་དང་བསྟུན་ནས། ནུས་ཁུངས་ཀྱི་མ་བཅོས་རྒྱུ་ཆའི་རིན་གོང་འཕར་བ་ལས་བྱུང་བའི་གཞི་རྒྱ་ཡན་གྱི་ཁེ་ལས་ཀྱི་ཁེ་ཁྲལ་འཕར་བ་དང་། ཞིང་ཆེན་ཡོངས་ཀྱི་ནོར་སྲིད་ཡོང་སྒོ་འཕར་བ་ཅུང་མགྱོགས་པ་བྱུང་བའི་སྟེང་། 2020ལོའི་ཡོང་སྒོའི་གཞི་གྲངས་ཅུང་དམའ་བས། སྤྱིའི་སྡོམ་རྩིས་བྱས་ན་ཞིང་ཆེན་ཡོངས་ཀྱི་ལོ་མགོའི་སྔོན་རྩིས་དང་བསྡུར་ན་སྒོར་དུང་ཕྱུར23.3མང་བསྡུ་བྱས་ཡོད་ཅིང་། དེའི་ཁྲོད་དུ་ཞིང་ཆེན་རིམ་པས་སྒོར་དུང་ཕྱུར2.1མང་བསྡུ་བྱས་ལ། གྲོང་ཁྱེར་དང་ཁུལ་གྱིས་སྒོར་དུང་ཕྱུར21.2མང་བསྡུ་བྱས། ནོར་སྲིད་པུའུ་ཡིས་གཏན་འཁེལ་གསར་བ་ལྟར་ན། 2021ལོར་མང་བསྡུ་བྱས་པའི་ཡོང་སྒོ་ཚང་མ་མཚལ་ཡིག་འཕྲི་འཐབ་བམ་སྔོན་རྩིས་བརྟན་འཇགས་ཀྱི་སྙོམ་སྒྲིག་ཐེབས་རྩའི་ནང་གསབ་འཇུག་བྱེད་དགོས།\nའགོད་བྱས་པའི་སྐོར་གྱི་གནས་ཚུལ་ཏེ། 2021ལོར་རྩིས་ཁོངས་སུ་སྤོ་འགོད་བྱས་པའི་མ་དངུལ་སྒོར་དུང་ཕྱུར295.6ཡོད་ཅིང་། 2020ལོ་དང་བསྡུར་ན་སྒོར་དུང་ཕྱུར154.3ཇེ་མང་དུ་སོང་ལ109.3%འཕར་ཡོད། མ་དངུལ་ཁག་འདི་རྩིས་ཁོངས་སུ་སྤོ་འགོད་བྱས་ཏེ2022ལོར་མུ་མཐུད་བཀོལ་སྤྱོད་བྱེད་རྒྱུ་ཡིན། རྩིས་ཁོངས་སུ་སྤོ་འགོད་བྱས་པ་གཞི་རྒྱ་ཆེ་བའི་རྒྱུ་རྐྱེན་གཙོ་བོ་ནི། 《རྒྱལ་སྲིད་སྤྱི་ཁྱབ་ཁང་གིས་སྔོན་རྩིས་དོ་དམ་ལམ་ལུགས་བཅོས་སྒྱུར་སྔར་ལས་གཏིང་ཟབ་གཏོང་བའི་སྐོར་གྱི་བསམ་འཆར》（རྒྱལ་སྤེལ〔2021〕ཨང5བ）གྱི་གཏན་འཁེལ་ལྟར། 2021ལོ་ནས་བཟུང་། གྲོང་ཁྱེར་དང་རྫོང་རིམ་པའི་ནོར་སྲིད་དང་རྒྱལ་མཛོད་ཀྱིས་ཕྱོགས་བསྡུས་གཏོང་སྤྲོད་སྤྱི་སྡོམ་ལྷག་འཕྲོ་དེ་དབང་འགན་བྱུང་བའི་ལམ་ལུགས་ལྟར་མི་གཏོང་བར་བྱས།\n（3）ས་གནས་སྲིད་གཞུང་གི་བུ་ལོན་བཅད་གྲངས་ལྷག་དངུལ་དང་འགྲེམ་སྤེལ་བཀོལ་སྤྱོད་སྐོར་གྱི་གནས་ཚུལ་ཏེ། བུ་ལོན་བཅད་གྲངས་ལྷག་དངུལ་གྱི་གནས་ཚུལ། 2021ལོའི་ལོ་མཇུག་ལ། ཞིང་ཆེན་ཡོངས་ཀྱི་སྲིད་གཞུང་གི་བུ་ལོན་བཅད་གྲངས་སྒོར་དུང་ཕྱུར3074.7(སྤྱིར་བཏང་གི་བུ་ལོན་སྒོར་དུང་ཕྱུར2296.9དང་ཆེད་སྤྱོད་བུན་འཛིན་སྒོར་དུང་ཕྱུར777.8ཡོད)ཡོད། བུ་ལོན་ལྷག་དངུལ་སྒོར་དུང་ཕྱུར2787.2(སྤྱིར་བཏང་གི་བུ་ལོན་སྒོར་དུང་ཕྱུར2153.9དང་ཆེད་སྤྱོད་བུན་འཛིན་སྒོར་དུང་ཕྱུར633.3ཡོད)ཡོད། དེའི་ཁྲོད་དུ་ཞིང་ཆེན་རིམ་པའི་སྲིད་གཞུང་གི་བུ་ལོན་བཅད་གྲངས་སྒོར་དུང་ཕྱུར1800.2(སྤྱིར་བཏང་གི་བུ་ལོན་སྒོར་དུང་ཕྱུར1622.5དང་ཆེད་སྤྱོད་བུན་འཛིན་སྒོར་དུང་ཕྱུར177.7ཡོད)ཡོད་ཅིང་། བུ་ལོན་ལྷག་དངུལ་སྒོར་དུང་ཕྱུར1707.6(སྤྱིར་བཏང་གི་བུ་ལོན་སྒོར་དུང་ཕྱུར1554.9དང་ཆེད་སྤྱོད་བུན་འཛིན་སྒོར་དུང་ཕྱུར152.7ཡོད)ཡོད། གྲོང་ཁྱེར(ཁུལ)སྲིད་གཞུང་གི་བུ་ལོན་བཅད་གྲངས་སྒོར་དུང་ཕྱུར1274.5(སྤྱིར་བཏང་གི་བུ་ལོན་སྒོར་དུང་ཕྱུར674.4དང་ཆེད་སྤྱོད་བུན་འཛིན་སྒོར་དུང་ཕྱུར600.1ཡོད)ཡོད་ཅིང་། བུ་ལོན་ལྷག་དངུལ་སྒོར་དུང་ཕྱུར1079.6(སྤྱིར་བཏང་གི་བུ་ལོན་སྒོར་དུང་ཕྱུར599དང་ཆེད་སྤྱོད་བུན་འཛིན་སྒོར་དུང་ཕྱུར480.6ཡོད)ཡོད། བུན་འཛིན་དབྱེ་བགོས་ཀྱི་གནས་ཚུལ། ལོ་ཧྲིལ་བོར་སྲིད་གཞུང་གི་བུ་ལོན་བཅད་གྲངས་སྒོར་དུང་ཕྱུར364གསར་སྣོན་བྱས་ལ། དེའི་ཁྲོད་དུ་ཞིང་ཆེན་རིམ་པས་སྒོར་དུང་ཕྱུར157བཀོད་སྒྲིག་བྱས་པ་དང་། གྲོང་ཁྱེར་དང་ཁུལ་ལ་སྒོར་དུང་ཕྱུར207(ཞིང་ཆེན་གྱི་སྐབས་བཅུ་གསུམ་པའི་དམངས་ཆེན་རྒྱུན་ཨུའི་ཐེངས་ཉེར་བདུན་པའི་གྲོས་ཚོགས་རྗེས་ནས། ཞིང་ཆེན་རིམ་པའི་བུན་འཛིན་ལས་གཞི་ཁག་ཅིག་གི་སྔ་དུས་ཀྱི་གྲ་སྒྲིག་མ་འདང་བས། ལོ་དེར་འགྲོ་སྒོ་གྲུབ་མི་ཐུབ་པའི་སྒོར་དུང་ཕྱུར23.5སྙོམ་སྒྲིག་བྱས། དེའི་ཁྲོད་དུ་སྤྱིར་བཏང་གི་བུན་འཛིན་སྒོར་དུང་ཕྱུར4.9ལས་གཞི་གཞན་དག་ལ་སྙོམ་སྒྲིག་བྱས་པ་དང་། གྲོང་ཁྱེར་དང་ཁུལ་ལ་སྒོར་དུང་ཕྱུར9.6བུན་སྒྱུར་བྱས། ཆེད་སྤྱོད་བུན་འཛིན་སྒོར་དུང་ཕྱུར0.5ལས་གཞི་གཞན་དག་ལ་སྙོམ་སྒྲིག་བྱས་པ་དང་། དབྱེ་བགོ་བྱས་ཟིན་ཡང་འགྲེམ་སྤེལ་མ་བྱས་པའི་དངུལ་གྲངས་སྒོར་དུང་ཕྱུར8.5ཕྱིར་བསྡུ་བྱས་ཡོད)བུན་སྒྱུར་བྱས། བུན་འཛིན་འགྲེམ་སྤེལ་གྱི་གནས་ཚུལ། ལོ་ཧྲིལ་བོར་ས་གནས་སྲིད་གཞུང་གི་བུན་འཛིན་སྒོར་དུང་ཕྱུར503.9བཀྲམ་པ་དང་། དེའི་ཁྲོད་དུ་སྤྱིར་བཏང་གི་བུན་འཛིན་སྒོར་དུང་ཕྱུར380.8(བུན་འཛིན་སྒོར་དུང་ཕྱུར197.1གསར་སྣོན་དང་བསྐྱར་དངུལ་སྡུད་པའི་བུན་འཛིན་སྒོར་དུང་ཕྱུར183.7ཡོད)བཀྲམ་པ་དང་། ཆེད་སྤྱོད་བུན་འཛིན་སྒོར་དུང་ཕྱུར123.1(བུན་འཛིན་སྒོར་དུང་ཕྱུར70.6གསར་སྣོན་དང་བསྐྱར་དངུལ་སྡུད་པའི་བུན་འཛིན་སྒོར་དུང་ཕྱུར52.5ཡོད)བཀྲམ་ཡོད། གསར་སྣོན་བྱས་པའི་སྤྱིར་བཏང་གི་བུན་འཛིན་སྒོར་དུང་ཕྱུར5དང་ཆེད་སྤྱོད་བུན་འཛིན་སྒོར་དུང་ཕྱུར86.5(ཞིང་ཆེན་རིམ་པར་སྒོར་དུང་ཕྱུར8.5དང་། གྲོང་ཁྱེར་དང་ཁུལ་ལ་སྒོར་དུང་ཕྱུར76། དབྱེ་བགོ་བྱ་རྒྱུའི་སྒོར་དུང་ཕྱུར2བཅས་ཡོད)ད་དུང་འགྲེམ་སྤེལ་བྱས་མེད་ལ། ནོར་སྲིད་པུའུ་ཡིས་གཏན་འཁེལ་གསར་བ་ལྟར། 2022ལོའི་རྩིས་ཁོངས་སུ་སྤོ་འགོད་བྱས་ཏེ་འགྲེམ་སྤེལ་བཀོལ་སྤྱོད་བྱེད་དགོས། བུན་འཛིན་དངུལ་གྲངས་རྩིས་ཁོངས་སུ་སྤོ་འགོད་བྱས་པའི་གནས་ཚུལ། 2021ལོའི་ལོ་མཇུག་བར་དུ། ཞིང་ཆེན་ཡོངས་སུ་འགྲེམ་སྤེལ་བྱས་མེད་པར་རྩིས་ཁོངས་སུ་སྤོས་པའི་བུན་འཛིན་དངུལ་གྲངས་སྒོར་དུང་ཕྱུར91.5(སྤྱིར་བཏང་བུན་འཛིན་སྒོར་དུང་ཕྱུར5དང་ཆེད་སྤྱོད་བུན་འཛིན་སྒོར་དུང་ཕྱུར86.5ཡོད)ཡོད་ལ། དེའི་ཁྲོད་དུ་ཞིང་ཆེན་རིམ་པར་སྒོར་དུང་ཕྱུར15.5(སྤྱིར་བཏང་བུན་འཛིན་སྒོར་དུང་ཕྱུར5དང་ཆེད་སྤྱོད་བུན་འཛིན་སྒོར་དུང་ཕྱུར10.5ཡོད)ཡོད་ཅིང་། གཙོ་བོ་ནི2021ལོའི་ཟླ12པར་ནོར་སྲིད་པུའུ་ཡིས་གསར་དུ་གཤམ་སྤྲོད་བྱས་པའི་གསར་སྣོན་བུ་ལོན་དངུལ་གྲངས་སྒོར་དུང་ཕྱུར7(སྤྱིར་བཏང་བུན་འཛིན་སྒོར་དུང་ཕྱུར5དང་ཆེད་སྤྱོད་བུན་འཛིན་སྒོར་དུང་ཕྱུར2ཡོད)ཡོད་ཅིང་། ཕྱིར་བསྡུ་བྱས་པའི་ཆེད་སྤྱོད་བུན་འཛིན་གྱི་དངུལ་གྲངས་སྒོར་དུང་ཕྱུར8.5ཡོད། གྲོང་ཁྱེར་དང་ཁུལ་གྱི་ཆེད་སྤྱོད་བུན་འཛིན་དངུལ་གྲངས་སྒོར་དུང་ཕྱུར76ཡོད། བུན་འཛིན་བཀོལ་སྤྱོད་དང་མ་སྐྱེད་སྤྲད་པའི་གནས་ཚུལ། ལོ་ཧྲིལ་བོར་གསར་སྣོན་བུན་འཛིན་སྒོར་དུང་ཕྱུར267.7འགྲེམ་སྤེལ་བྱས་པ་དང་། གཏན་འཁེལ་ལྟར་ཚང་མ་སྤྱི་ཕན་རང་བཞིན་གྱི་མ་རྩའི་འགྲོ་སྒོར་གཏོང་དགོས་ཤིང་། ཆེད་སྤྱོད་བུན་འཛིན་འགྲེམ་སྤེལ་མ་བྱས་སྔོན་ལ་བླང་བྱ་ལྟར་ནོར་སྲིད་པུའུ་ལ་ཞུ་འབུལ་བྱས་ཏེ་ཞིབ་བཤེར་བྱེད་དགོས། ལོ་ཧྲིལ་བོར་བུ་ལོན་གྱི་མ་རྩ་སྤྲད་པའི་འགྲོ་སྒོ་སྒོར་དུང་ཕྱུར244བཏང་བ་དང་། བུ་ལོན་གྱི་སྐྱེད་ཀ་སྤྲད་པ་དང་འགྲེམ་སྤེལ་གྲོན་དངུལ་གྱི་འགྲོ་སྒོ་སྒོར་དུང་ཕྱུར89.8བཏང་།\nཕྱུར20སྔོན་རྩིས་བཀོད་སྒྲིག་བྱས་ཡོད་ལ། དངོས་ཡོད་འགྲོ་སྒོ་སྒོར་དུང་ཕྱུར2.1བཏང་བ་དང་། གཙོ་བོ་རིམས་བབ་འགོག་སྡོམ་དང་རྨ་སྟོད་ཀྱི“5•22”ས་ཡོམ་གྱི་འཚུབ་ཟློག་རོགས་སྐྱོབ་འགྲོ་སྒོའི་ཐད་བཀོལ་བ་དང་། ལྷག་མ་སྒོར་དུང་ཕྱུར17.9དེ་སྔོན་རྩིས་བརྟན་འཇགས་སྙོམ་སྒྲིག་གི་ཐེབས་རྩར་གསབ་སྤྲོད་བྱས།\n1.ནོར་དཔལ་སྒྲིག་ཁྲིམས་ནུས་ལྡན་ངང་དོན་འཁྱོལ་ནན་མོ་ཡོང་བར་བྱས་པ། ཐོག་མཐའ་བར་གསུམ་དུ་ནོར་དཔལ་སྒྲིག་ཁྲིམས་ནན་མོ་ཡོང་བ་དེ་སྤྱི་ཁྱབ་ཧྲུའུ་ཅི་ཞི་ཅིན་ཕིང་གིས་མཚོ་སྔོན་དུ་རྟོག་ཞིབ་གནང་སྐབས་ཀྱི་གསུང་བཤད་གལ་ཆེན་གྱི་དགོངས་དོན་དོན་འཁྱོལ་མཐར་ཕྱིན་བྱེད་པའི་ཆབ་སྲིད་ཀྱི་གཙོ་གནད་དུ་བཟུང་ནས། འཚོ་བ་གྲོན་ཆུང་སྒོས་རོལ་བ་རྒྱུན་འཁྱོངས་བྱས་ཤིང་། ནོར་དཔལ་སྒྲིག་ཁྲིམས་དང་ལམ་ལུགས་ཀྱི་སྲ་གཤིས་ལག་བསྟར་ལ་ཤུགས་བསྣན་ནས། ནོར་དཔལ་ཁག་སོ་སོའི་སྒྲིག་འགལ་སྲོལ་འགལ་གྱི་གནད་དོན་དག་ཐེར་ལེགས་བཅོས་བྱས། གྲོན་ཆུང་སྒོས་འཚོ་བ་རོལ་བའི་བླང་བྱ་ཇི་བཞིན་དོན་འཁྱོལ་བྱས་པ། ལས་དོན་མཐའ་དག་ཧོར་བསྲིས་སྒྲུབ་པ་རྒྱུན་འཁྱོངས་བྱས་ཏེ། བརྟག་ཞིབ་དང་ཚོགས་འདུ། གསོ་སྦྱོང་། བགྲོ་གླེང་། རྟེན་འབྲེལ་མཛད་སྒོ་སོགས་གཞུང་དོན་བྱ་འགུལ་ཁག་གི་འགྲོ་སྒོ་ཕྱོགས་བསྡུས་ཇེ་ཉུང་དུ་བཏང་ཡོད་ཅིང་། སྲིད་གཞུང་རང་བཞིན་གྱི་ཁང་བ་གསར་སྐྲུན་དང་གཞུང་དོན་ལས་སྒོའི་བཀོལ་ཁང་ཞིག་གསོ་སྒྱུར་བཀོད། ཆ་འཕྲིན་ཅན་འཛུགས་སྐྲུན་གྱི་ལས་གཞི་གྲུབ་པའི་བཤེར་མཆན། གསར་སྣོན་རྒྱུ་ནོར་ཆ་སྒྲིག་སོགས་ལ་ཚོད་འཛིན་ནན་མོ་བྱས་ལ། ལོ་ཧྲིལ་བོར་སྤྱིར་བཏང་རང་བཞིན་གྱི་འགྲོ་སྒོ15%ཇེ་ཉུང་དུ་བཏང་བ་དང་། “གཞུང་གསུམ”གྲོན་དངུལ3%ཇེ་ཉུང་དུ་བཏང། ནོར་སྲིད་སྔོན་རྩིས་ལེགས་སྒྲིག་སྙོམ་སྒྲིག་དོན་ཚན་ཚད་ལྡན་དང་འཐུས་ཚང་དུ་བཏང་ནས། ཐོག་དང་པོར་ཞིང་ཆེན་རིམ་པའི་སྔོན་རྩིས“རྗེས་སྣོན་མེད་པ”མངོན་འགྱུར་བྱུང། ནོར་དཔལ་སྒྲིག་ཁྲིམས་ལམ་ལུགས་མ་ལག་ནན་མོ་མགྱོགས་མྱུར་ངང་བཙུགས་པ། སྔོན་རྩིས་དོ་དམ་བཅོས་སྒྱུར་དང་འགྲོ་སྒོ་ཚད་གཞི་མ་ལག སྔོན་རྩིས་ལས་ཕྱོད་དོ་དམ་དང་ནོར་རྩིས་ལྟ་སྐུལ་སོགས་ཆེད་དོན་བརྟག་དཔྱད་གཏིང་ཟབ་ཏུ་སྤེལ་བའི་རྨང་གཞིའི་སྟེང་། མཇུག་འབྲས་བཀོལ་སྤྱོད་དང་གྲུབ་འབྲས་སྒྱུར་བ་གཏིང་ཟབ་བྱས་ཏེ། ཞིང་ཆེན་ཏང་ཨུ་དང་ཞིང་ཆེན་སྲིད་གཞུང་གིས《ནོར་དཔལ་སྒྲིག་ཁྲིམས་སྔར་ལས་ནན་མོར་གཏོང་བའི་སྐོར་གྱི་བསམ་འཆར》དཔར་འགྲེམ་བྱས་པ་དང་། ནོར་སྲིད་འཁོར་སྐྱོད་ཀྱི་ཉེན་ཁ་ཐག་གཅོད་དང་ཐེག་ཤུགས་དཔྱད་འཇོག སྲིད་དོན་དོན་ལས་སྡེ་ཚན་གྱི་རྒྱུ་ནོར་དོ་དམ། གཞུང་རྒྱུའི་མཛོད་ཁང་དོ་དམ་སོགས་ཀྱི་ཆ་འགྲིག་བྱེད་ཐབས་གཏན་འབེབས་དང་རྗེས་འདེད་བྱས་ཏེ། ལམ་ལུགས་ཀྱི་ངོས་ཐད་དུ་སྲིད་ཇུས་ཀྱི་སྟོང་ཆ་ཁ་གསབ་བྱས། གནད་དོན་བཅོས་སྒྱུར་གྱི་དོན་འཁྱོལ་ལ་ཤུགས་སྣོན་བྱས་པ། སྡོམ་རྩིས་གནད་དོན་བཅོས་སྒྱུར་གྱི་ཐུན་མོང་གྲོས་ཞིབ་ལམ་ལུགས་ལག་བསྟར་བྱས་ཤིང་། བཅོས་དཀའི་གཅོང་ནད་ལ་དམིགས་ནས་སྐོར་ཞིབ་དང་སྡོམ་རྩིས། ལྟ་བཤེར་ལས་ཕྱིར་ལྡོག་པའི་གནད་དོན་བཅས་ལ་བསྟུན་ནས། ཟུར་བསྟན་ལེབ་མཐོང་ནང་བཞིན“ནད་ཡོད་སྨན་བཅོས་དང་ནད་མེད་སྔོན་འགོག”དམིགས་ཤིང་། ཞིང་ཆེན་ཡོངས་ཀྱི་ཁྱབ་ཁོངས་ནང་ནོར་དཔལ་སྒྲིག་ཁྲིམས་ནན་མོའི་ཆེད་དོན་ཞིབ་བཤེར་དང་གཞུང་ཞབས་པའི་གླ་ཕོགས་ཞོར་ཕོགས་ཁ་གསབ་བཅས་གཙང་སེལ་བྱེད་པའི་ཆེད་དོན་ཞིབ་བཤེར་སྤེལ་བ་དང་། ཚོད་འཛིན་ལྟ་སྐུལ་དང་གནད་དོན་བཅོས་སྒྱུར་དོན་འཁྱོལ། འགན་འཁྲི་བདའ་བདེད་ནན་མོ་བཅས་ལ་མུ་མཐུད་ཤུགས་བསྣན་པས། ནོར་སྲིད་ཉེན་ཁ་ནུས་ལྡན་ངང་ཇེ་དམའ་རུ་བཏང་བ་དང་། ནོར་སྲིད་སྒྲིག་ལམ་མངོན་གསལ་སྒོས་ཇེ་ལེགས་སུ་ཕྱིན།\nལྡན་གྱི་ནོར་ཤུགས་རྩ་འཛུགས་བྱ་རྒྱུ་དེ་ཐོག་མཐའ་བར་གསུམ་དུ་འབུར་ཐོན་གྱི་གནས་སུ་བཞག་ནས། རང་ངོས་ཀྱི་ཡོང་སྒོ་འཛིན་པ་དང་ཀྲུང་དབྱང་གི་ཁ་གསབ་བརྩོན་ལེན་བྱེད་པ་གཉིས་མཉམ་སྤྱོད་བྱེད་རྒྱུ་རྒྱུན་འཁྱོངས་བྱས་ཏེ། ནོར་སྲིད་ཐོན་ཁུངས་གཅིག་འདོམས་དང་མ་རྩ་རྒྱུ་ནོར་གསོན་སྒྱུར་གཉིས་མཉམ་འདེགས་བྱེད་པར་སྐུལ་འདེད་བཏང་བས། ཞིང་ཆེན་ཡོངས་ཀྱི་ས་གནས་ཡོང་སྒོ་དང་སྤྱིའི་ནོར་ཤུགས་སོ་སོར་སྒོར་དུང་ཕྱུར300དང་སྒོར་དུང་ཕྱུར2300ཅན་གྱི་སྐས་རིམ་གསར་བར་སླེབས་ནས། དཔལ་འབྱོར་སྤྱི་ཚོགས་འཕེལ་རྒྱས་ལ་ཤུགས་དང་ལྡན་པའི་འདེགས་སྐྱོར་བྱས། ས་གནས་ཀྱི་ཡོང་སྒོ་བསྡུ་ལེན་དོ་དམ་ལ་ཤུགས་སྣོན་བྱས་པ། དཔལ་འབྱོར་འཁོར་སྐྱོད་དང་ཁྲལ་འཕྲི་ཡོན་གཅོག ནོར་ཁྲལ་སྲིད་ཇུས་སྙོམ་སྒྲིག་སོགས་ཀྱི་གནས་ཚུལ་གསར་བ་དང་གནད་དོན་གསར་བ་ལ་དོ་སྣང་གཙིགས་ཆེན་བྱས་ཏེ། སྤྱི་ཁོག་དཔལ་འབྱོར་གྱི་གནས་བབ་ལ་དབྱེ་ཞིབ་ལེགས་པོར་བྱས་ནས། ཡོང་སྒོ་སྙོམ་ཚད་རྐྱེན་སྲོལ་འཛུགས་པ་དང་། ཁྲལ་འབྲེལ་ཆ་འཕྲིན་མཉམ་སྤྱོད་ལ་ཤུགས་སྣོན་བྱས་ནས། ཁྲལ་མིན་བསྡུ་ལེན་གྱི་སྟོང་ཆ་འགོག་པ་དང་། ཡོང་སྒོའི་འགོ་ཁུངས་ཀྱི་དོ་དམ་ཚོད་འཛིན་ལ་ཤུགས་བསྣན་ནས། ཁྲལ་ཁུངས་སྟོབས་ལྡན་གསོ་སྐྱོང་ལ་འབད་བརྩོན་བྱས་པ་དང་། ནོར་སྲིད་ཡོང་སྒོ་རྫུན་བཟོའི་གནད་དོན་ཕྱོགས་བསྡུས་བཅོས་སྐྱོང་གི་འགུལ་སྐྱོད་སྤེལ་ནས། ཡོང་སྒོ་དངོས་ཀྱི་མཐོར་འདེགས་བརྟན་འཇགས་དང་ཚད་ཀྱི་འོས་འཚམ་འཕར་སྣོན་མངོན་འགྱུར་འབྱུང་བར་སྐུལ་འདེད་བཏང་། ཀྲུང་དབྱང་གི་རྒྱབ་སྐྱོར་ཧུར་ཐག་གིས་བརྩོན་ལེན་བྱས་པ། ཀྲུང་དབྱང་གི་ཁ་གསབ་བརྩོན་ལེན་གྱི་དཔྱད་དཔོག་དང་མཐུན་སྦྱོར་སྙོམ་ཚད། གཟེངས་ཆད་སྐུལ་ལྕག་སོགས་ཀྱི་ལམ་ལུགས་རྐྱེན་སྲོལ་འཐུས་ཚང་དུ་བཙུགས། ཞིང་ཆེན་ཏང་ཨུ་དང་ཞིང་ཆེན་\nཁག་དང་དམངས་ཆེན་འཐུས་མི། སྲིད་གྲོས་ཨུ་ཡོན་གྱིས་བཏོན་པའི་གྲོས་ཡིག་དམིགས་སུ་བཟུང་ནས། རྨ་ཆུའི་བཞུར་རྒྱུན་གྱི་སྐྱེ་ཁམས་སྲུང་སྐྱོང་དང་སྤུས་ཚད་མཐོ་བའི་འཕེལ་རྒྱས། སྐྱེ་\nཁམས་ཁོར་ཡུག་སྲུང་སྐྱོབ། ཆུའི་སྦགས་བཙོག་འགོག་བཅོས། ཆུ་བེད་འཕེལ་རྒྱས། གྲོང་གསེབ་\nདར་སྤེལ་སོགས་ཁྱབ་ཁོངས་གཙོ་བོར་དམིགས་ཏེ། སྙན་སེང་འབྲེལ་མཐུད་བརྩོན་ལེན་གྱི་ཤུགས་ཚད་ཆེ་རུ་བཏང་བ་དང་། ཀྲུང་དབྱང་གིས་ས་གནས་ལ་སྤོ་སྒྱུར་གཏོང་སྤྲོད་བྱས་པ་\nཕྱུར364བརྩོན་ལེན་བྱས་ཤིང་། མཚོ་སྔོན་གྱི་ཁ་གཏད་རོགས་སྐྱོར་དང་ཤར་ནུབ་མཉམ་ལས་གྱི་མ་དངུལ་སྒོར་དུང་ཕྱུར25མཐུན་སྦྱོར་དོན་འཁྱོལ་བྱས། ནོར་སྲིད་ཐོན་ཁུངས་ལ་གཅིག་འདོམས་ཕན་སྒྱུར་ཤུགས་ཆེན་བྱས་པ། “སྔོན་རྩིས་གསུམ”གཅིག་འདོམས་སྦྲེལ་མཐུད་དང་ནང་འདྲེན་ཤུགས་ཚད་ཇེ་དྲག་ཏུ་བཏང་ནས། ཞིང་ཆེན་ཡོངས་ནས་སྲིད་གཞུང་རང་བཞིན་གྱི་ཐེབས་རྩ་དང་རྒྱལ་དབང་རྒྱུ་ནོར་གཉེར་སྐྱོང་གི་སྔོན་རྩིས་ལས་སྤྱིར་བཏང་གི་སྤྱི་པའི་སྔོན་རྩིས་ཡོང་སྒོ་སྒོར་དུང་ཕྱུར34.4ནང་འདྲེན་བྱས། མ་རྩ་རྒྱུ་ནོར་ནུས་ལྡན་ཕན་སྒྱུར་བྱས་ནས་ལོ་དེར་ཞིང་ཆེན་རིམ་པའི་སྲིད་གཞུང་གི་གཏོང་འཇོག་ཐེབས་རྩ་བེད་མེད་ནོར་སྲིད་ཀྱི་བཏང་བའི་མ་དངུལ་སྒོར་དུང་ཕྱུར11.7ཕྱིར་བསྡུ་གཙང་སེལ་བྱས་པ་དང་། སྲིད་འཛིན་དོན་ལས་སྡེ་ཚན་གྱི་བེད་མེད་རྒྱུ་ནོར་སྒོར་དུང་ཕྱུར16སྙོམ་སྒྲིག་བཀོལ་སྤྱོད་བྱས་ཤིང་། ལོ་མཇུག་ཏུ་ནོར་སྲིད་ཀྱི་གསོག་ཚད་མ་དངུལ96.2%ཡན་ཕན་སྒྱུར་བེད་སྤྱོད་བྱས་ནས། མྱུར་མཁོ་ཡོད་པའི་གཙོ་གནད་ཁྱབ་ཁོངས་དང་སྟོབས་ཞན་པའི་ལྷུ་ཚིགས་འཕེལ་རྒྱས་ལ་གཅིག་འདོམས་སྒོས་སྤྱད་པས། ནོར་སྲིད་ཀྱི་འགན་སྲུང་ནུས་ཤུགས་དངོས་གནས་མཐོར་འདེགས་བཏང་།\n3.སྲ་གཤིས་ཀྱི་འགྲོ་སྒོར་འགན་སྲུང་ཤུགས་ལྡན་ཡོད་པ། གཙོ་གནད་འགྲོ་སྒོའི་ནོར་ཤུགས་འགན་སྲུང་ཇེ་དྲག་ཏུ་གཏོང་རྒྱུ་དེ་ཐོག་མཐའ་བར་གསུམ་དུ་མ་དངུལ་བཀོད་སྒྲིག་གི་གཙོ་བོའི་ནང་གི་འགངས་ཆེན་དུ་བཟུང་ནས། གཅིག་འདོམས་ཀུན་སྙོམས་དང་གཙོ་གནད་འབུར་ཐོན་བྱེད་པ་རྒྱུན་འཁྱོངས་བྱས་ཏེ། འགྲོ་སྒོའི་སྒྲིག་གཞི་སྙོམ་སྒྲིག་གི་ཤུགས་ཚད་ཆེ་རུ་བཏང་ཞིང་། ནོར་སྲིད་སྲིད་ཇུས་སྔར་ལས་གནད་འཁེལ་ནུས་ལྡན་ཡོང་བར་སྐུལ་འདེད་བྱས། འཚུབ་ཟློག་འགན་སྲུང་ལས་འགན་ལ་དམིགས་པ། དུས་ཐོག་ཏུ་གནོད་འགོག་རྒུད་སྐྱོབ་ཀྱི་མ་དངུལ་སྒོར་དུང་ཕྱུར23.2བཏང་ནས། རྨ་སྟོད་ཀྱི“5•22”ཡོམ་འགོག་རྒུད་སྐྱོབ་དང་གནོད་ཐེབས་རྗེས་ཀྱི་བསྐྱར་འཛུགས་བྱ་བར་ཤུགས་ཡོད་རྒུས་རྒྱབ་སྐྱོར་བྱས། མ་དངུལ་སྒོར་དུང་ཕྱུར8.4བསྡུ་རུབ་བྱས་ཏེ། དམངས་ཡོངས་ཀྱི་རིན་མེད་འགོག་ཁབ་རྒྱག་པར་རྒྱབ་སྐྱོར་བྱས་ཤིང་། རིམས་བབ་འགོག་སྡོམ་གྱི་མ་དངུལ་སྒོར་དུང་ཕྱུར1.5གཤམ་སྤྲོད་བྱས་ཏེ། ཟི་ལིང་དང་མཚོ་ཤར་གྱི་རིམས་བབ་འགོག་སྡོམ་མ་དངུལ་སྒོར་ཁྲི2500མྱུར་དུ་གཏོང་ལེན་བྱས་ནས། རིམས་བབ་འགོག་སྡོམ་གྱི་གཡུལ་འཐབ་ལ་རྒྱལ་ཁ་ལེན་པར་རྒྱབ་སྐྱོར་བྱས། སྐྱེ་ཁམས་དཔལ་ཡོན་གྱི་བཙན་ས་སྐྲུན་པར་དམིགས་པ། མ་དངུལ་སྒོར་དུང་ཕྱུར115གཤམ་སྤྲོད་བྱས་ཤིང། སྦགས་བཙོག་འགོག་བཅོས་ཀྱི་གཡུལ་འཐབ་དང་གཙང་གསུམ་འབྱུང་ཁུངས་མདོ་ལ་རི་བོའི་སྐྱེ་ཁམས་སྲུང་སྐྱོབ་དང་སླར་གསོའི་གཙོ་གནད་ལས་གྲྭ། རྨ་ཆུའི་བཞུར་རྒྱུན་གྱི་སྐྱེ་ཁམས་སྲུང་སྐྱོབ་དང་སྤུས་ཚད་མཐོ་བའི་འཕེལ་རྒྱས། རྒྱལ་ཁབ་སྤྱི་གླིང་གཙོ་བོ་ཡིན་པའི་རང་བྱུང་སྲུང་སྐྱོབ་ས་ཁུལ་མ་ལག་འཛུགས་སྐྲུན། མུ་རི་གཏེར་ཁུལ་དང་མདོ་ལ་རི་བོའི་ལྷོ་རྒྱུད་ཀྱི་མཚོ་སྔོན་ལེབ་ཁུལ་གྱི་སྐྱེ་ཁམས་ཁོར་ཡུག་ཕྱོགས་བསྡུས་བཅོས་སྐྱོང་སོགས་ལ་གཅིག་འདོམས་སྒོས་རྒྱབ་སྐྱོར་བྱས། རིམ་སྐོར་གསུམ་པའི་རྩྭ་ཐང་སྐྱེ་ཁམས་བྱ་དགའི་ཁ་གསབ་སྲིད་ཇུས་ཁྱོན་ཡོངས་ནས་དོན་འཁྱོལ་བྱས། རྩྭ་ཐང་དང་ནགས་ཚལ། བརླན་ས་སོགས་ཀྱི་སྐྱེ་ཁམས་ཕན་ནུས་ཁ་གསབ་རྐྱེན་སྲོལ་འཐུས་ཚང་དུ་བསྐྲུན་ནས། གཙོ་གནད་བཞུར་རྒྱུན་གྱི་སྐྱེ་ཁམས་ཁ་གསབ་རྐྱེན་སྲོལ་འཚོལ་ཞིབ་བྱས་ཏེ་བཙུགས་པ་དང་། འགོ་ཁུངས་དང་གཞུང་རྒྱུན་ས་ཁུལ་གྱི་སྐྱེ་ཁམས་ཁོར་ཡུག་གི་སྤུས་ཚད་རྒྱུན་མཐུད་ངང་ལེགས་སྒྱུར་བྱེད་པར་སྐུལ་སྤེལ་བཏང་། གྲོང་གསེབ་དར་སྤེལ་འཐབ་ཇུས་ལ་དམིགས་པ། མ་དངུལ་སྒོར་དུང་ཕྱུར64.5གཤམ་སྤྲོད་བྱས་ཤིང་། དབུར་ཐར་འགག་སྒྲོལ་གྱི་གྲུབ་འབྲས་སྲ་བརྟན་དང་རྒྱ་བསྐྱེད་གཏོང་བ་དེ་གྲོང་གསེབ་དར་སྤེལ་དང་ནུས་ལྡན་སྦྲེལ་མཐུད་བྱེད་པར་རྒྱབ་སྐྱོར་བྱས་ཐོག ཞིབ་མཆན་དབང་ཆ་ཁྱོན་ཡོངས་ནས་རྫོང་རིམ་པར་སྤྲོད་པའི་བླང་བྱ་དོན་འཁྱོལ་བྱས་ནས། ནོར་སྲིད་ཀྱི་ཞིང་ལས་དང་འབྲེལ་བའི་མ་དངུལ་གྱི་རྒྱུ་རྐྱེན་ཐབས་ལྟར་དབྱེ་བགོ་རྣམ་པ་འཐུས་ཚང་དུ་བཏང། ཞིང་ལས་ལ་རྒྱབ་སྐྱོར་བྱེད་པའི་མ་དངུལ་གྱི་སྒྲིག་གཞི་སྙོམ་སྒྲིག་བྱས་ཏེ། ཞིང་སའི་ཆུ་བེད་སྒྲིག་ཆས་ཀྱི་ཞན་ཆ་ཁ་གསབ་བྱེད་པ་དང་། ཚད་གཞི་མཐོ་བའི་ཞིང་ས་བསྐྲུན་པ་དང་སོན་རྒྱུའི་ཐོན་ཁུངས་སྲུང་སྐྱོབ་དང་བེད་སྤྱོད་ལ་རྒྱབ་སྐྱོར་བྱས་ཤིང་། ཐོན་ལས་དང་པོ་གཉིས་པ་གསུམ་པ་བཅས་ཀྱི་མཉམ་འདྲེས་འཕེལ་རྒྱས་ལ་སྐུལ་འདེད་བཏང་ནས། ཞིང་ལས་འགན་སྲུང་གི་དོ་དམ་མ་ལག་འཐུས་ཚང་དུ་བསྐྲུན་པ་དང་། ཞིང་ཕྱུགས་ལས་ཀྱི་ཡིད་རྟོན་དངུལ་བུན་ཁག་ཐེག་བྱེད་ནུས་དངོས་གནས་འདོན་སྤེལ་བྱས་ཏེ། ཞིང་ཕྱུགས་ལས་འོས་འཚམ་གྱིས་ཚོང་གཉེར་བྱེད་པོའི“མ་དངུལ་བསྡུ་རུབ་དཀའ་བ་དང་མ་དངུལ་བསྡུ་རུབ་དཀོན་པའི”གནད་དོན་ཧུར་ཐག་གིས་ཐག་གཅོད་བྱས། གཞི་རིམ་གྱི་ནོར་སྲིད་འཁོར་སྐྱོད་ལ་དམིགས་པ། རྒྱུན་རྣམ་ཅན་གྱི་ནོར་སྲིད་མ་དངུལ་ཐད་གཏོང་རྐྱེན་སྲོལ་དོན་འཁྱོལ་བྱས་པར་མ་ཟད་ཁྱབ་རྒྱ་ཆེ་རུ་བཏང་ནས། རིགས37ལ་སྤོ་སྒྱུར་གཏོང་སྤྲོད་བྱས་པ་དེ་ཐད་གཏོང་རྐྱེན་སྲོལ་དོ་དམ་ནང་བསྡུ་ལེན་བྱས་ནས། ཁེ་ལས་ལ་ཕན་པ་དང་དམངས་ལ་ཕན་པའི་གྲུབ་འབྲས་མངོན་གསལ་བླངས། ནོར་ཤུགས་གཤམ་གཏོང་རྒྱུན་འཁྱོངས་བྱས་ཏེ། ཞིང་ཆེན་གྱིས་གཞི་རིམ་ལ་རོགས་སྐྱོར་སྒོར་དུང་ཕྱུར1040.4ལ་སླེབས་པ་དང་། དེའི་ཁྲོད་དུ་ནོར་ཤུགས་རང་བཞིན་གྱི་སྤོ་སྒྱུར་གཏོང་སྤྲོད་སྒོར་དུང་ཕྱུར482.7བཏང་ནས། གྲོང་ཁྱེར་དང་རྫོང་ལ་ལྟ་སྐུལ་བྱས་ཏེ་སྔོན་རྩིས་བཀོད་སྒྲིག་གི་སྔོན་འགྲོའི་རིམ་པ་དོན་འཁྱོལ་ནན་མོ་བྱས་ཤིང་། “འགན་གསུམ”འགྲོ་སྒོ་དང་བུ་ལོན་གྱི་མ་སྐྱེད་སྤྲོད་པ་སོགས་ཀྱི་སྲ་གཤིས་འགྲོ་སྒོ་འདང་ངེས་ཀྱིས་འགན་སྲུང་བྱས་ནས། གཞི་རིམ་གྱི་ནོར་སྲིད་བརྟན་འཇགས་ངང་འཁོར་སྐྱོད་བྱེད་པར་ཁག་ཐེག་བྱས།\n4.དཔལ་འབྱོར་འཕེལ་རྒྱས་ཀྱི་གསོན་ཤུགས་མུ་མཐུད་ཇེ་ཡངས་སུ་བཏང་བ། འཕེལ་རྒྱས་ནི་ལས་འགན་དང་པོ་ཡིན་པ་རྒྱུན་འཁྱོངས་བྱས་ཏེ། འཕེལ་རྒྱས་གསར་བའི་འདུ་ཤེས་རྒྱུན་འཁྱོངས་དང་དགེ་མཚན་ལྡན་པའི་ནོར་སྲིད་སྲིད་ཇུས་ལག་བསྟར་བྱས་ནས། གཏོང་འཇོག་གི་ཤུགས་ཚད་རྒྱུན་འཁྱོངས་སྒོས་ཁེ་ལས་རིགས་སྒྱུར་རིམ་སྤར་དང་ཚན་རྩལ་གསར་སྐྲུན་ལ་རྒྱབ་སྐྱོར་བྱས་ནས། དཔལ་འབྱོར་སྤུས་ཚད་མཐོ་བའི་སྒོ་ནས་འཕེལ་རྒྱས་སུ་འགྲོ་བར་ཤུགས་དང་ལྡན་པའི་སྐུལ་འདེད་བཏང་། ཁྲལ་འཕྲི་ཡོན་གཅོག་གི་སྲིད་ཇུས་དོན་འཁྱོལ་བྱེད་པའི་ཐད་དུ། ལམ་ལུགས་རང་བཞིན་གྱི་ཁྲལ་འཕྲི་མུ་མཐུད་ལག་བསྟར་བྱས་ཏེ། གཞི་རྒྱ་ཆུང་བའི་ཁྲལ་མིའི་རིན་འཕར་ཁྲལ་གྱི་བསྡུ་འགོ་ཚུགས་གནས་ཇེ་མཐོར་གཏོང་བ་སོགས་སྒྲིག་གཞི་རང་བཞིན་གྱི་ཁྲལ་འཕྲི་སྲིད་ཇུས་གསར་བ་དོན་འཁྱོལ་བྱས་ཤིང་། སྲིད་ཇུས་དཔྱད་དཔོག་སྤེལ་ནས། ལོ་ཧྲིལ་བོར་གསར་བསྣན་ཁྲལ་འཕྲི་ཡོན་གཅོག་གི་སྒོར་དུང་ཕྱུར40ཡས་མས་ཡོད། སྲིད་གཞུང་གི་ནུས་ལྡན་དངུལ་གཏོང་ཇེ་ཆེར་གཏོང་བའི་ཐད་དུ། མ་དངུལ་སྒོར་དུང་ཕྱུར344.3གཤམ་སྤྲོད་བྱས་ཤིང་། མཁའ་འགྲུལ་དང་ལྕགས་ལམ། གཞུང་ལམ་འགྲིམ་འགྲུལ་དང་ཆུ་བེད་སྒྲིག་ཆས་སོགས་འཛུགས་སྐྲུན་གྱི་མ་དངུལ་དགོས་མཁོ་ཧུར་ཐག་གིས་འགན་སྲུང་བྱས་པ་དང་། ཤར་རྒྱུད་གྲོང་ཁྱེར་ཁྱུ་ཚོགས་དང་མཛེས་པའི་གྲོང་གསེབ（གྲོང་རྡལ）། ཁྱད་ལྡན་གྲོང་རྡལ་ཆུང་བ། སྡོད་ཁུལ་རྙིང་བའི་སྒྱུར་བཀོད། སྤྱོད་ཁང་གསར་བརྗེ། ཆུའི་ཁོར་ཡུག་ཕྱོགས་བསྡུས་བཅོས་སྐྱོང་སོགས་གཙོ་གནད་ལས་གྲྭ་ལ་རྒྱབ་སྐྱོར་བྱས་ཏེ། མང་ཚོགས་དང་འབྲེལ་བའི་ཁེ་ཕན་གྱི་གནད་དོན་གཙོ་བོ་དངོས་གནས་ཐག་གཅོད་བྱས། “གནས་བཞིའི”འཛུགས་སྐྲུན་ལ་རྒྱབ་སྐྱོར་བྱེད་པའི་ཐད་དུ། མ་དངུལ་སྒོར་དུང་ཕྱུར66.9གཤམ་སྤྲོད་བྱས་ཤིང་། ཕྱོགས་སོ་སོའི་གཏོང་འཇོག་ལ་ཁྲིད་སྟོན་དང་སྐུལ་མ་བཏང་ནས། ཚྭ་མཚོའི་ཐོན་ཁུངས་ཕྱོགས་བསྡུས་བེད་སྤྱོད་ཕན་ཕྱོད་སྔར་ལས་ཇེ་མཐོ་དང་། དྭངས་གཙང་ནུས་ཁུངས་བསྡུ་རུབ་ཅན་གྱི་འཕེལ་རྒྱས་ལ་སྐུལ་འདེད་བཏང་ཞིང་། རྒྱལ་སྤྱིའི་སྐྱེ་ཁམས་ཡུལ་སྐོར་འཕེལ་རྒྱས་ཀྱི་བར་སྟོང་ཁོད་སྟངས་ལེགས་སྒྱུར་བྱས་ནས། ལྗང་མདོག་སྐྱེ་ལྡན་ཞིང་ཕྱུགས་ཐོན་ལས་སྟོབས་ལྡན་དང་སྤུས་ལེགས་སུ་བཏང་། ཁེ་ལས་ཆུང་འབྲིང་གི་འཕེལ་རྒྱས་ལ་རོགས་འདེགས་བྱེད་པའི་ཐད་དུ། མ་དངུལ་སྒོར་དུང་ཕྱུར12.7གཤམ་སྤྲོད་བྱས་ཤིང་། ཁེ་ལས་ཀྱི་ཐོན་སྐྱེད་རྒྱུ་རྐྱེན་གྱི་མ་རྩ་ཇེ་དམའ་རུ་བཏང་བ་དང་གསར་སྐྲུན་བྱ་འགུལ་སྤེལ་བ། ཆེད་འཕགས་ཁྱད་གསར་གྱི་ནུས་ཤུགས་མཐོར་འདེགས། ཕྱི་ནང་གི་ཉོ་ཚོང་མ་ལག་འཛུགས་སྐྲུན་ལ་རྒྱབ་སྐྱོར་བྱས། “མ་དངུལ་མཛོད་གཉིས”ཀྱི་ཕྱོད་ནུས་འདོན་སྤེལ་གང་ལེགས་བྱས་ཏེ། མཁོ་འདོན་སྣེ་གཉིས་ནས་ཁེ་ལས་ཆུང་གྲས་ཀྱི་དངུལ་རྩའི་ཞབས་ཕྱི་ལེགས་སྒྱུར་དང་། “མཚོ་སྔོན་ཡིད་རྟོན་དངུལ་བསྡུ”ལས་སྟེགས་འཛུགས་སྐྲུན་བཅས་ལ་རྒྱབ་སྐྱོར་བྱས་ཤིང་། ཁེ་ལས་ཆུང་འབྲིང་གི་མ་དངུལ་བསྡུ་བའི་དཀའ་གནད་སེལ་ནས། འཕེལ་རྒྱས་ཀྱི་ཡིད་ཆེས་ཇེ་དྲག་ཏུ་བཏང་། ཚན་རྩལ་གསར་སྐྲུན་གྱི་རིམ་སྤར་ལ་སྐུལ་སྤེལ་གཏོང་བའི་ཐད་དུ། མ་དངུལ་སྒོར་དུང་ཕྱུར6.3གཤམ་སྤྲོད་བྱས་ཤིང་། རྨང་གཞིའི་ཞིབ་འཇུག་གི་གཏོང་འཇོག་ཆེ་རུ་བཏང་ནས། རྒྱལ་ཁབ་དང་ཞིང་ཆེན་རིམ་པའི་གཙོ་གནད་ཚོད་ལྟ་ཁང་གི་འཛུགས་སྐྲུན་ལ་སྐུལ་འདེད་བཏང་བ་དང་། ཚན་རྩལ་ལས་གཞིའི་དོ་དམ་བཅོས་སྒྱུར་དང“དཔའ་ཁས་ལེན”དང“སྐྱོང་མཁས་ཚན་རིག་པ”འགན་འཁྲི་ལམ་ལུགས་ཀྱི་ཚོད་ལྟ་ལ་རྒྱབ་སྐྱོར་བྱས་ནས། སྲིད་གཞུང་དང་ཁེ་ལས་ཀྱི་བརྒྱུད་ལམ་མང་བོ་ལས་ཚན་རྩལ་གྱི་གཏོང་འཇོག་རྐྱེན་སྲོལ་འཐུས་ཚང་དུ་བསྐྲུན་ཏེ། ནོར་སྲིད་གཏོང་འཇོག་དང་ཁེ་ལས་ཀྱི་ཞིབ་འཇུག་གསར་སྤེལ་གྲོན་དངུལ་དང་སྦྲེལ་ཞིང། ནོར་སྲིད་ཀྱི་གནད་འགག་འདེགས་སྐྱོར་དང་སྒུལ་ཁྲིད་ཁྲིད་སྟོན་བྱེད་ནུས་འདོན་སྤེལ་བྱས་ནས། ཁེ་ལས་ལ་ཁྲིད་སྟོན་བྱས་ཏེ་གསར་སྐྲུན་གྱི་བྱེད་པོར་གྱུར་བར་བྱས།\n5.དམངས་འཚོའི་དོན་ལས་འཕེལ་རྒྱས་ལ་དངོས་ནུས་ཐོན་པ། དམངས་འཚོ་འགན་སྲུང་དང་ལེགས་སྒྱུར་དེ་ཐོག་མཐའ་བར་གསུམ་དུ་གཞི་རྩའི་འགོ་རྩོམ་ས་དང་མཇུག་བསྡུ་སར་བཟུང་ནས། མི་དམངས་བླ་ན་མེད་པ་རྒྱུན་འཁྱོངས་བྱས་ཤིང་། ནོར་སྲིད་ཀྱི་འགྲོ་སྒོའི75%ཡན་དེ་དམངས་འཚོ་ལས་དོན་འཕེལ་རྒྱས་ཀྱི་སྟེང་དུ་བཀོལ་བ་རྒྱུན་འཁྱོངས་བྱས་ནས། རིགས་ཆེ་བ10ཡི་དམངས་འཚོའི་དོན་དངོས་ལས་གྲྭ་ཁག45སྣེ་ཁྲིད་ནས་སྐུལ་འདེད་བཏང་སྟེ་ཁྱོན་ཡོངས་ནས་ཡོངས་འགྲུབ་བྱས། སློབ་གསོའི་དོ་མཉམ་འཕེལ་རྒྱས་ལ་སྐུལ་སྤེལ་གཏོང་བའི་ཐད་དུ། མ་དངུལ་སྒོར་དུང་ཕྱུར67.6གཤམ་སྤྲོད་བྱས་ཤིང་། གྲོང་ཁྱེར་དང་གྲོང་གསེབ་ཀྱི་འགན་བབ་སློབ་གསོའི་གྲོན་དངུལ་འགན་སྲུང་རྐྱེན་སྲོལ་དོན་འཁྱོལ་བྱས་ནས། “སྙུང་གཉིས”སྲིད་ཇུས་ལག་བསྟར་དང་སློབ་གྲྭ་ཆུང་འབྲིང་གི་སློབ་མའི་སློབ་ཁྲིད་རྗེས་ཀྱི་ཞབས་ཕྱི་སྤེལ་བར་རྒྱབ་སྐྱོར་བྱས། སློབ་སྔོན་ནས་མཐོ་རིམ་སློོབ་གསོའི་རིམ་པ་ཁག་གི་སློབ་མའི་རོགས་སྐྱོར་སྲིད་ཇུས་དོན་འཁྱོལ་བྱས་ཏེ། གཞུང་སྒྲུབ་བྱིས་སྐྱོང་གླིང་གི་སློབ་མའི་ཆ་སྙོམ་སྤྱི་སྤྱོད་གྲོན་དངུལ་དང་མཐོ་རིམ་མཐར་ཕྱིན་སློབ་མའི་གཞི་རིམ་ལས་ཞུགས་ཀྱི་སློབ་རིན་ཁ་གསབ་ལམ་ལུགས་བཙུགས། ས་གནས་ཀྱི་གཟིགས་སྐྱོང་རང་བཞིན་གྱི་སློབ་གསོའི་ཐོན་ཁུངས་འདོན་སྤྲོད་རྒྱ་ཆེར་གཏོང་བར་རྒྱབ་སྐྱོར་བྱས་ཏེ། སློབ་གྲྭའི་ཞན་ཆའི་ཁག་གི་ལེགས་སྒྱུར་དང་ནུས་ཤུགས་མཐོར་འདེགས་ལ་སྐུལ་འདེད་བཏང་། ལས་བརྟན་ལས་ཞུགས་ཀྱི་སྲིད་ཇུས་དོན་འཁྱོལ་བྱེད་པའི་ཐད་དུ། མ་དངུལ་སྒོར་དུང་ཕྱུར14གཤམ་སྤྲོད་བྱས་ཤིང་། ལས་རིགས་ལག་རྩལ་མཐོར་འདེགས་འགུལ་སྐྱོད་ལག་བསྟར་ལ་རྒྱབ་སྐྱོར་བྱས་ཏེ། མཐོ་རིམ་མཐར་ཕྱིན་སློབ་མའི“རོགས་གསུམ་སྐྱོར་གཅིག”གི་འཆར་གཞི་དོན་འཁྱོལ་བྱས་ཤིང་། གཙོ་གནད་ཁྱུ་ཚོགས་ཀྱི་ལས་ཞུགས་གནད་དོན་གཅིག་འདོམས་སྒོས་ཐག་གཅོད་བྱས། གཟིགས་སྐྱོང་རང་བཞིན་གྱི་ལས་བརྟན་ཕྱིར་སྤྲོད་དང་ལས་ཤོར་ཁ་གསབ་རོགས་དངུལ་སོགས་ཀྱི་དུས་རིམ་རང་བཞིན་གྱི་སྲིད་ཇུས་རྒྱུན་སྲིང་ལག་བསྟར་བྱས་ནས། ཁེ་ལས་ཀྱི་ཁུར་བོ་ཇེ་ཡང་དང་ལས་རྐང་བརྟན་འཇགས་ལ་རོགས་སྐྱོར་བྱས། བདེ་ཐང་གི་མཚོ་སྔོན་འཛུགས་སྐྲུན་ལ་སྐུལ་འདེད་གཏོང་བའི་ཐད་དུ། མ་དངུལ་སྒོར་དུང་ཕྱུར68གཤམ་སྤྲོད་བྱས་ཤིང། སྨན་བཅོས་འཕྲོད་བསྟེན་ལས་དོན་འཕེལ་རྒྱས་ལ་རྒྱབ་སྐྱོར་བྱས། གཞི་རྩའི་སྤྱི་པའི་འཕྲོད་བསྟེན་ཞབས་ཕྱི་མི་སྣའི་ཆ་སྙོམ་ཁ་གསབ་རོགས་དངུལ་དང་གྲོང་ཁྱེར་དང་གྲོང་གསེབ་སྡོད་དམངས་ཀྱི་གཞི་རྩའི་སྨན་བཅོས་ཉེན་འགོག་གི་མ་དངུལ་བསྡུ་རུབ་ཚད་གཞི་ཇེ་མཐོར་བཏང་ནས། སོ་སོར་སྒོར84དང976ལ་སླེབས་པ་དང་། རྫོང་ཁོངས་ཀྱི་སྨན་ཞབས་ཐུན་ཚོགས་ཀྱི་གཞི་རྩའི་སྤྱི་པའི་འཕྲོད་བསྟེན་གྱི་མ་དངུལ་ཐུམ་རྒྱག་བཅོས་སྒྱུར་ཚོད་ལྟའི་ཁྱབ་ཁོངས་དེ་རྫོང2ནས་རྫོང8བར་རྒྱ་བསྐྱེད་བཏང་། སྤྱི་ཚོགས་འགན་སྲུང་ཆུ་ཚད་ཇེ་མཐོར་གཏོང་བའི་ཐད་དུ། མ་དངུལ་སྒོར་དུང་ཕྱུར172.5གཤམ་སྤྲོད་བྱས་ཤིང། ཁེ་ལས་ཀྱི་ལས་བཟོ་བའི་གཞི་རྩའི་རྒན་གསོ་ཉེན་འགོག་ཐེབས་རྩའི་འགན་འཁྲི་མཉམ་འཁུར་རྐྱེན་སྲོལ་བཙུགས་པ་དང་། ཁེ་ལས་དང་ལས་ཁུངས་དོན་ལས་སྡེ་ཚན་གྱི་ལས་འཁྱུར་ངལ་གསོ་མི་སྣའི་རྒན་གསོ་དངུལ་ཟླ་རེར་མི་རེར་ཆ་སྙོམས་སྒོར196ཇེ་མཐོར་བཏང། ཆེས་དམའི་འཚོ་བའི་འགན་སྲུང་གི་ཚད་གཞི་ཇེ་མཐོར་བཏང་ནས། གྲོང་ཁྱེར་དང་ཞིང་སྡེ་སོ་སོར་ཟླ་རེར་མི་རེར་ཆ་སྙོམས་སྒོར672དང་ལོ་རེར་མི་རེར་ཆ་སྙོམས་སྒོར5184ཇེ་མཐོར་བཏང་། ཞིང་ཆེན་ཡོངས་ཀྱི་གྲོང་ཁྱེར་དང་གྲོང་གསེབ་ཀྱི་དམའ་སྲུང་བྱ་ཡུལ་དང་དབུལ་ཕོངས་གསོ་སྐྱོང་མི་སྣ་ཁྲི38ཡི་གཞི་རྩའི་འཚོ་བར་འགན་སྲུང་བྱས་ཤིང་། གྲོང་ཁྱེར་དང་གྲོང་གསེབ་ཀྱི་དཀའ་ཁག་མང་ཚོགས་མི་ཐེངས་ཁྲི37ལ་གནས་སྐབས་རོགས་སྐྱོབ་བྱས། བདེ་འཇགས་མཚོ་སྔོན་འཛུགས་སྐྲུན་ལ་སྐུལ་འདེད་གཏོང་བའི་ཐད་དུ། མ་དངུལ་སྒོར་དུང་ཕྱུར33.1གཤམ་སྤྲོད་བྱས་ཤིང། གྲོང་ཁོངས་ཀྱི་སྤྱི་ཚོགས་བཅོས་སྐྱོང་དེང་རབས་ཅན་ལ་སྐུལ་འདེད་དང་ནག་འཇོམས་ངལ་སེལ་གྱི་འཐབ་རྩོད་རྒྱུན་རྣམ་ཅན་དུ་སྤེལ་བ་དང་། འབྲེལ་མཚམས་ས་ཁུལ་གྱི“བདེ་འཇགས་དང་དར་སྤེལ” ལས་གྲྭ་ལག་བསྟར་བྱས་པར་རྒྱབ་སྐྱོར་བྱས་ནས། ཆུ་ཚད་སྔར་ལས་མཐོ་བའི་བདེ་འཇགས་མཚོ་སྔོན་བསྐྲུན་པར་རོགས་འདེགས་བྱས།\n6. ནོར་ཁྲལ་ལམ་ལུགས་བཅོས་སྒྱུར་ལ་སྐུལ་འདེད་གཏིང་ཟབ་བཏང་བ། བཅོས་སྒྱུར་གཏིང་ཟབ་དེ་ཐོག་མཐའ་བར་གསུམ་དུ་མ་དངུལ་དབྱེ་བགོ་ལེགས་སྒྱུར་དང་དེང་རབས་ནོར་ཁྲལ་ལམ་ལུགས་འཛུགས་པའི་གཞི་རྩའི་ལམ་བུ་རུ་བཟུང་ནས། མ་ལག་གི་འདུ་ཤེས་རྒྱུན་འཁྱོངས་བྱས་ནས་ལམ་ལུགས་རྐྱེན་སྲོལ་གསར་སྐྲུན་དང་དོ་དམ་བྱེད་ཐབས་ཧུར་ཐག་གིས་གསར་སྐྲུན་བྱས་ཤིང་། ནོར་སྲིད་འཕེལ་རྒྱས་ཀྱི་ནང་གི་སྒུལ་ཤུགས་ཇེ་དྲག་ཏུ་གཏོང་བར་ཤུགས་ཆེན་པོ་བཏོན། ནོར་ཁྲལ་ལམ་ལུགས་བཅོས་སྒྱུར་གཏིང་ཟབ་བྱས་པ། སྔོན་རྩིས་དོ་དམ་ལམ་ལུགས་བཅོས་སྒྱུར་གཏིང་ཟབ་བྱེད་པའི་ལག་བསྟར་བསམ་འཆར་བཏོན་ནས། དོ་མཉམ་རང་བཞིན་དང་གཙོ་གནད་སྐྱེ་ཁམས་བྱེད་ནུས་ཁུལ་གྱི་སྤོ་སྒྱུར་གཏོང་སྤྲོད་བྱེད་ཐབས་ལ་བཟོ་བཅོས་བྱས་ཤིང་། ས་ཆུ་རྒྱུན་འཁྱོངས་དང་བཙོག་ཆུ་ཐག་གཅོད་སོགས་ཁག4ཡི་ཁྲལ་མིན་ཡོང་སྒོ་བསྡུ་བའི་དོ་དམ་བྱེད་ཐབས་འཐུས་ཚང་དུ་བཏང་ནས། རིན་འཕར་ཁྲལ་གྱིས་ཁྲལ་ཕྱིར་སློག་གི་མཉམ་འཁུར་རྐྱེན་སྲོལ་དོན་འཁྱོལ་བྱས་པ་དང་། ནོར་ཤུགས་བསྟུད་མར་གཤམ་གཏོང་བྱས་ཏེ། གཞི་རིམ་གྱི་ནོར་སྲིད་འཁོར་སྐྱོད་རྨང་གཞི་སྔར་ལས་སྲ་བརྟན་དུ་བཏང་བ་དང་། ས་ཁུལ་བར་གྱི་ནོར་ཤུགས་སྒྲིག་གཞི་སྔར་ལས་དོ་མཉམ་དུ་མཐུན་སྦྱོར་བྱས། སྔོན་རྩིས་དོ་དམ་གཞི་གཅིག་ཅན་མགྱོགས་མྱུར་ངང་སྐྲུན་པ། “སྒྲིག་སྲོལ+ལག་རྩལ”གྱི་སྔོན་རྩིས་དོ་དམ་ཚོད་འཛིན་རྐྱེན་སྲོལ་བཙུགས་ནས། རྒྱལ་ཐོན་སྲ་མཉེན་ཆས་ཀྱི་ཁོར་ཡུག་འོག་ཏུ་ཞིང་ཆེན་ཡོངས་ཀྱི་གཞི་གྲངས་གཅིག་བསྡུས་ཆེན་མོའི་རྣམ་པས། མ་ལག་འཚམ་འཕྲོད་ཀྱི་བཀོད་སྒྲིག་མགྱོགས་མྱུར་ངང་སྤེལ་ཞིང་། གསོ་སྦྱོང་གི་ཤུགས་ཚད་ཆེ་རུ་བཏང་སྟེ། ལས་སྒོ་དང་ལག་རྩལ་མཐུད་སྦྲེལ་གཏིང་ཟབ་ཏུ་བཏང་ནས། གྲོང་ཁྱེར（ཁུལ）དང་རྫོང་སོ་སོས་རྨང་གཞིའི་ཆ་འཕྲིན་བསྡུ་ལེན་དང་ལས་གཞིའི་ཚད་ལྡན་མ་ལག་འཛུགས་པ། མ་ལག་བཀོད་སྒྲིག་སྤེལ་བ་སོགས་ཀྱི་བྱ་བའི་ཁག་སོ་སོ་ལེགས་པོར་སྒྲུབ་པར་མཛུབ་སྟོན་བྱས་ཏེ། སྔོན་རྩིས་དོ་དམ་གཞི་གཅིག་ཅན་གྱི་མ་ལག་དེ་ཞིང་ཆེན་ཡོངས་ཀྱི་རིམ་པ་སོ་སོའི་ནོར་སྲིད་དང་སྔོན་རྩིས་སྡེ་ཁག་ཏུ་བདེ་ལེགས་ངང་འཁོར་སྐྱོད་ཐུབ་པ་བྱུང་ནས་རྒྱལ་ཡོངས་ཀྱི་མདུན་གྲས་སུ་སྐྱོད་བཞིན་ཡོད། ཁྱབ་ཁོངས་གཞན་དག་གི་བཅོས་སྒྱུར་ལ་གཅིག་གྱུར་སྐུལ་འདེད་བཏང་བ། རྩིས་གཉེར་ཞིབ་རྩིས་གསར་སྐྲུན་བྱས་ནས། “མཉམ་འབྲེལ་དྲ་བ+ནོར་དོན་ཞབས་ཕྱི”ཡི་རིག་ནུས་ལས་སྟེགས་ཞིབ་རྩིས་རྣམ་པ་ཁྱབ་བརྡལ་དུ་བཏང་བ་དང་། གཞི་རིམ་ནོར་དོན་དོ་དམ་ལ་མུ་མཐུད་ཤུགས་བསྣན། 《སྲིད་འཛིན་དོན་ལས་རང་བཞིན་གྱི་རྒྱལ་དབང་རྒྱུ་ནོར་དོ་དམ་སྲོལ་ཡིག》ཁྱོན་ཡོངས་ནས་དོན་འཁྱོལ་བྱས་ཤིང་། “གཞུང་མཛོད་ལྟར་སྣང”འཚོལ་ཞིབ་བྱས་ཏེ་བཙུགས་པ་དང་རྒྱུ་ནོར་མཉམ་སྤྱོད་མཉམ་བཀོལ་ལ་སྐུལ་འདེད་བཏང། ནོར་སྲིད་ཀྱི་འཛིན་ཡིག་འགན་སྲུང་དང་ལྟ་དོམ་རྣམ་པ་གསར་སྐྲུན་བྱས་ནས། དེང་རབས་ཆ་འཕྲིན་དྲ་རྒྱའི་ལག་རྩལ་བྱེད་ཐབས་བཀོལ་སྤྱོད་གང་ལེགས་བྱས་ཤིང་། ནོར་སྲིད་ཀྱི་གློག་རྡུལ་འཛིན་ཡིག་དོ་དམ་བཅོས་སྒྱུར་ལ་ཡར་རྒྱས་གསར་བ་བླངས། སྲིད་གཞུང་གི་ཉོ་སྒྲུབ་དོ་དམ་ལམ་ལུགས་འཐུས་ཚང་དུ་བཙུགས་ནས། ཉོ་སྒྲུབ་བྱ་སྤྱོད་དང་ཆེད་མཁས་ཞིབ་དཔྱད་ཚད་ལྡན་དུ་བཏང་བ་དང་། “མཉམ་འབྲེལ་དྲ་བ+སྲིད་གཞུང་ཉོ་སྒྲུབ”ལ་མུ་མཐུད་སྐུལ་འདེད་བཏང་ཤིང་། སྲིད་གཞུང་ཉོ་སྒྲུབ་ཚད་ལྡན་དང་ནུས་མཐོ་ལ་སྐུལ་སྤེལ་བཏང།\n7. ནོར་སྲིད་ཀྱི་ལྟ་སྐུལ་དོ་དམ་ཆུ་ཚད་མངོན་གསལ་མཐོར་འདེགས་བྱུང་བ། ལྟ་སྐུལ་དོན་དམ་དེ་ཐོག་མཐའ་བར་གསུམ་དུ་དུས་རབས་གསར་བའི་ནོར་སྲིད་བྱ་བ་སྤུས་ཚད་མཐོ་བའི་སྒོ་ནས་འཕེལ་རྒྱས་སུ་འགྲོ་བར་སྐུལ་འདེད་གཏོང་བའི་འཛིན་ལུང་དུ་བཟུང་ནས། གནད་དོན་གྱི་ཁྲིད་ཕྱོགས་དང་དམིགས་འབེན་གྱི་ཁྲིད་ཕྱོགས་རྒྱུན་འཁྱོངས་བྱས་ཤིང་། ནོར་སྲིད་ཀྱི་ལྟ་སྐུལ་དོ་དམ་གྱི་འགན་ནུས་བྱེད་ནུས་དངོས་གནས་འདོན་སྤེལ་བྱས་ཏེ། མ་དངུལ་དོ་དམ་གྱི་ཐད་དུ་མུ་མཐུད་དུ་ཤུགས་ཆེན་པོ་བཀོལ། སྔོན་རྩིས་ལས་ཕྱོད་དོ་དམ་ཇེ་དྲག་ཏུ་བཏང་བ། དོན་དག་གི་མགོ་མཇུག་བར་གསུམ་གྱི་བརྒྱུད་རིམ་ཡོངས་ནས་སྔོན་རྩིས་ཀྱི་ལས་ཕྱོད་དོ་དམ་དངོས་སུ་བསྒྲུབས་ནས། ཞིང་ཆེན་རིམ་པའི་སྔོན་རྩིས་སྡེ་ཁག་གི་ལས་ཕྱོད་དམིགས་འབེན་དོ་དམ་དང་ལས་ཕྱོད་འཁོར་སྐྱོད་ལྟ་སྐུལ་ཚོད་འཛིན། ལས་ཕྱོད་རང་བཤེར་ཡོངས་སུ་ཁྱབ་པ་མངོན་འགྱུར་བྱས་ཏེ། ནོར་སྲིད་དཔྱད་འཇོག་གི་རྒྱུན་རྣམ་རྐྱེན་སྲོལ་འཐུས་ཚང་དུ་བསྐྲུན་པ་དང་། ལས་གཞིའི་དཔྱད་འཇོག་དང་མ་དངུལ་ལོ་སྔོན་མ་ལས་སོ་སོར38.1%དང5.2%འཕར། ལས་ཕྱོད་དཔྱད་འཇོག་གི་མཇུག་འབྲས་ཀྱི་བཀོལ་སྤྱོད་ནན་མོ་བྱས་ཏེ། དཔྱད་འཇོག་མཇུག་འབྲས་དང་སྤོ་སྒྱུར་གཏོང་སྤྲོད་དབྱེ་བགོ། སྡེ་ཁག་གི་སྔོན་རྩིས་ལས་གཞིའི་འགྲོ་སྒོ་བཅད་གྲངས་ཀྱི་ཚོད་འཛིན་གྲངས་དང་སྦྲེལ་བ་དང་། ལྷག་པར་དཔྱད་འཇོག་རིམ་པ་ཅུང་ཞན་པ7ཡི་ལས་གཞིའི་མ་དངུལ་སྒོར་དུང་ཕྱུར1.6འཕྲི་འཐེན་བྱས་ནས། “བཟང་བསྟོད་ངན་ཆད”ཀྱི་སྐུལ་ལྕགས་ཚོད་འཛིན་ཁྲིད་ཕྱོགས་གྲུབ་པར་བྱས། ཉེན་ཁ་སེལ་བ་དང་སྔོན་འགོག་གཙིགས་སུ་བཟུང་བ། 《སྲིད་གཞུང་རང་བཞིན་གྱི་བུ་ལོན་ཉེན་ཁ་སེལ་བ་དང་སྔོན་འགོག་བྱེད་པའི་སྐོར་གྱི་བསམ་འཆར》དང་ཆ་འགྲིག་ལམ་ལུགས་གཏན་འབེབས་བྱས་ཏེ། ལམ་ལུགས་ཀྱི་ཚོད་འཛིན་ཕྱོད་ཤུགས་བསྟུད་མར་ཇེ་དྲག་ཏུ་བཏང་ནས། ལོ་མཇུག་གི་མངོན་མེད་བུ་ལོན་གྱི་ཉེན་ཁའི་རིམ་པའི་དཔྱད་འཇོག་མཇུག་འབྲས་དུས་ཐོག་ཏུ་བརྡ་བསྒྲགས་བྱས་པ་དང་། ས་ཁུལ་སོ་སོའི་བུ་ལོན་མེད་པའི་གཏོང་བའི་བྱེད་པོའི་འགན་འཁྲི་ནན་དཀྲི་བྱས་ནས། ཞིང་ཆེན་ཡོངས་ཀྱི་བུ་ལོན་ཚད་ནི་སྤྱིའི་ཆ་ནས་བདེ་འཇགས་བར་ཁོངས་སུ་རྒྱུན་འཁྱོངས་བྱས། རྒྱལ་དབང་དངུལ་རྩའི་མ་རྩའི་རྒྱུ་ནོར་དོ་དམ་ལག་ཆ་ལེགས་བཀོལ་ལེགས་སྤྱོད་བྱས་ཏེ། ས་གནས་ཀྱི་རྒྱལ་དབང་དངུལ་རྩའི་མ་རྩ་དོ་དམ་བཅོས་བསྒྱུར་མུ་མཐུད་གཏིང་ཟབ་ཏུ་སྐུལ་འདེད་བཏང་། རྒྱལ་དབང་ཁེ་ལས་ཀྱི་ཉེན་ཁ་སེལ་བར་དམིགས་ནས། རྒྱལ་དབང་ཁེ་ལས་ཀྱི་འདེགས་ཤིང་གཙོ་གནད་དུ་བཟུང་ནས་རྒྱབ་སྐྱོར་བྱེད་པར་མཉམ་འབྲེལ་ཧུར་ཐག་བྱེད་པར་མ་ཟད། ཞིང་ཆེན་ཁོངས་གཏོགས་ཀྱི་རྒྱལ་དབང་ཁེ་ལས་ཁག་ཅིག་གི་བཅོས་སྒྱུར་དཀའ་ཁག་ལས་ཐར་བར་རྒྱབ་སྐྱོར་ལེགས་པོ་བྱས། ལྟ་སྐུལ་ཞིབ་བཤེར་ཤུགས་ཚད་ཆེ་རུ་བཏང་བ། ནོར་ཁྲལ་སྲིད་ཇུས་གལ་ཆེན་དོན་འཁྱོལ་དང་རྩིས་གཉེར་ཆ་འཕྲིན་དང་ལས་གཉེར་སྤུས་ཚད། སྐྱེ་ཁམས་དང་མཚོ་སྔོན་ལ་རོགས་སྐྱོར་བྱེད་པ་སོགས་ཀྱི་ལས་གཞི་གལ་ཆེན་གྱི་མ་དངུལ་བཀོལ་སྤྱོད་དང་། སྔོན་རྩིས་ཆ་འཕྲིན་ཡོངས་བསྒྲགས་སོགས་ལ་དམིགས་ནས་གཙོ་གནད་ཞིབ་བཤེར་བྱས་པ་དང་། གནད་དོན་ཕྱོགས་བསྡུས་བཅོས་སྒྱུར་དོན་འཁྱོལ་གཏིང་ཟབ་བྱས་ནས། དམངས་ཕན་ཞིང་ཕན་གྱི་ནོར་སྲིད་ཁ་གསབ“ཁཱ་གཅིག་ཀུན་སྤྱོད”ཀྱི་གཅིག་གྱུར་དོ་དམ་ལ་སྐུལ་འདེད་བཏང་ཞིང་། ནོར་སྲིད་མ་དངུལ་གྱི་བཀོལ་སྤྱོད་ལ་བདེ་འཇགས་ནུས་ཐོན་ཡོང་བར་སྐུལ་སྤེལ་བཏང་། ནོར་དོན་སྡོམ་རྩིས་གོ་རིམ་སྔར་ལས་ཚད་ལྡན་དུ་བཏང་ནས་རྩིས་གཉེར་བ་ཐོ་འགོད་བྱེད་པའི་ལས་རིགས་བདེ་ཐང་འཕེལ་རྒྱས་ལ་སྐུལ་སྤེལ་གཏོང་བའི་ལག་བསྟར་བསམ་འཆར་དཔར་འགྲེམས་བྱས་ཏེ། རྩིས་གཉེར་བའི་ལས་དོན་སའོ་ཡི་ལག་ཁྱེར་མེད་པར་ལས་གཉེར་བྱེད་པ་སོགས་ཀྱི“རིགས་བཞིའི”ཁྲིམས་འགལ་སྲོལ་འགལ་གྱི་བྱ་སྤྱོད་ལ་ཆེད་དོན་བཅོས་སྐྱོང་སྤེལ།\nགོང་གསལ་གྱི་བྱ་བའི་གྲུབ་འབྲས་འདི་དག་ནི། ཞིང་ཆེན་ཏང་ཨུའི་སྤྱི་ཡོངས་ཀྱི་བཀོད་འདོམས་དང་འགྱུར་མེད་ཀྱི་དབུ་ཁྲིད་བྱས་པའི་གྲུབ་འབྲས་ཡིན་ལ། ཞིང་ཆེན་དམངས་ཆེན་དང་ཞིང་ཆེན་སྲིད་གྲོས་དང་འཐུས་མི་ཨུ་ཡོན་དག་གིས་ལྟ་སྐུལ་མཛུབ་སྟོན་དང་ཤུགས་ཆེན་པོས་རྒྱབ་སྐྱོར་བྱས་པའི་མཇུག་འབྲས་ཡིན་ཞིང་། ཡང་རིམ་པ་སོ་སོ་དང་སྡེ་ཁག་སོ་སོས་སེམས་ཤུགས་གཅིག་སྒྲིལ་དང་ཐུན་མོང་འབད་བརྩོན་ལས་བྱུང་བའི་འབྲས་བུའང་ཡིན། དེ་དང་མཉམ་དུ། མིག་སྔའི་ནོར་སྲིད་འཁོར་སྐྱོད་དང་སྔོན་རྩིས་དོ་དམ་ཁྲོད་སྔར་བཞིན་དཀའ་ཁག་དང་གནད་དོན་ཁག་ཅིག་ཡོད་ལ། གཙོ་བོ་ནི། ས་ཁུལ་ཁག་ཅིག་གི་ནོར་སྲིད་ཀྱི་ཡོང་སྒོ་འཕར་ཤུགས་མེད་པ་དང་། སྔོན་རྩིས་དོ་མཉམ་གྱི་དཀའ་ཁག་ཇེ་ཆེར་འགྲོ་བ། ནོར་སྲིད་ཀྱི་གཏོང་ཡོང་གི་འགལ་བ་འབུར་དུ་ཐོན་ཡོད། ཁྱབ་ཁོངས་ཁག་ཅིག་གི་འགྲོ་སྒོའི་སྒྲིག་གཞི་སྲ་འགྱུར་དང་རེངས་འགྱུར་གནད་དོན་སྔར་བཞིན་འབུར་དུ་ཐོན་ཞིང་། འགྲོ་སྒོའི་སྒྲིག་གཞི་སྙོམ་སྒྲིག་དང་ལེགས་སྒྱུར་ལ་ད་དུང་ཤུགས་ཚད་ཆེ་རུ་གཏོང་དགོས། ས་ཁུལ་དང་ལས་རིགས་སྡེ་ཁག་ཁག་ཅིག་གི་ལས་གཞི་གསོག་འཇོག་གིས་མི་འདང་བ་དང་སྔ་དུས་ཀྱི་གྲ་སྒྲིག་བྱས་པ་ཞིབ་ཚགས་དང་གནད་ཐོག་ཏུ་ཐོན་མེད་ལ། ལས་གཞིའི་འཆར་འགོད་དང་ཐུམ་རྒྱག་གི་ནུས་ཤུགས་མེད་པས། འགྲོ་སྒོའི་ལས་ཚད་དལ་ཞིང་དཔལ་འབྱོར་འཐེན་ཁྲིད་ཕྱོད་ནུས་ཀྱང་མངོན་གསལ་མེད། སྡེ་ཁག་ཁག་ཅིག་གིས“གྲོན་ཆུང་སྒོས་འཚོ་བ་དངོས་གནས་རོལ་བའི”བླང་བྱ་དོན་འཁྱོལ་མཐིལ་ཕྱིན་བྱས་མེད་ཅིང་། སྔོན་རྩིས་ལས་ཕྱོད་དོ་དམ་གྱི་བརྒྱུད་རིམ་ཡོངས་ཀྱི་སྤུས་ཚད་ད་དུང་མཐོར་འདེགས་གཏོང་དགོས། ང་ཚོས་གནད་དོན་འདི་དག་ཚད་མཐོན་པོས་གཙིགས་སུ་བཟུང་ནས། དོན་དང་ལྡན་པའི་བྱེད་ཐབས་སྤྱད་ནས་ཐག་གཅོད་ལེགས་པོ་བྱ་རྒྱུ།\nདེང་སྐབས་དང་རྗེས་ཕྱོགས་ཀྱི་དུས་སྐབས་ཤིག་གི་རིང་ལ། རང་རྒྱལ་གྱི་དཔལ་འབྱོར་ལ་མཉེན་ཆ་དྲག་པོ་ཡོད་པས། རྒྱུན་རིང་བོར་ཇེ་ལེགས་སུ་འགྲོ་བའི་གཞི་རྩའི་ཆ་དེར་འགྱུར་ལྡོག་མི་འབྱུང་མོད། འོན་ཀྱང་ཕྱི་རོལ་ཁོར་ཡུག་སྔར་ལས་རྙོག་འཛིང་ལྡན་པར་འགྱུར་བས། རྒྱལ་ནང་གི་དཔལ་འབྱོར་འཕེལ་རྒྱས་ཀྱི་དགོས་མཁོ་ཇེ་ཐུང་དང་མཁོ་སྤྲོད་རྡུང་ཐུག སྔོན་དུས་ཞན་འགྱུར་བཅས་ཀྱི་གནོན་ཤུགས་གསུམ་ལ་གདོང་གཏོད་དགོས། ནོར་སྲིད་ཀྱི་ཐོག་ནས་མངོན་པ་ནི། ནོར་ཤུགས་འཕར་བར་གཏན་འཁེལ་རང་བཞིན་མེད་པ་ཅུང་ཆེ་ལ། སྲ་གཤིས་འགྲོ་སྒོ་བསྟུད་མར་ཇེ་མང་དུ་འགྲོ་བ་དང་། གཏོང་ཡོང་གི་འགལ་བ་སྔར་ལས་འབུར་དུ་ཐོན་ནས། ནོར་སྲིད་གཏོང་ཡོང་གི་འགལ་བ་སྔར་བས་འབུར་དུ་ཐོན་པ་དང་། ནོར་སྲིད་འཁོར་སྐྱོད་དེ་ཐོག་མཐའ་བར་གསུམ་དུ་དོ་སྙོམ་འཚུབ་པའི་རྣམ་པར་གནས་ཡོད་དེ།\nནོར་ཤུགས་འཕར་བ་ལས་བལྟས་ན། 2022ལོའི་ནོར་ཤུགས་སྔོན་དཔག་ལྟར་ན2021ལོའི་ཆུ་ཚད་དམ་འཕར་ཚད་ཆུང་བར་གནས་པ་ཙམ་རེད། ས་གནས་ཀྱི་ཡོང་སྒོའི་གནོན་ཤུགས་ཇེ་ཆེར་སོང་བ་སྟེ། ཚོང་ཟོག་ཆེན་པོའི་རིན་གོང་གི་འཕར་ཚད་ལ་གཏན་འཁེལ་རང་བཞིན་མེད་པ་དང་། རྒྱུན་རིང་ལ་གནས་མཐོ་སར་རྒྱུན་འཁྱོངས་བྱེད་དཀའ་བར་མ་ཟད། རིན་གོང་འཕར་བ་དེ་གཤམ་རྒྱུད་ཁེ་ལས་སུ་སྤྲད་ནས་གཤམ་རྒྱུད་ཁེ་ལས་ཀྱི་མ་རྩ་ཇེ་མང་དུ་བཏང་འགྲོ། རྒྱལ་ནང་གི་རིམས་བབ་སྣེ་མང་དུ་འཕེལ་བཞིན་ཡོད་པས། ཞབས་ཕྱིའི་ལས་རིགས་སླར་གསོའི་ཐད་སྔར་བཞིན་གཏན་འཁེལ་རང་བཞིན་མིན་པ་ཅུང་ཆེ། གཏན་འཇགས་རྒྱུ་ནོར་གཏོང་འཇོག་མུ་མཐུད་ཇེ་དལ་དུ་སོང་བ་དང་། འཛུགས་སྐྲུན་དང་ཁང་སའི་ཐོན་ལས་སོགས་ཀྱི་གཙོ་གནད་ལས་རིགས་ཀྱི་ཁྲལ་བསྡུ་ཇེ་ཉུང་དུ་སོང་བ་མངོན་གསལ་ཡིན། རྒྱལ་ཁབ་ཀྱིས་བསྟུད་མར་ཁེ་ལས་ལ་རོགས་སྐྱོར་བྱས་ཏེ་དཀའ་ཁག་སེལ་ཤུགས་ཆེ་རུ་བཏང་ལ། སྔར་ལས་ཤུགས་ཚད་ཆེ་བའི་སྒོ་ནས་ཁྲལ་འཕྲི་ཡོན་གཅོག་ལག་བསྟར་བྱས་པས། 2022ལོའི་ས་གནས་ཀྱི་ཡོང་སྒོ་འཕར་བར་གཏན་འཁེལ་མིན་པ་ཅུང་ཆེ། ཀྲུང་དབྱང་གི་རོགས་སྐྱོར་བརྩོན་ལེན་བྱེད་པའི་དཀའ་ཁག་སྔར་བཞིན་ཅུང་ཆེ་སྟེ། ཀྲུང་དབྱང་གིས་བསྟུད་མར་ནོར་སྲིད་སྤོ་སྒྱུར་གཏོང་སྤྲོད་ཀྱི་སྲིད་ཇུས་དང་དབྱེ་བགོ་བྱེད་ཐབས་ཚད་ལྡན་དུ་བཏང་ལ། རིམ་བཞིན་རྒྱུ་རྐྱེན་ཐབས་དང་འགྲན་རྩོད་རང་བཞིན་གྱི་དབྱེ་བགོ་ཆེ་རུ་བཏང་། རང་ཞིང་གི་སྤྱིའི་མི་གྲངས་དང་དཔལ་འབྱོར་སྤྱི་ཚད། ནོར་སྲིད་འདོན་སྐྱོང་སོགས་ཀྱི་རྒྱུ་རྐྱེན་ལྟོས་བཅས་ཀྱིས་གཏན་འཇགས་ཡིན་པར་མ་ཟད། བགོ་སྐལ་གྱིས་ཀྱང་རྒྱལ་ཡོངས་ནས་ལེགས་ཆ་མི་ཟིན་ལ། དུས་མཉམ་དུ་ས་གནས་དང་སྡེ་ཁག་སོ་སོས་ལས་གཞི་འཆར་འགོད་དང་གྲབས་གསོག། ཐུམ་རྒྱག་གི་ཁྱབ་ཚད། གཏིང་ཚད། ཚགས་ཚད་བཅས་མི་མཐོ་བ། ས་གནས་ཀྱི་ཆ་འགྲིག་ནུས་ཤུགས་ལ་ཚད་ཡོད་པ་བཅས་ཀྱིས་བརྩོན་ལེན་དཀའ་ཁག་སྔར་ལས་ཆེ་རུ་བཏང། བུ་ལོན་གྱི་ཡོང་སྒོ་མར་ཆག་པ་སྟེ། རང་ཞིང་གི་བུ་ལོན་གྱི་གཞི་རྒྱ་ཅུང་ཆེ་བ་དང་ཉེན་ཁའི་ཆུ་ཚད་ལྟོས་བཅས་ཀྱིས་ཅུང་མཐོ་ལ། ཆེད་སྤྱོད་བུན་འཛིན་དངུལ་བསྡུ་དང་ཁེ་ཕན་རང་འདོན་དོ་མཉམ་གྱི་བླང་བྱ་དང་འཚམ་པའི་ལས་གཞི་ཅུང་ཉུང་བའི་སྟེང་། རྒྱལ་ཁབ་ཀྱིས་མཚལ་ཡིག་ཚད་ཇེ་དམའ་རུ་བཏང་བས་བུ་ལོན་ལེན་པའི་བར་སྟོང་ལ་ཚད་བཀག་བཟོས་ཡོད།\nའགྲོ་སྒོའི་འགན་སྲུང་ཐད་ནས་བལྟས་ན། ནོར་ཤུགས་འཕར་བར་ཚད་ཡོད་ཀྱི་གནས་ཚུལ་འོག་ཏུ། 2022ལོའི་ཞིང་ཆེན་ཡོངས་སུ་གཞི་རིམ་གྱི“འགན་གསུམ”འགན་སྲུང་དང་སྲིད་གཞུང་གི་བུ་ལོན་གྱི་མ་སྐྱེད་སྤྲོད་པ། མངོན་མེད་བུ་ལོན་སེལ་བ་སོགས་སྲ་གཤིས་ཀྱི་འགྲོ་སྒོ་ཉིན་རེར་འཕར་བའི་གནད་དོན་རྙིང་བར་གདོང་གཏོད་དགོས་པར་མ་ཟད། ད་དུང“ལྔ་ཚན་བཅོ་ལྔའི”དུས་སྐབས་ཀྱི་འཐབ་ཇུས་གལ་ཆེན་ལག་བསྟར་དང་སྐྱེ་ཁམས་དཔལ་ཡོན་གྱི་བཙན་ས་བསྐྲུན་མགོ་ཚུགས་པ། “གནས་བཞི”འཛུགས་སྐྲུན་ལ་རྒྱབ་སྐྱོར་བྱེད་པ་སོགས་ཀྱི་གཙོ་གནད་འགྲོ་སྒོའི་དགོས་མཁོ་དྲག་པའི་གནད་དོན་གསར་བར་ཡང་གདོང་གཏོད་དགོས་ཤིང་། དེའི་སྟེང་དུ་ཚན་རྩལ་གསར་སྐྲུན་ལ་འདེད་སྐུལ་དང་སྐྱེ་ཁམས་ཁོར་ཡུག་ལ་སྲུང་སྐྱོབ། གྲོང་གསེབ་དར་སྤེལ་ལ་སྐུལ་འདེད། གཞི་རྩའི་སྤྱི་པའི་ཞབས་ཕྱི་ལ་འགན་སྲུང་། མངའ་ཁོངས་མཐུན་སྦྱོར་འཕེལ་རྒྱས་ལ་སྐུལ་སྤེལ་སོགས་ཀྱི་ཐད་དུ་ད་དུང་ཞན་ཆ་མང་བོ་ཞིག་ལ་ནོར་སྲིད་ཀྱི་ཁ་གསབ་བྱེད་མཁོ་བས། ནོར་སྲིད་ཀྱི་གཏོང་ཡོང་གི་འགལ་བ་ཉིན་རེ་བཞིན་འབུར་ཐོན་རེད།\n2022ལོའི་སྔོན་རྩིས་སྒྲིག་བཟོའི་མཛུབ་སྟོན་བསམ་བློ་ནི། ཞི་ཅིན་ཕིང་གི་དུས་རབས་གསར་བའི་ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་ཀྱི་དགོངས་པ་མཛུབ་སྟོན་དུ་བཟུང་སྟེ། ཏང་གི་ཚོགས་ཆེན་བཅུ་དགུ་བ་དང་སྐབས་བཅུ་དགུ་བའི་གྲོས་ཚོགས་རིམ་པའི་དགོངས་དོན་ཁྱོན་ཡོངས་ནས་ལག་ལེན་མཐར་ཕྱིན་བྱེད་པ་དང་། སྤྱི་ཁྱབ་ཧྲུའུ་ཅི་ཞི་ཅིན་ཕིང་མཚོ་སྔོན་ལ་རྟོག་ཞིབ་གནང་སྐབས་ཀྱི་གསུང་བཤད་གལ་ཆེན་གྱི་དགོངས་དོན་དོན་འཁྱོལ་གཏིང་ཟབ་བྱས་ཏེ། བརྟན་བརླིང་གཙོར་བཟུང་བ་དང་བརྟན་བརླིང་ཁྲོད་ནས་འཕེལ་རྒྱས་བརྩོན་པ་རྒྱུན་འཁྱོངས་བྱས་ཤིང་། ཆ་ཚང་དང་ཡང་དག ཁྱོན་ཡོངས་ནས་འཕེལ་རྒྱས་གསར་བའི་འདུ་ཤེས་ལག་ལེན་མཐར་ཕྱིན་བྱེད་པ་དང་། འདོན་སྤྲོད་ཕྱོགས་ཀྱི་སྒྲིག་གཞིའི་རང་བཞིན་བཅོས་སྒྱུར་ནི་གཙོ་ཐིག་ཡིན་པ་རྒྱན་འཁྱོངས་བྱས་ཏེ། རིམས་བབ་འགོག་སྡོམ་དང་དཔལ་འབྱོར་སྤྱི་ཚོགས་འཕེལ་རྒྱས་ལ་གཅིག་གྱུར་བཀོད་འདོམས་བྱས་ནས། ཕྱོད་ནུས་མཐོར་འདེགས་དང་སྔར་ལས་གནད་འཁེལ་གཙིགས་སུ་བཟུང་བ། རྒྱུན་མཐུད་རང་བཞིན་གྱི་ཕན་ནུས་ལྡན་པའི་ནོར་སྲིད་སྲིད་ཇུས་ལག་བསྟར་བྱས་ཏེ། ནོར་སྲིད་ཀྱི་འགན་ནུས་བྱེད་ནུས་སྔར་བས་འདོན་སྤེལ་བྱས་ཤིང་། ཁྲལ་འཕྲི་ཡོན་གཅོག་གསར་བ་དང་དཔལ་འབྱོར་བརྟན་འཇགས་ལ་ཕན་པའི་སྲིད་ཇུས་ཀྱི་བྱེད་ཐབས་དོན་འཁྱོལ་བྱས་ཏེ། གཟབ་ནན་གྱི་ནོར་དཔལ་སྒྲིག་ཁྲིམས་གཏིང་ཟབ་དང་བདེན་དངོས་སུ་འགྲོ་བར་བསྟུད་མར་སྐུལ་འདེད་བཏང་ནས། ཏང་སྲིད་ལས་ཁུངས་ཀྱི་གྲོན་ཆུང་སྒོས་འཚོ་བ་རོལ་བ་རྒྱུན་འཁྱོངས་དང་། སྔོན་རྩིས་དོ་དམ་ལམ་ལུགས་བཅོས་སྒྱུར་གཏིང་ཟབ་དང་། མ་དངུལ་ལྟ་སྐུལ་ལས་ཕྱོད་ཚོད་འཛིན་ཇེ་དྲག་ཏུ་བཏང་ནས། “བརྟན་འཇགས་དྲུག”དང“འགན་སྲུང་དྲུག”གི་བྱ་བ་མུ་མཐུད་ལེགས་པོར་བསྒྲུབ་པ་དང་། སྐྱེ་ཁམས་དཔལ་འབྱོར་གྱི་བཙན་ས་བསྐྲུན་པར་རྒྱབ་སྐྱོར་དང་། ཐོན་ལས“གནས་བཞི”འཛུགས་སྐྲུན་ལ་སྐུལ་འདེད་བཏང་ནས། “སྔོན་འགྲོ་གཅིག་དང་སྤུས་ལེགས་གཉིས”ཀྱི་སྐུལ་འདེད་ལ་འབད་འཐབ་བྱས་ནས། དམངས་འཚོ་མུ་མཐུད་ལེགས་སྒྱུར་དང་། གཞི་རིམ་གྱི“འགན་གསུམ”མཐའ་ཐིག་ཐ་སྐྱོར་བྱས་ཤིང་། སྲིད་གཞུང་གི་བུ་ལོན་གསོག་ཚད་སེལ་བ་བརྟན་འཇགས་ངང་ལག་བསྟར་བྱེད་པ་དང་། ནོར་སྲིད་ཀྱི་བརྟན་འཇགས་བདེ་ཐང་གི་འཁོར་སྐྱོད་རྒྱུན་འཁྱོངས་བྱས་ཏེ། ཕུལ་དུ་བྱུང་བའི་གྲུབ་འབྲས་ཀྱིས་ཏང་གི་ཚོགས་ཆེན་ཐེངས་ཉི་ཤུ་བ་དང་ཞིང་ཆེན་གྱི་སྐབས་བཅུ་བཞི་བའི་ཏང་གི་འཐུས་མིའི་ཚོགས་ཆེན་རྒྱལ་ཁའི་ངང་འཚོག་པར་བསུ་མ་ཞུ།\n2022ལོའི་སྔོན་རྩིས་སྒྲིག་བཟོའི་རྩ་བའི་རྩ་དོན་ནི། གཅིག་ནི“ནོར་དཔལ་གྱི་སྒྲིག་ཁྲིམས་ནན་མོའི”གཙོ་ཐིག་ལ་དམ་པོར་དམིགས་པ། ནོར་དཔལ་གྱི་སྒྲིག་ཁྲིམས་ནན་མོ་དེ་ནོར་དཔལ་དོ་དམ་ཁྲོད་ཀྱི་ངེས་པར་བརྩི་སྲུང་ནན་མོ་བྱ་དགོས་པའི་བྱ་སྤྱོད་ཚད་གཞིར་བཟུང་ནས། བླང་བྱ་དེ་ནོར་སྲིད་ཀྱི་བྱ་བ་དང་སྔོན་རྩིས་དོ་དམ་ཀྱི་བརྒྱུད་རིམ་ཡོངས་སུ་མངོན་པར་བྱ་དགོས། གཉིས་ནི“འཕེལ་རྒྱས་དང་བདེ་འཇགས”ཀྱི་འབྲེལ་བ་གཅིག་འདོམས་ལེགས་པོ་བྱེད་པ། བློ་བརྟན་འགྱུར་མེད་ངང་འཕེལ་རྒྱས་ལ་སྐུལ་འདེད་བཏང་ནས། ནོར་སྲིད་ཀྱི་ཐོན་ཁུངས་ཁག་སོ་སོ་ཚན་རིག་གིས་གཅིག་འདོམས་བྱ་དགོས་ལ། ནོར་ཤུགས་ཕྱོགས་བསྡུས་བྱས་ཏེ“གནས་བཞི”འཛུགས་སྐྲུན་དང་ལས་གཞི་གལ་ཆེན། གཙོ་གནད་ཁྱབ་ཁོངས་ཀྱི་འགྲོ་སྒོ་ལ་འགན་སྲུང་བཅས་བྱེད་དགོས་པར་མ་ཟད། དོན་དངོས་ཐོག་ཉེན་ཁ་འགོག་པར་གྲངས་བཅད་དགོས་ཤིང་། དངོས་ཐོག་བདེན་འཚོལ་དང་ཡོང་སྒོ་ལས་འགྲོ་སྒོ་གཏོང་བ། འཛད་སྤྱོད་དགོས་མཁོ་འགན་སྲུང་དང་དངུལ་གཏོང་གཞི་རྒྱ་ཆུང་གཏོང་སྒོས་སྔོན་རྩིས་བཀོད་སྒྲིག་བྱེད་དགོས་ལ། ནོར་སྲིད་ཀྱི་ཐེག་ཤུགས་དཔྱད་དཔོག་དང་ཉེན་ཁ་འགོག་སྡོམ་ལ་ཤུགས་བསྣན་ནས། ནོར་སྲིད་ཀྱི་རྒྱུན་མཐུད་རང་བཞིན་ལའང་ཤུགས་སྣོན་དགོས། གསུམ་ནི“སྔོན་རྩིས་བཅོས་སྒྱུར་དང་སྡོམ་རྩིས་བཅོས་སྐྱོང་། དམངས་ཆེན་གྱིས་ལྟ་སྐུལ། ལས་ཕྱོད་དང་སྦྲེལ་བ”བཅས་ཕྱོགས་བཞིའི་བླང་བྱ་དོན་འཁྱོལ་བྱེད་པ། སྔོན་རྩིས་བཅོས་སྒྱུར“གཏིང་ཟབ”བྱེད་པ། གཞི་མེད་སྔོན་རྩིས་ཁྱོན་ཡོངས་ནས་ལག་བསྟར་བྱས་ཏེ། སྔོན་རྩིས་དོ་དམ་གཞི་གཅིག་ཅན་གྱི་མ་ལག་འཐུས་ཚང་དུ་བཏང་ནས། ལས་གཞིའི་མགོ་མཇུག་ཡོངས་ཀྱི་དུས་འཁོར་དོ་དམ་ལག་བསྟར་བྱེད་པ་དང་། འགྲོ་སྒོའི་ཚད་གཞི་མ་ལག་འཁོར་སྐྱོད་ལ་ཤུགས་བསྣན་ནས། སྤོ་སྒྱུར་གཏོང་སྤྲོད་བྱེད་ནུས་ཀྱི་ངེས་གནས་གཏན་འཁེལ་གསལ་བོར་བྱས་ཏེ། ཞིང་ཆེན་གྱིས་འོག་རིམ་གྱི་བུ་ལོན་དངུལ་བུན་དུ་སྒྱུར་བའི་རྐྱེན་སྲོལ་འཐུས་ཚང་དུ་གཏང་དགོས། སྡོམ་རྩིས་ཀྱིས་བཅོས་སྐྱོང“ཞིབ་ཚགས་ལྡན་པར”བྱེད་པ། ཁྲལ་མིན་ཡོང་སྒོའི་བསྡུ་ལེན་དང་མངོན་མེད་བུ་ལོན་སེལ་བ། གཞུང་ཁང་ཆེ་རིགས་འཛུགས་སྐྲུན་སོགས་ཐད་དུ་དམིགས་ནས་རྒྱུན་རིང་གི་རྐྱེན་སྲོལ་འཛུགས་པ་དང་། རྒྱུན་ནོར་ཉོ་སྒྲུབ་དང་སྲིད་གཞུང་གི་ཉོ་སྒྲུབ། གཞུང་དོན་ལས་སྒོའི་བཀོལ་ཁང་ཞིག་གསོ་དང་བསྒྱུར་བཀོད་ལས་གཞི་བཅས་དཔྱད་ཞིབ་ནན་མོ་བྱས་ཏེ། “གཞུང་གསུམ”གྲོན་དངུལ་དང་སྤྱིར་བཏང་རང་བཞིན་གྱི་འགྲོ་སྒོར་ཚོད་འཛིན་ནན་མོ་བྱ་དགོས། དམངས་ཆེན་གྱིས་ལྟ་སྐུལ“ནན་མོར”བྱེད་པ། མཚོ་སྔོན་ཞིང་ཆེན་གྱི་སྔོན་རྩིས་ཞིབ་བཤེར་ལྟ་སྐུལ་སྲོལ་ཡིག་དོན་འཁྱོལ་ལ་རྗེས་འདེད་བྱས་ཏེ། སྲིད་གཞུང་གི་སྔོན་རྩིས་འཆར་ཟིན་སྒྲིག་བཟོ་འཐུས་ཚང་དུ་གཏོང་བ་དང་། ཀྲུང་དབྱང་གི་སྤོ་སྒྱུར་གཏོང་སྤྲོད་དང་ས་གནས་སྲིད་གཞུང་གི་བུན་འཛིན་ལས་གཞི་ཞིབ་ཚགས་སུ་བཟོས་ནས། སྔོན་རྩིས་ཀྱི་གཙོ་གནད་དེ་འགྲོ་སྒོའི་སྔོན་རྩིས་དང་སྲིད་ཇུས་རྒྱ་བསྐྱེད་པར་སྐུལ་འདེད་གཏང་དགོས། ལས་ཕྱོད་དང་སྦྲེལ་བར“དྲང་བཞག”བྱེད་པ། ཕྱོགས་ཡོངས་དང་བརྒྱུད་རིམ་ཡོངས། ཁྱབ་ཚད་ཡོངས་ཀྱི་སྔོན་རྩིས་ལས་ཕྱོད་དཔྱད་འཇོག་ལ་ཤུགས་བསྣན་ནས། ཕྱོགས་བསྡུས་ལས་ཕྱོད་དཔྱད་ཞིབ་མཇུག་འབྲས་དང་སྔོན་རྩིས་བཀོད་སྒྲིག་སྦྲེལ་བའི་རྐྱེན་སྲོལ་དོན་འཁྱོལ་བྱ་དགོས།\n(1) ཞིང་ཆེན་ཡོངས་ཀྱི་གནས་ཚུལ། ལོ་མགོའི་སྤྱིའི་ནོར་ཤུགས་སྒོར་དུང་ཕྱུར2182.4ཡོད་ཅིང་ལོ་སྔོན་མའི་ལོ་མགོའི་སྔོན་རྩིས་ལས8%འཕར། དེའི་ནང་དུ་ས་གནས་ཀྱི་སྤྱིར་བཏང་གི་སྤྱི་པའི་སྔོན་རྩིས་ཡོང་སྒོ་སྒོར་དུང་ཕྱུར347བཀོད་སྒྲིག་བྱས་ཡོད་ཅིང་ལོ་སྔོན་མའི་ལག་བསྟར་ཚད་ལས5.5%འཕར། ཀྲུང་དབྱང་གི་ཁ་གསབ་རོགས་དངུལ་ཡོང་སྒོ་སྒོར་དུང་ཕྱུར1309.3ཡོད་ལ། ས་གནས་སྲིད་གཞུང་གི་སྤྱིར་བཏང་གི་བུན་འཛིན་སྒོར་དུང་ཕྱུར130གསར་བསྣན་བྱས་ཡོད་པ་དང། སྔོན་རྩིས་བརྟན་འཇགས་ལེགས་སྒྲིག་ཐེབས་རྩ་སྒོར་དུང་ཕྱུར100སྙོམ་སྒྲིག་བྱས་ཤིང་། མ་དངུལ་སྒོར་དུང་ཕྱུར0.5ནང་འདྲེན་བྱས་པ་དང། ལོ་སྔོན་མའི་རྩིས་ཁོངས་ནས་སྤོས་པ་སྒོར་དུང་ཕྱུར295.6ཡོད།\nསྤྱིར་བཏང་གི་སྤྱི་པའི་སྔོན་རྩིས་འགྲོ་སྒོ་སྒོར་དུང་ཕྱུར2141.7བཀོད་སྒྲིག་བྱས་ལ་ལོ་སྔོན་མའི་ལོ་མགོའི་སྔོན་རྩིས་ལས6.3%འཕར། གོང་སྤྲོད་འགྲོ་སྒོ་སྒོར་དུང་ཕྱུར5.7དང་། མ་དངུལ་སྒོར་དུང་ཕྱུར35བཀོད་གཏོང་བྱས།\n(2) ཞིང་ཆེན་རིམ་པའི་གནས་ཚུལ། ལོ་མགོའི་སྤྱིའི་ནོར་ཤུགས་སྒོར་དུང་ཕྱུར801.6ཡོད་ཅིང་ལོ་སྔོན་མའི་ལོ་མགོའི་སྔོན་རྩིས་ལས0.6%མར་ཆག དེའི་ནང་དུ་ས་གནས་ཀྱི་སྤྱིར་བཏང་གི་སྤྱི་པའི་སྔོན་རྩིས་ཡོང་སྒོ་སྒོར་དུང་ཕྱུར38.1བཀོད་སྒྲིག་བྱས་ཡོད་ལ་ལོ་སྔོན་མའི་ལག་བསྟར་ཚད་ལས5.5%འཕར་ཡོད། ཀྲུང་དབྱང་གི་ཁ་གསབ་རོགས་དངུལ་ཡོང་སྒོ་སྒོར་དུང་ཕྱུར348.3(ཀྲུང་དབྱང་གིས་ཞིང་ཆེན་ཡོངས་ལ་ཁ་གསབ་རོགས་དངུལ་སྒོར་དུང་ཕྱུར1309.3བྱས་པ་ལས་གྲོང་ཁྱེར་དང་ཁུལ་ལ་ཁ་གསབ་ཀྱི་སྒོར་དུང་ཕྱུར961ཕུད་ཡོད)ཡོད། ས་གནས་སྲིད་གཞུང་གི་སྤྱིར་བཏང་གི་བུན་འཛིན་སྒོར་དུང་ཕྱུར122.3(ཞིང་ཆེན་ཡོངས་ཀྱི་སྒོར་དུང་ཕྱུར130ལས་གྲོང་ཁྱེར་དང་ཁུལ་ལ་སྒོར་དུང་ཕྱུར7.7བུན་སྒྱུར་བྱས་ཡོད)གསར་བསྣན་བྱས་ཡོད་ཅིང་། མ་དངུལ་སྒོར་དུང་ཕྱུར0.2ནང་འདྲེན་དང་། སྔོན་རྩིས་གཏན་འཇགས་སྙོམ་སྒྲིག་ཐེབས་རྩ་སྒོར་དུང་ཕྱུར70སྙོམ་སྒྲིག་བྱས་ལ། གྲོང་ཁྱེར་དང་ཁུལ་གྱིས་གོང་སྤྲོད་བྱས་པའི་མ་དངུལ་སྒོར་དུང་ཕྱུར81.3དང། ལོ་སྔོན་མའི་རྩིས་ཁོངས་ནས་སྤོས་པ་སྒོར་དུང་ཕྱུར141.4ཡོད།\nསྤྱིར་བཏང་གི་སྤྱི་པའི་སྔོན་རྩིས་འགྲོ་སྒོ་སྒོར་དུང་ཕྱུར788.9བཀོད་སྒྲིག་བྱས་པ་དང། ལོ་སྔོན་མའི་ལོ་མགོའི་སྔོན་རྩིས་ལས1.5%མར་ཆག གོང་སྤྲོད་འགྲོ་སྒོ་སྒོར་དུང་ཕྱུར5.7ཡོད་ལ། མ་དངུལ་སྒོར་དུང་ཕྱུར7བཀོད་གཏོང་བྱས།\n(3) ཞིང་ཆེན་གྱིས་འོག་རིམ་ལ་ཁ་གསབ་རོགས་དངུལ་སྟེར་བའི་གནས་ཚུལ། སྤྱིའི་ཁ་གསབ་རོགས་དངུལ་སྒོར་དུང་ཕྱུར961ཡོད་པ་དང་། ལོ་སྔོན་མའི་ལོ་མགོའི་སྔོན་རྩིས་སྒོར་དུང་ཕྱུར29.1ཇེ་མང་དུ་བཏང་ལ3.1%འཕར། དེའི་ནང་དུ་ཕྱིར་སློག་རང་བཞིན་གྱི་ཁ་གསབ་རོགས་དངུལ་སྒོར་དུང་ཕྱུར39.2ཡོད་ལ། སྤྱིར་བཏང་རང་བཞིན་གྱི་སྤོ་སྒྱུར་གཏོང་སྤྲོད་སྒོར་དུང་ཕྱུར786.4ཡོད་པ་དང་། ཆེད་སྤྱོད་སྤོ་སྒྱུར་གཏོང་སྤྲོད་སྒོར་དུང་ཕྱུར135.4ཡོད།\n2. སྲིད་གཞུང་རང་བཞིན་གྱི་ཐེབས་རྩའི་སྔོན་རྩིས། ཞིང་ཆེན་ཡོངས་ཀྱི་སྤྱིའི་ཡོང་སྒོ་སྒོར་དུང་ཕྱུར287.2བཀོད་སྒྲིག་བྱས་ཡོད་ལ། དེའི་ནང་དུ་ལོ་དེའི་ཡོང་སྒོ་སྒོར་དུང་ཕྱུར157.8ཡོད་པ་དང་། ཀྲུང་དབྱང་གི་ཁ་གསབ་རོགས་སྐྱོར་ཡོང་སྒོ་སྒོར་དུང་ཕྱུར5.1དང་། ས་གནས་སྲིད་གཞུང་གི་ཆེད་སྤྱོད་བུན་འཛིན་སྒོར་དུང་ཕྱུར57.5གསར་བསྣན་བྱུང་ལ། མ་དངུལ་སྒོར་དུང་ཕྱུར35ནང་འདྲེན་བྱས་ཤིང་། ལོ་སྔོན་མའི་རྩིས་ཁོངས་ནས་སྤོས་པ་སྒོར་དུང་ཕྱུར31.8ཡོད། འགྲོ་སྒོ་སྒོར་དུང་ཕྱུར225བཀོད་སྒྲིག་བྱས་ཤིང་། བུ་ལོན་གྱི་མ་རྩ་སྤྲོད་པར་འགྲོ་སྒོ་སྒོར་དུང་ཕྱུར62.2གཏང་རྒྱུ།\nཞིང་ཆེན་རིམ་པའི་ཡོང་སྒོ་སྒོར་དུང་ཕྱུར55.1བཀོད་སྒྲིག་བྱས་ཅིང་། དེའི་ནང་དུ་ལོ་དེའི་ཡོང་སྒོ་སྒོར་དུང་ཕྱུར22ཡོད་པ་དང་། ཀྲུང་དབྱང་གི་ཁ་གསབ་རོགས་སྐྱོར་ཡོང་སྒོ་སྒོར་དུང་ཕྱུར2.1(ཀྲུང་དབྱང་གིས་ཞིང་ཆེན་ཡོངས་ལ་ཁ་གསབ་རོགས་དངུལ་སྒོར་དུང་ཕྱུར5.1བྱས་པ་ལས་གྲོང་ཁྱེར་དང་ཁུལ་ལ་ཁ་གསབ་ཀྱི་སྒོར་དུང་ཕྱུར3ཕུད་ཡོད)དང་། ས་གནས་སྲིད་གཞུང་གི་ཆེད་སྤྱོད་བུན་འཛིན་སྒོར་དུང་ཕྱུར15(ཞིང་ཆེན་ཡོངས་ཀྱི་སྒོར་དུང་ཕྱུར57.5ལས་གྲོང་ཁྱེར་དང་ཁུལ་ལ་སྒོར་དུང་ཕྱུར42.5བུན་སྒྱུར་བྱས་ཡོད)གསར་བསྣན་བྱས་ཡོད་ཅིང་། མ་དངུལ་སྒོར་དུང་ཕྱུར7ནང་འདྲེན་བྱས་ཤིང་། ལོ་སྔོན་མའི་རྩིས་ཁོངས་ནས་སྤོས་པ་སྒོར་དུང་ཕྱུར9ཡོད། འགྲོ་སྒོ་སྒོར་དུང་ཕྱུར37.4བཀོད་སྒྲིག་བྱས་ཅིང་། བུ་ལོན་གྱི་མ་རྩ་སྤྲོད་པར་འགྲོ་སྒོ་སྒོར་དུང་ཕྱུར17.7གཏང་རྒྱུ།\n3. རྒྱལ་དབང་མ་རྩ་བདག་གཉེར་གྱི་སྔོན་རྩིས། ཞིང་ཆེན་ཡོངས་ཀྱི་སྤྱིའི་ཡོང་སྒོ་སྒོར་དུང་ཕྱུར2བཀོད་སྒྲིག་བྱས་ལ། དེའི་ནང་དུ་ལོ་དེའི་ཡོང་སྒོ་སྒོར་དུང་ཕྱུར1ཡོད་པ་དང་། ཀྲུང་དབྱང་གི་ཁ་གསབ་རོགས་སྐྱོར་ཡོང་སྒོ་སྒོར་དུང་ཕྱུར0.2དང་། ལོ་སྔོན་མའི་རྩིས་ཁོངས་ནས་སྤོས་པ་སྒོར་དུང་ཕྱུར0.8ཡོད། འགྲོ་སྒོ་སྒོར་དུང་ཕྱུར1.7བཀོད་སྒྲིག་བྱས་ཡོད་ལ། མ་དངུལ་སྒོར་དུང་ཕྱུར0.3བཀོད་གཏོང་བྱས།\nཞིང་ཆེན་རིམ་པའི་སྤྱིའི་ཡོང་སྒོ་སྒོར་དུང་ཕྱུར1བཀོད་སྒྲིག་བྱས་ཡོད་ལ། དེའི་ནང་དུ་ལོ་དེའི་ཡོང་སྒོ་སྒོར་དུང་ཕྱུར0.7ཡོད་པ་དང་། ཀྲུང་དབྱང་གི་ཁ་གསབ་རོགས་སྐྱོར་ཡོང་སྒོ་སྒོར་དུང་ཕྱུར-0.4(ཀྲུང་དབྱང་གིས་ཞིང་ཆེན་ཡོངས་ལ་ཁ་གསབ་རོགས་དངུལ་སྒོར་དུང་ཕྱུར0.2བྱས་པ་ལས་གྲོང་ཁྱེར་དང་ཁུལ་ལ་ཁ་གསབ་ཀྱི་སྒོར་དུང་ཕྱུར0.6ཕུད་ཡོད)དང་། ལོ་སྔོན་མའི་རྩིས་ཁོངས་ནས་སྤོས་པ་སྒོར་དུང་ཕྱུར0.7ཡོད། འགྲོ་སྒོ་སྒོར་དུང་ཕྱུར0.8བཀོད་སྒྲིག་བྱས་ལ། མ་དངུལ་སྒོར་དུང་ཕྱུར0.2བཀོད་གཏོང་བྱས།\n4. སྤྱི་ཚོགས་འགན་བཅོལ་ཐེབས་རྩའི་སྔོན་རྩིས། ཞིང་ཆེན་ཡོངས་ཀྱི་སྤྱིའི་ཡོང་སྒོ་སྒོར་དུང་ཕྱུར836.6བཀོད་སྒྲིག་བྱས་ལ། དེའི་ནང་དུ་ལོ་དེའི་ཡོང་སྒོ་སྒོར་དུང་ཕྱུར501.4ཡོད་པ་དང་། ལོ་སྔོན་མའི་ལྷག་འཕྲོ་སྒོར་དུང་ཕྱུར335.2ཡོད། འགྲོ་སྒོ་སྒོར་དུང་ཕྱུར452.6བཀོད་སྒྲིག་བྱས་ལ། ལོ་མཇུག་གི་ལྷག་འཕྲོ་སྒོར་དུང་ཕྱུར384ཡོད།\nཞིང་ཆེན་རིམ་པའི་སྤྱིའི་ཡོང་སྒོ་སྒོར་དུང་ཕྱུར554.5བཀོད་སྒྲིག་བྱས་ལ། དེའི་ནང་དུ་ལོ་དེའི་ཡོང་སྒོ་སྒོར་དུང་ཕྱུར406.9ཡོད་པ་དང་། ལོ་སྔོན་མའི་ལྷག་འཕྲོ་སྒོར་དུང་ཕྱུར147.6ཡོད། འགྲོ་སྒོ་སྒོར་དུང་ཕྱུར391.5བཀོད་སྒྲིག་བྱས་ལ། ལོ་མཇུག་གི་ལྷག་འཕྲོ་སྒོར་དུང་ཕྱུར163ཡོད།\n1. སྤུས་ཚད་མཐོ་བའི་འཕེལ་རྒྱས་ལ་རྒྱབ་སྐྱོར་བྱེད་པའི་ཐད་དུ། མ་དངུལ་སྒོར་དུང་ཕྱུར28.1བཀོད་སྒྲིག་བྱས་ལ། དེའི་ནང་དུ་ཞིང་ཆེན་རིམ་པར་སྒོར་དུང་ཕྱུར13.7དང་། ཞིང་ཆེན་འོག་རིམ་ལ་རོགས་སྐྱོར་ཁ་གསབ་སྒོར་དུང་ཕྱུར14.4གཏང་རྒྱུ། བྱེ་བྲག་ནི། ཚན་རིག་ལག་རྩལ་གྱི་འགྲོ་སྒོ་སྒོར་དུང་ཕྱུར5.8བཏང་ནས། ཚན་རྩལ་གསར་སྐྲུན་འཕེལ་རྒྱས་དང་ ཁྱོན་ཡོངས་ནས་ཚན་རིག་སྤུས་ཀ་མཐོར་འདེགས་གཏོང་བའི་འགུལ་སྐྱོད་འཆར་གཞི་ལ་རྒྱབ་སྐྱོར་བྱས་ཏེ། ཚན་རྩལ་ཁང་རིན་མེད་སྒོ་འབྱེད་ཀྱི་སྲིད་ཇུས་དོན་འཁྱོལ་དང། ཚན་རྩལ་གྲུབ་འབྲས་སྒྱུར་བར་ཧུར་ཐག་གིས་སྐུལ་འདེད་གཏང་རྒྱུ། བཟོ་ལས་ཆ་འཕྲིན་སོགས་ཀྱི་འགྲོ་སྒོ་སྒོར་དུང་ཕྱུར12.1བཏང་ནས། བཟོ་ལས་རིགས་སྒྱུར་རིམ་སྤར་ལ་རྒྱབ་སྐྱོར་བྱེད་པ་དང་། ཁེ་ལས་ཆུང་འབྲིང་གི་བདེ་ཐང་གོང་སྤེལ་ལ་སྐུལ་འདེད་བཏང་ནས། དཔལ་འབྱོར་སྒྲིག་གཞི་མགྱོགས་མྱུར་ངང་སྙོམ་སྒྲིག་བྱེད་པར་སྐུལ་སྤེལ་གཏང་རྒྱུ། ཚོང་ལས་ཞབས་ཕྱི་ལས་རིགས་སོགས་ཀྱི་འགྲོ་སྒོ་སྒོར་དུང་ཕྱུར3.8བཏང་ནས། ཁེ་ལས་ཆུང་འབྲིང་གི་ཞབས་ཕྱིའི་མ་ལག་འཐུས་ཚང་དུ་བསྐྲུན་པར་རྒྱབ་སྐྱོར་བྱེད་པ་དང་། མི་རིགས་ཉོ་ཚོང་དང་མི་རིགས་ཀྱི་མྱུར་མཁོ་ཚོང་རྫས་ཐོན་སྐྱེད་ཀྱི་བུ་ལོན་སྐྱེད་སྤྲོད་སྲིད་ཇུས་དོན་འཁྱོལ་བྱས་ཏེ། ཞབས་ཕྱིའི་ལས་རིགས་དང་ལས་སྟེགས་དཔལ་འབྱོར། ཞབས་ཕྱིའི་ཉོ་ཚོང་གོང་སྤེལ་བཅས་ལ་རྒྱབ་སྐྱོར་བྱ་རྒྱུ། རང་བྱུང་ཐོན་ཁུངས་དང་རྒྱ་མཚོའི་གནམ་གཤིས་སོགས་ཀྱི་འགྲོ་སྒོ་སྒོར་དུང་ཕྱུར5.1བཏང་ནས། རང་བྱུང་ཐོན་ཁུངས་འཕེལ་རྒྱས་དང་དྭངས་གཙང་གི་ནུས་ཁུངས་བརྟག་བཤེར། ས་གཤིས་བརྟག་བཤེར་སོགས་ལ་རྒྱབ་སྐྱོར་བྱ་རྒྱུ། དངུལ་རྩའི་འགྲོ་སྒོ་སྒོར་དུང་ཕྱུར1.3བཏང་ནས། ས་གནས་ཀྱི་དངུལ་རྩའི་འཕེལ་རྒྱས་ལ་རྒྱབ་སྐྱོར་བྱས་ཏེ། སྲིད་གཞུང་རང་བཞིན་གྱི་དངུལ་བསྡུ་ཁག་ཐེག་མ་ལག་འཐུས་ཚང་དུ་གཏོང་བ་དང་། ཁེ་ལས་ཀྱིས་དངུལ་བསྡུའི་གཞི་རྒྱ་ཐད་ཀར་རྒྱ་བསྐྱེད་པར་སྐུལ་འདེད་བཏང་ནས། དངུལ་རྩའི་ཞབས་ཕྱིའི་ཆུ་ཚད་མཐོར་འདེགས་གཏང་རྒྱུ།\n2. སྐྱེ་ཁམས་སྲུང་སྐྱོབ་དང་འཛུགས་སྐྲུན་ལ་རྒྱབ་སྐྱོར་བྱེད་པའི་ཐད་དུ། མ་དངུལ་སྒོར་དུང་ཕྱུར44.6བཀོད་སྒྲིག་བྱས་ལ། དེའི་ནང་དུ་ཞིང་ཆེན་རིམ་པར་སྒོར་དུང་ཕྱུར19.9དང་། ཞིང་ཆེན་འོག་རིམ་ལ་རོགས་སྐྱོར་ཁ་གསབ་སྒོར་དུང་ཕྱུར24.7གཏང་རྒྱུ། རྒྱལ་ཁབ་སྤྱི་གླིང་གཙོ་གཟུགས་ཡིན་པའི་རང་བྱུང་སྲུང་སྐྱོབ་ས་ཁུལ་མ་ལག་དང་གཙང་གསུམ་མགོ་ཁུངས་སྐྱེ་ཁམས་སྲུང་སྐྱོབ་དང་འཛུགས་སྐྲུན། མདོ་ལ་རི་བོའི་སྐྱེ་ཁམས་སྲུང་སྐྱོབ་དང་སླར་གསོ། འབྲི་ཆུ་དང་རྨ་ཆུའི་བཞུར་རྒྱུན་གྱི་སྐྱེ་ཁམས་ཕྱོགས་བསྡུས་བཅོས་སྐྱོང་། མཚོ་སྔོན་པོའི་བཞུར་རྒྱུན་གྱི་ཆུའི་ཁོར་ཡུག་ཕྱོགས་བསྡུས་འགོག་བཅོས་སོགས་ཀྱི་ལས་གྲྭ་གལ་ཆེན་དག་མགྱོགས་མྱུར་ངང་བསྐྲུན་པར་རྒྱབ་སྐྱོར་བྱས་ཏེ། རང་བྱུང་སྲུང་སྐྱོབ་ཁུལ་གྱི་གཏེར་ལས་དབང་ཆ་ཕྱིར་འབུད་བྱེད་པའི་བྱ་བར་བརྟན་འཇགས་ངང་ལེགས་པོར་བསྒྲུབ་རྒྱུ། ནགས་ལས་དང་རྩྭ་ཐང་གི་སྐྱེ་ཁམས་བྱ་དགའི་ཁ་གསབ་སྲིད་ཇུས་དོན་འཁྱོལ་བྱས་ཏེ། ཆུའི་ཁོར་ཡུག་ཕྱོགས་བསྡུས་བཅོས་སྐྱོང་དང་མཁའ་དབུགས་སྦགས་བཙོག་འགོག་བཅོས། གཤིན་ས་སྦགས་བཙོག་ཚོད་འཛིན་དང་བཅོས་སྐྱོང་། ཞིང་སྡེའི་བཙོག་ཆུ་ཐག་གཅོད་བཅས་བྱེད་པར་རྒྱབ་སྐྱོར་བཅས་བྱ་རྒྱུ།\n3. དམངས་འཚོ་དང་སྤྱི་ཚོགས་ལས་དོན་ལ་རྒྱབ་སྐྱོར་བྱེད་པའི་ཐད་དུ། མ་དངུལ་སྒོར་དུང་ཕྱུར297.2བཀོད་སྒྲིག་བྱས་ལ། དེའི་ནང་དུ་ཞིང་ཆེན་རིམ་པར་སྒོར་དུང་ཕྱུར153.2དང་། ཞིང་ཆེན་འོག་རིམ་ལ་རོགས་སྐྱོར་ཁ་གསབ་སྒོར་དུང་ཕྱུར144གཏང་རྒྱུ། བྱེ་བྲག་ནི། སློབ་གསོའི་འགྲོ་སྒོ་སྒོར་དུང་ཕྱུར72བཏང་ནས། རིམ་པ་སོ་སོའི་སློབ་གསོའི་བཅོས་སྒྱུར་གོང་སྤེལ་ལ་འགན་སྲུང་དང་། ཟི་ལིང་སློབ་ཆེན་གྱི་འཛུགས་སྐྲུན་ལ་རྒྱབ་སྐྱོར་བྱས་ནས། རིམ་པ་སོ་སོའི་སློབ་མ་སྣ་ཚོགས་ཀྱི་མི་རེར་དངུལ་གཏོང་དང་དཀའ་ཁག་སློབ་མའི་རོགས་སྐྱོར། མཚོ་འཕགས་མཐོ་བའི་གྲངས་ཉུང་མི་རིགས་རང་སྐྱོང་ཁུལ་གྱི་སློབ་གསོའི་རོགས་སྐྱོར་སྲིད་ཇུས་དོན་འཁྱོལ་དང་། “ཁུལ་གསུམ”གྱི་འཇོན་མིའི་རྒྱབ་སྐྱོར་འཆར་གཞི་དང་མཚོ་སྔོན་ལྷོ་ཕྱོགས་ཀྱི་ཁ་གཏད་སློབ་གསོའི་རོགས་སྐྱོར། དགེ་རྒན་གྱི་དཔུང་ཁག་འཛུགས་སྐྲུན་ལ་རྒྱབ་སྐྱོར་བྱ་རྒྱུ། སྤྱི་ཚོགས་འགན་སྲུང་དང་ལས་ཞུགས་འགྲོ་སྒོ་སྒོར་དུང་ཕྱུར149.3བཏང་ནས། སློབ་ཆེན་པ་དང་ཞིང་བ་གླ་རྒྱག་པ། ཟུར་ཐོན་དམག་མི་སོགས་གཙོ་གནད་དཀའ་ཁག་ཡོད་པའི་ཁྱུ་ཚོགས་ཀྱི་ལས་ཞུགས་ལས་བཏོད་ལ་རྒྱབ་སྐྱོར་བྱས་ཏེ། སྤྱི་ཚོགས་འགན་སྲུང་ཐེབས་རྩའི་ནོར་སྲིད་ཁ་གསབ་རོགས་སྐྱོར་དང་དམིགས་བསལ་དཀའ་ཁག་མི་སྣ་གསོ་སྐྱོང་། གྲོང་ཁྱེར་དང་གྲོང་གསེབ་ཀྱི་ཆེས་དམའི་འཚོ་བའི་འགན་སྲུང་། དབང་བོ་སྐྱོན་ཅན་གྱི་འཚོ་བ་དང་ནད་གཡོག་ཁ་གསབ། གཟིགས་སྐྱོང་བྱ་ཡུལ་བཀོད་འཇོག་སོགས་ཀྱི་སྲིད་ཇུས་ཁྱོན་ཡོངས་ནས་དོན་འཁྱོལ་བྱས་ནས། རྒན་གསོ་ཞབས་ཕྱི་དང་ལོ་ལོན་གྱི་ཁ་གསབ་སོགས་སྤྱི་ཚོགས་ཕན་བདེ་ལམ་ལུགས་འཐུས་ཚང་དུ་གཏོང་བར་རྒྱབ་སྐྱོར་བྱེད་པ་དང་། དམག་མིའི་ལས་སྒྱུར་དང་ཟུར་ཐོན་དམག་མིའི་ཐོབ་ཆའི་འགན་སྲུང་ལེགས་པོར་བསྒྲུབ་རྒྱུ། འཕྲོད་བསྟེན་བདེ་ཐང་གི་འགྲོ་སྒོ་སྒོར་དུང་ཕྱུར55.8བཏང་ནས། སྨན་བཅོས་ཞབས་ཕྱི་དང་འགན་སྲུང་ནུས་ཤུགས་མཐོར་འདེགས་ལ་རྒྱབ་སྐྱོར་བྱས་ཏེ། གྲོང་ཁྱེར་དང་གྲོང་གསེབ་སྡོད་དམངས་ཀྱི་གཞི་རྩའི་སྨན་བཅོས་འགན་སྲུང་ཉེན་འགོག་དང་སྨན་བཅོས་རོགས་སྐྱོབ། གཞི་རྩའི་སྤྱི་པའི་འཕྲོད་བསྟེན་ཞབས་ཕྱི་སོགས་ཁ་གསབ་རོགས་སྐྱོར་སྲིད་ཇུས་དོན་འཁྱོལ་བྱས་ནས། འགོ་ནད་ཚབས་ཆེན་གྱི་འགོག་སྡོམ་དང་ཀྲུང་བོད་གསོ་སྨན་ཀྱི་ལས་དོན་གོང་སྤེལ། འཆར་ལྡན་བུ་སྐྱེ་ཞབས་ཕྱི་སོགས་བྱ་བར་རྒྱབ་སྐྱོར་བྱ་རྒྱུ། སྡོད་ཁང་འགན་སྲུང་གི་འགྲོ་སྒོ་སྒོར་དུང་ཕྱུར6.2བཏང་ནས། གྲོང་རྡལ་གྱི་འགན་སྲུང་རང་བཞིན་གྱི་བདེ་སྡོད་ལས་གྲྭ་དང་ཞིང་སྡེའི་ཉེན་ཁང་བསྒྱུར་བཀོད། གསར་སྐྲུན་མཐོ་གྲས་འཇོན་མིའི་སྡོད་ཁང་འགན་སྲུང་བཅས་ལ་རྒྱབ་སྐྱོར་བྱ་རྒྱུ། རིག་གནས་ཡུལ་སྐོར་ལུས་རྩལ་དང་སྨྱན་སྦྱོར་འགྲོ་སྒོ་སྒོར་དུང་ཕྱུར14བཏང་ནས། རྒྱལ་སྤྱིའི་སྐྱེ་ཁམས་ཡུལ་སྐོར་བྱ་ཡུལ་བསྐྲུན་པར་རྒྱབ་སྐྱོར་བྱས་ཏེ། སྤྱི་པའི་རིག་གནས་ཞབས་ཕྱིའི་མ་ལག་འཛུགས་སྐྲུན་དང་གཟུགས་འདས་ཤུལ་བཞག་རིག་གནས། རིག་དངོས་སྲུང་སྐྱོང་གི་གྲོན་དངུལ་འགན་སྲུང་བཅས་དོན་འཁྱོལ་བྱ་རྒྱུ།\n4. མངའ་ཁོངས་མཐུན་སྦྱོར་གོང་སྤེལ་ལ་རྒྱབ་སྐྱོར་བྱེད་པའི་ཐད་དུ། མ་དངུལ་སྒོར་དུང་ཕྱུར338.1བཀོད་སྒྲིག་བྱས་ལ། དེའི་ནང་དུ་ཞིང་ཆེན་རིམ་པར་སྒོར་དུང་ཕྱུར168.5དང་། ཞིང་ཆེན་འོག་རིམ་ལ་རོགས་སྐྱོར་ཁ་གསབ་སྒོར་དུང་ཕྱུར169.6གཏང་རྒྱུ། བྱེ་བྲག་ནི། ཞིང་ནགས་ཆུ་ལ་འགྲོ་སྒོ་སྒོར་དུང་ཕྱུར165.9བཏང་ནས། གྲོང་གསེབ་དར་སྤེལ་ལ་སྦྲེལ་མཐུད་དང་ཞིང་ལས་ཐོན་སྐྱེད་གོང་སྤེལ། ཆུ་བེད་གལ་ཆེན་འཛུགས་སྐྲུན་བཅས་ལ་རྒྱབ་སྐྱོར་བྱས་ཏེ། ཞིང་ལས་ཐོན་ཁུངས་དང་སྐྱེ་ཁམས་སྲུང་སྐྱོབ། ཞིང་ལས་ཕྱོགས་བསྡུས་བཅོས་སྒྱུར། ཞིང་ལས་ཉེན་འགོག་གི་འགན་རིན། ནགས་ལས་བཅོས་སྒྱུར་དང་སྲོག་ཆགས་ཀྱི་རིམས་འགོག་སོགས་སྣ་སོ་སོའི་ཁ་གསབ་རོགས་སྐྱོར་སྲིད་ཇུས་དོན་འཁྱོལ་བྱེད་པ་དང་། སོན་རྒྱུ་ཐོན་ཁུངས་ཀྱི་སྲུང་སྐྱོབ་དང་བེད་སྤྱོད་ལ་རྒྱབ་སྐྱོར་བྱ་རྒྱུ། འགྲིམ་འགྲུལ་སྐྱེལ་འདྲེན་ལ་འགྲོ་སྒོ་སྒོར་དུང་ཕྱུར161.8བཏང་ནས། མྱུར་ལམ་དང་རྒྱལ་ལམ་སོགས་གཙོ་གནད་གཞུང་ལམ་འཛུགས་སྐྲུན་དང་རྒྱལ་ཁབ་དང་ཞིང་ཆེན་གྱི་གཙོ་ལམ་དང་ཞིང་སྡེའི་གཞུང་ལམ་བཅས་ཀྱི་དོ་དམ་བདག་སྐྱོང་ལ་རྒྱབ་སྐྱོར་བྱས་ཏེ། དམངས་སྤྱོད་མཁའ་འགྲུལ་དང་ལྕགས་ལམ་གྱི་སྐྱེལ་འདྲེན་ཁ་གསབ་དང་ཟི་ལིང་གི་གྲོང་ཁྱེར་སྤྱི་འཁོར་གསར་སྒྱུར་དང་གཉེར་སྐྱོང་ཁ་གསབ་རོགས་སྐྱོར་དོན་འཁྱོལ་བྱེད་པ་དང་། ཞིང་ཆེན་གྱི་འགྲིམ་འགྲུལ་མ་རྐང་ཚོད་འཛིན་ཚོགས་པ་གོང་སྤེལ་ལ་རོགས་འདེགས་བྱས་ནས། ནུས་ཁུངས་གསར་བའི་རླངས་འཁོར་ཁྱབ་བརྡལ་དང་བཀོལ་སྤྱོད་ལ་སྐུལ་འདེད་གཏང་རྒྱུ། གྲོང་ཁྱེར་དང་གྲོང་གསེབ་ཀྱི་སྡེ་ཁུལ་གྱི་འགྲོ་སྒོ་སྒོར་དུང་ཕྱུར10.5བཏང་ནས། མཐོ་སྒང་གི་མཛེས་པའི་གྲོང་གསེབ་དང་རོང་འབྲོག་མང་ཚོགས་ཀྱི་སྡོད་ཁང་ཆ་རྐྱེན་ལེགས་སྒྱུར་སོགས་ཀྱི་ལས་གྲྭ་ལག་བསྟར་ལ་རྒྱབ་སྐྱོར་བྱས་ཏེ། ཞིང་སྡེའི་གཞིས་སྡོད་ཁོར་ཡུག་ལེགས་སྒྱུར་ལ་སྐུལ་འདེད་གཏང་རྒྱུ།\n5.སྤྱི་ཚོགས་བདེ་འཇགས་དང་བརྟན་བརླིང་ལ་རྒྱབ་སྐྱོར་བྱེད་པའི་ཐད་དུ། མ་དངུལ་སྒོར་དུང་ཕྱུར24.9བཀོད་སྒྲིག་བྱས་ལ། དེའི་ནང་དུ་ཞིང་ཆེན་རིམ་པར་སྒོར་དུང་ཕྱུར14.8དང་། ཞིང་ཆེན་འོག་རིམ་ལ་རོགས་སྐྱོར་ཁ་གསབ་སྒོར་དུང་ཕྱུར10.1གཏང་རྒྱུ། བྱེ་བྲག་ནི། རྒྱལ་སྲུང་དང་སྤྱིི་པའི་བདེ་འཇགས་ཀྱི་འགྲོ་སྒོ་སྒོར་དུང་ཕྱུར19.3བཏང་ནས། སྲིད་ཁྲིམས་ཁྱབ་ཁོངས་ཁྱོན་ཡོངས་ནས་བཅོས་སྒྱུར་བྱེད་པར་རྒྱབ་སྐྱོར་བྱས་ཏེ། ལངས་གཟུགས་ཅན་གྱི་སྤྱི་ཚོགས་བདེ་སྐྱོང་གི་འགོག་སྡོམ་མ་ལག་འཐུས་ཚང་དུ་གཏོང་བ་དང་། ནག་འཇོམས་ངན་སེལ་ཆེད་དོན་འཐབ་རྩོད་རྒྱུན་རྣམ་ཅན་ལ་རྒྱབ་སྐྱོར་བྱས་ཏེ། སྤྱི་ཚོགས་བདེ་སྐྱོང་གི་ཕྱོགས་བསྡུས་བཅོས་སྐྱོང་ལ་ནོར་སྲིད་ཀྱི་རྒྱབ་སྐྱོར་བྱེད་པའི་སྲིད་ཇུས་དོན་འཁྱོལ་བྱ་རྒྱུ། གནོད་འཚེ་འགོག་བཅོས་དང་འཚུབ་ཟློག་དོ་དམ་གྱི་འགྲོ་སྒོ་སྒོར་དུང་ཕྱུར3.6བཏང་ནས། རང་བྱུང་གནོད་འཚེ་འགོག་བཅོས་དང་བདེ་འཇགས་ཐོན་སྐྱེད། འཚུབ་ཟློག་དོ་དམ། མེ་འགོག་འཚུབ་ཟློག་རོགས་སྐྱོབ་སོགས་ལ་རྒྱབ་སྐྱོར་བྱས་ཏེ། ཐོལ་བྱུང་གི་སྤྱི་པའི་དོན་རྐྱེན་གྱི་འཚུབ་ཟློག་དང་རང་བྱུང་གནོད་འཚེ་འགོག་སྲུང་གི་ནུས་ཤུགས་ཇེ་མཐོར་གཏང་དགོས། འབྲུ་སྣུམ་རྒྱུ་དངོས་གསོག་གྲབས་ཀྱི་འགྲོ་སྒོ་སྒོར་དུང་ཕྱུར2བཏང་ནས། ས་གནས་ཀྱི་འབྲུ་སྣུམ་གྲབས་གསོག་བདེ་འཇགས་ཀྱི་གྲོན་དངུལ་འགན་སྲུང་ལ་ཤུགས་བསྣན་ནས། གཙོ་གནད་རྒྱུ་དངོས་གསོག་གྲབས་ཀྱི་སྐྱེད་སྤྲོད་དང་དམག་དཔུང་གི་འབྲུ་སྣུམ་གྱི་ཁྱད་རིན་ཁ་གསབ་སྲིད་ཇུས་དོན་འཁྱོལ་བྱ་རྒྱུ།\n6. རྨང་གཞིའི་སྒྲིག་བཀོད་འཛུགས་སྐྲུན་ལ་རྒྱབ་སྐྱོར་བྱེད་པའི་ཐད་དུ། མ་དངུལ་སྒོར་དུང་ཕྱུར131.1བཀོད་སྒྲིག་བྱས་ལ། དེའི་ནང་དུ་ཞིང་ཆེན་རིམ་པར་སྒོར་དུང་ཕྱུར31.1དང་། ཞིང་ཆེན་འོག་རིམ་ལ་རོགས་སྐྱོར་ཁ་གསབ་སྒོར་དུང་ཕྱུར100གཏང་རྒྱུ། ཟི་ལིང་ནས་ཁྲིན་ཏུའུ་བར་གྱི་ལྕགས་ལམ་དང་ཟི་ལིང་གནམ་གྲུ་ཐང་གི་ལས་གྲྭ་སྐབས་གསུམ་པ། ཟི་ལིང་ནས་ན་གོར་མོ་བར་གྱི་ལས་གྲྭའི་སྤུས་འདེགས། གཙང་གསུམ་མགོ་ཁུངས་ས་ཁུལ་གྱི་དྭངས་གཙང་དྲོད་ལེན། མཚོ་སྔོན་ཀན་སུའུ་སི་ཁྲོན་བཅས་ཀྱི་འབྲེལ་མཚམས་ཀྱི་བདེ་འཇགས་དར་སྤེལ་ལས་གྲྭ། ཁྱད་ལྡན་གྲོང་རྡལ་ཆུང་བ་འཛུགས་སྐྲུན། མཛེས་པའི་གྲོང་རྡལ། བོད་འབྲེལ་ཁུལ་དང་རྫོང་གི་སྤྱི་ཕན་རང་བཞིན་གྱི་ལས་གཞིའི་ཆ་འགྲིག ཞིང་སྡེའི་གློག་དྲ་སྲ་བརྟན་མཐོར་འདེགས་ལས་གྲྭ་སོགས་ལས་གཞི་གལ་ཆེན་གྱི་འཛུགས་སྐྲུན་ལ་གཙོ་གནད་སྒོས་རྒྱབ་སྐྱོར་བྱ་རྒྱུ།\n7. གཞན་དག་ལ་རྒྱབ་སྐྱོར་བྱེད་པའི་ཐད་དུ། མ་དངུལ་སྒོར་དུང་ཕྱུར196.9བཀོད་སྒྲིག་བྱས་ལ། དེའི་ནང་དུ་ཞིང་ཆེན་རིམ་པར་སྒོར་དུང་ཕྱུར164.1དང་། ཞིང་ཆེན་འོག་རིམ་ལ་རོགས་སྐྱོར་ཁ་གསབ་སྒོར་དུང་ཕྱུར32.8གཏང་རྒྱུ། གཙོ་བོ་ས་གནས་བུ་ལོན་གྱི་མ་འཇལ་སྐྱེད་སྤྲོད་དང་གླ་ཕོགས་ཞོར་ཕོགས་གསབ་ཕོགས་ཚད་ལྡན། ནོར་སྲིད་དངུལ་རྩའི་ཉེན་ཁ་ཐག་གཅོད། འཇོན་མི་གོང་སྤེལ་དང་དེའི་གྲ་སྒྲིག་རིན་སོགས་འགྲོ་སྒོ་ཐད་བཀོལ་རྒྱུ།\nགོང་བརྗོད་ཀྱི་གཙོ་གནད་འགྲོ་སྒོའི་ཁྲོད་དུ“གནས་བཞི”འཛུགས་སྐྲུན་ལ་རྒྱབ་སྐྱོར་བྱེད་པའི་མ་དངུལ་སྒོར་དུང་ཕྱུར73.8འདུས་ཤིང་། དེའི་ཁྲོད་དུ། འཛམ་གླིང་རིམ་པའི་ཚྭ་མཚོ་ཐོན་ལས་རྟེན་གཞི་འཛུགས་སྐྲུན་དང་བཟོ་ལས་རིགས་སྒྱུར་རིམ་སྤར་གྱི་འགྲོ་སྒོ་སྒོར་དུང་ཕྱུར6.1དང་། རྒྱལ་ཁབ་དྭངས་གཙང་ནུས་ཁུངས་ཐོན་ལས་ཀྱི་བཙན་ས་གཏོད་པའི་འགྲོ་སྒོ་སྒོར་དུང་ཕྱུར2.8དང་། རྒྱལ་སྤྱིའི་སྐྱེ་ཁམས་ཡུལ་སྐོར་བྱ་ཡུལ་གཏོད་པའི་འགྲོ་སྒོ་སྒོར་དུང་ཕྱུར10.9དང་། ལྗང་མདོག་སྐྱེ་ལྡན་ཞིང་ཕྱུགས་ཐོན་རྫས་ཀྱི་ཐོན་ས་གཏོད་པའི་འགྲོ་སྒོ་སྒོར་དུང་ཕྱུར54བཅས་འདུས་ཤིང་། དེ་ལས་གཞན། ད་དུང་སྲིད་གཞུང་གི་གཏོང་འཇོག་ཐེབས་རྩ་སོགས་མ་དངུལ་སྒོར་དུང་ཕྱུར10བཀོད་སྒྲིག་བྱས་ལ། སྤྱི་སྡོམ་སྒོར་དུང་ཕྱུར83.8ཡོད།\n2022ལོར། ང་ཚོས་ཀྲུང་དབྱང་དང་ཞིང་ཆེན་ཏང་ཨུའི་ཇུས་ཆོད་བཀོད་སྒྲིག་ནན་མོ་ལྟར། བརྟན་བརླིང་གཙོར་བཟུང་བ་དང་བརྟན་བརླིང་ཁྲོད་ནས་འཕེལ་རྒྱས་བརྩོན་པ་རྒྱུན་འཁྱོངས་བྱེད་པ་དང་། ཕན་ནུས་ལྡན་པའི་ནོར་སྲིད་སྲིད་ཇུས་དོན་འཁྱོལ་བྱས་ཏེ་ཕྱོད་ནུས་མཐོར་འདེགས་གཏོང་བ་དང་། གནད་འཁེལ་དང་རྒྱུན་མཐུད་རང་བཞིན་གྱི་བླང་བྱ་སྔར་ལས་ གཙིགས་སུ་བཟུང་སྟེ། ནོར་སྲིད་ཀྱི་འགན་ནུས་བྱེད་ནུས་འདོན་སྤེལ་ལེགས་པོར་བྱས་ཤིང་། ནོར་སྲིད་བྱ་བའི་སྤྱིའི་བླང་བྱར་དམིགས་ནས། གཤམ་གྱི་བྱ་བ་དག་གཙོ་གནད་དུ་འཛིན་རྒྱུ།\n（གཅིག）ནོར་སྲིད་ཀྱི་གཏོང་ཡོང་གི་དོ་དམ་ལ་མུ་མཐུད་ཤུགས་བསྣན་པ། ས་གནས་ཀྱི་ཡོང་སྒོ་རྩ་འཛུགས་ནན་འཛིན་གཏང་བ། སྔོན་རྩིས་ཁྲིམས་དང་དེའི་ལག་བསྟར་སྲོལ་ཡིག་གི་གཏན་འཁེལ་དོན་འཁྱོལ་ནན་མོ་བྱས་ཏེ། ཁྲལ་གྱི་ཡོང་སྒོ་དང་ཁྲལ་མིན་ཡོང་སྒོའི་བསྡུ་དམ་ལ་ཁྲིམས་ལྟར་ཤུགས་བསྣན་ནས། གཏིང་སློག་ཡོང་འཕར་བྱས་ཤིང་བསྡུ་དགོས་པ་མཐའ་དག་བསྡུ་དགོས། ཡོང་སྒོའི་སྔོན་དཔག་གི་དོ་དམ་ལ་ཤུགས་བསྣན་ནས། གཙོ་གནད་ས་ཁུལ་དང་གཙོ་གནད་ལས་རིགས། གཙོ་གནད་ཁྲལ་ཁུངས་བཅས་ཀྱི་ལྟ་སྐུལ་ཚོད་འཛིན་ཇེ་དྲག་ཏུ་བཏང་སྟེ། ནོར་སྲིད་ཡོང་སྒོའི་རྫུན་བཟོའི་གནད་དོན་ཕྱོགས་བསྡུས་བཅོས་སྐྱོང་གི་གྲུབ་འབྲས་སྲ་བརྟན་དུ་གཏང་བ་དང་། ལམ་ལུགས་ཀྱི་ཞན་ཆ་ཁ་གསབ་བྱས་ཏེ་རྫུན་བཟོ་རྣམ་པ་འབྱུང་བར་ནན་འགོག་བྱ་དགོས། ཀྲུང་དབྱང་གི་ཁ་གསབ་རོགས་སྐྱོར་བརྩོན་ལེན་བྱེད་པའི་ཤུགས་ཇེ་རུ་གཏང་བ། “ལྔ་ཚན་བཅུ་བཞི་བའི”འཆར་འགོད་ཀྱི་སྲིད་ཇུས་ཚགས་དམ་ཕྱིར་བཏོན་པའི་གོ་སྐབས་ལེགས་པོ་དམ་འཛིན་བྱས་ཏེ། སྲིད་ཇུས་ལ་ཞིབ་འཇུག་བྱས་ཏེ་རྒྱུས་ལོན་གསལ་བོར་བྱེད་པ་དང་། གནས་ཁུལ་གྱི་ལེགས་ཆ་གནད་འཁེལ་ངང་རྙེད་པར་བྱེད་པ་དང་དམིགས་བསལ་གྱི་རྒྱུ་རྐྱེན་གཏིང་ཟབ་ཏུ་བཏང་གཏོང་བ་དང་། རང་འགུལ་ངང་ཡར་ཞུ་སྦྲེལ་མཐུད་བྱས་ཏེ། བརྩོན་ལེན་གྱི་སྤྱི་ཚད་ཧུར་ཐག་གིས་རྒྱ་བསྐྱེད་གཏང་དགོས། བརྩོན་ལེན་གྱི་བྱ་བའི་དུས་གཏན་བརྡ་བསྒྲགས་གཏོང་བའི་ལམ་ལུགས་དོན་འཁྱོལ་བྱེད་པ་དང་། བྱ་བའི་དཔྱད་ཞིབ་བཀོད་གཏོང་བྱེད་ཤུགས་ཆེ་རུ་བཏང་ནས། དངོས་གནས་སྲིད་ཇུས་དེ་མ་རྩར་སྒྱུར་ཐུབ་དགོས། འགྲོ་སྒོའི་སྒྲིག་གཞི་ལེགས་སྒྱུར་བྱེད་པར་ཤུགས་འདོན་པ། “འགན་གསུམ”དང་བུ་ལོན་གྱི་མ་སྐྱེད་སྤྲོད་པའི་འགྲོ་སྒོར་སྔོན་ལ་རྒྱབ་སྐྱོར་བྱེད་པ་དང་། གཞི་རྩའི་དམངས་འཚོའི་འགྲོ་སྒོ་འཕར་བ་ལས་མི་ཆག་པར་འགན་སྲུང་བྱ་དགོས། “གཞི་མེད”སྔོན་རྩིས་མུ་མཐུད་སྐུལ་འདེད་བཏང་ནས། ཞིང་ཆེན་ཏང་ཨུ་དང་ཞིང་ཆེན་སྲིད་གཞུང་གི་འཐབ་ཇུས་གལ་ཆེན་གྱི་འགྲོ་སྒོའི་དགོས་མཁོ་འགན་སྲུང་གི་ཤུགས་ཚད་ཆེ་རུ་གཏོང་བ་དང་། ཕན་མེད་ནུས་མེད་ཀྱི་འགྲོ་སྒོ་ཇེ་ཉུང་དུ་གཏོང་བར་ཤུགས་ཆེན་པོ་བཀོལ་ནས། ནོར་སྲིད་ཀྱིས་འགྲན་རྩོད་རང་བཞིན་གྱི་ཁྱབ་ཁོངས་ཀྱི་གཏོང་འཇོག་ལ་ཚོད་འཛིན་ནན་མོ་བྱེད་པ་དང་། དྲང་བོའི་ཕན་བསྐྱེད་ཐུབ་པའི་གསར་སྐྲུན་གོང་སྤེལ་གྱི་རྒྱབ་སྐྱོར་ལ་ཤུགས་ཆེན་པོ་གདོན་དགོས། མ་དངུལ་བཀོལ་སྤྱོད་ཀྱི་སྤུས་ནུས་ཇེ་མཐོར་གཏང་བ། ཏང་དང་སྲིད་གཞུང་གི་མགོ་ཁྲིད་ནས་གྲོན་ཆུང་སྒོས་འཚོ་བ་རོལ་བའི་བླང་བྱ་དོན་འཁྱོལ་བྱས་ཏེ། གཙོ་གནད་མིན་པ་དང་སྲ་གཤིས་མིན་པའི་འགྲོ་སྒོ་ཉུང་འཕྲི་བྱེད་པར་ཤུགས་བཏོན་ནས། སྤྱིར་བཏང་རང་བཞིན་གྱི་འགྲོ་སྒོ10%བར་ཉུང་འཕྲི་བྱེད་པ་དང་། “འགན་གསུམ”གྲོན་དངུལ་འཕྲི་བ་ལས་མི་འཕར་བར་བྱས་ནས། སྲིད་འཛིན་འཁོར་སྐྱོད་མ་རྩ་ཇེ་དམའ་རུ་གཏོང་བར་ཧུར་བརྩོན་བྱ་དགོས། ནོར་སྲིད་སྔོན་རྩིས་ཀྱི་བཀོད་གཏོང་རྐྱེན་སྲོལ་འཐུས་ཚང་དུ་བཏང་སྟེ། ལས་གཞིའི་སྔ་དུས་ཀྱི་གྲ་སྒྲིག་ལ་ཤུགས་བསྣན་པ་དང་། འགྲོ་སྒོའི་ལས་ཚད་ཇེ་མགྱོགས་སུ་བཏང་ནས། ནོར་སྲིད་མ་དངུལ་གྱིས་དུས་ལྟར་སྒུལ་ཁྲིད་བྱེད་པའི་ནུས་པ་འདོན་སྤེལ་བྱ་དགོས།\n（གཉིས） སྤུས་ཚད་མཐོ་བའི་འཕེལ་རྒྱས་ལ་མུ་མཐུད་སྐུལ་འདེད་གཏང་བ། ཁྲལ་འཕྲི་ཡོན་གཅོག་གི་ཤུགས་ཚད་སྔར་ལས་ཆེ་བ་ལག་བསྟར་བྱེད་པ། ཁེ་ལས་ཆུང་འབྲིང་དང་སྒེར་གྱི་བཟོ་ཚོང་བ། བཟོ་སྐྲུན་ལས་རིགས་སོགས་གཙོ་གནད་ལས་རིགས་ལ་དམིགས་ནས། དུས་རིམ་རང་བཞིན་གྱི་སྲིད་ཇུས་གཙོ་བོ་དང་ལམ་ལུགས་རང་བཞིན་གྱི་བྱེད་ཐབས་ཕན་ཚུན་ཟུང་འབྲེལ་གྱི་ཁྲལ་འཕྲི་ཡོན་གཅོག་གི་སྲིད་ཇུས་དོན་འཁྱོལ་བྱ་དགོས། ཚན་རྩལ་གསར་སྐྲུན་གྱི་འཕེལ་རྒྱས་ལ་རྒྱབ་སྐྱོར་བྱེད་པ། ཚན་རྩལ་ལམ་ལུགས་བཅོས་སྒྱུར་གྱི་ལོ་གསུམ་འགུལ་སྐྱོད་ལ་དམ་པོར་དམིགས་ནས། ཚན་རྩལ་གྱི་དངུལ་གཏོང་གི་ཤུགས་ཚད་བསྟུད་མར་ཆེ་རུ་བཏང་སྟེ། ཚན་རྩལ་གསར་སྐྲུན་སྲིད་ཇུས་ཀྱི་མ་ལག་ལེགས་སྒྱུར་དང་། ཚན་རིག་ཞིབ་འཇུག་གི་གྲོན་དངུལ་དོ་དམ་ལ་བཅོས་སྒྱུར་དང་འཐུས་ཚང་དུ་བཏང་ནས། ཚན་རྩལ་ཆེད་དོན་གལ་ཆེན་གྱི་འགག་གཏོར་དང་རྨང་གཞིའི་ཞིབ་འཇུག་ལོ་བཅུའི་འགུལ་སྐྱོད་ལག་བསྟར་ལ་རྒྱབ་སྐྱོར་བྱས་ཏེ། ཁེ་ལས་དང་མཐོ་སློབ། ཞིབ་འཇུག་ལས་ཁུངས་བཅས་ཀྱི་མཉམ་འདྲེས་གཏིང་ཟབ་ལ་སྐུལ་འདེད་གཏང་དགོས། སྲིད་གཞུང་གི་དངུལ་གཏོང་འདེགས་པའི་བྱེད་ནུས་འདོན་སྤེལ་བྱེད་པ། རྒྱལ་ཁབ་ཀྱི་དུས་འཁོར་བརྒལ་ནས་ལས་གཞིའི་གཏོང་ཕྱོགས་སྙོམ་སྒྲིག་དང་འོས་འཚམ་སྔ་བསྣུར་སྒོས་རྨང་གཞིའི་སྒྲིག་ཆས་ཀྱི་གཏོང་འཇོག་སྤེལ་བའི་སྲིད་ཇུས་ཀྱི་བླང་བྱ་ཡང་དག་པར་བཟུང་ནས། སྲིད་ཇུས་ཀྱི་རྒྱབ་སྐྱོར་དང་མ་དངུལ་འགན་སྲུང་གི་བརྟན་འཇགས་རང་བཞིན་དང་རྒྱུན་སྲིང་རང་བཞིན་རྒྱུན་འཁྱོངས་བྱས་ཏེ། རྨང་གཞི་འཇོག་པ་དང་ཕན་རྒྱང་རིང་བ། རིགས་སྒྱུར་ལ་སྐུལ་བ། རྗེས་ཤུགས་འཕར་བའི་ལས་གཞི་ཁག་ཅིག་ལ་སྐུལ་འདེད་གཏོང་བར་རྒྱབ་སྐྱོར་སྒོས། འགྲིམ་འགྲུལ་གལ་ཆེན་སོགས་ཀྱི་རྨང་གཞིའི་སྒྲིག་ཆས་འཛུགས་སྐྲུན་གྱི་ལས་གཞི་མ་དངུལ་འགན་སྲུང་གི་བྱ་བ་མུ་མཐུད་དུ་ལེགས་པོར་བསྒྲུབ་ནས། ཞིང་ཆེན་ཡོངས་ཀྱི་དཔལ་འབྱོར་འཕར་བའི་རྣམ་པ་བརྟན་འཇགས་སུ་གཏང་དགོས། ཁྲོམ་རའི་བྱེད་པོའི་གསོན་ཤུགས་འདོན་སྤེལ་བྱེད་པ། ནོར་སྲིད་ཀྱི་དངུལ་གཏོང་རྣམ་པ་གསར་སྐྲུན་བྱས་ནས། བུ་ལོན་གྱི་སྐྱེད་ཀ་གསབ་པ་དང་བྱ་དགའ་ཁ་གསབ་ཀྱི་ཁྲིད་སྟོན། མ་རྐང་དངུལ་གཏོང་། མ་དངུལ་འཁོར་སྐྱོད་མཛོད་ཀྱི་དངུལ་གཏོང་གི་ཤུགས་ཚད་ཆེ་རུ་བཏང་སྟེ། ནོར་སྲིད་མ་དངུལ་གྱི་ཁྲིད་སྟོན་དང་འདེགས་སྒུལ་བྱེད་ནུས་འདོན་སྤེལ་གང་ལེགས་བྱ་དགོས་ཤིང་། ནོར་སྲིད་དང་དངུལ་རྩའི་མཉམ་འགུལ་ལ་སྐུལ་སྤེལ་བཏང་ནས། ཁྲོམ་རའི་བྱེད་པོར་རྒྱབ་སྐྱོར་དང་ཁེ་ལས་ཆུང་འབྲིང་གི་དཀའ་ཁག་རོགས་སྐྱོར་ལ་ཤུགས་བསྣན་དགོས། ཕྱོགས་བསྡུས་ཁྲལ་སྲུང་ཁུལ་དང་ཕྱི་ཕྱོགས་ཉོ་ཚོང་རིགས་སྒྱུར་རིམ་སྤར་རྟེན་གཞི། རྒྱལ་ཁབ་རིམ་པའི་མངའ་ཁོངས་བརྒལ་བའི་གློག་རྡུལ་ཚོང་དོན་ཕྱོགས་བསྡུས་ཚོད་ལྟ་ཁུལ་བཅས་ཀྱི་འཛུགས་སྐྲུན་ལ་རྒྱབ་སྐྱོར་བྱས་ནས། ཕྱི་ནང་ཉོ་ཚོང་གི་ཁྱབ་ཁོངས་མཉམ་རོགས་ངང་གོང་འཕེལ་དུ་འགྲོ་བར་སྐུལ་སྤེལ་གཏང་དགོས། ལས་གཏོད་དངུལ་བུན་གྱི་ཁག་ཐེག་སྐྱེད་སྤྲོད་སྲིད་ཇུས་དོན་འཁྱོལ་བྱས་ཏེ། “མཚོ་སྔོན་ཡིད་རྟོན་དངུལ་བསྡུ”ལས་སྟེགས་ཀྱི་ཡིད་རྟོན་དངུལ་བུན་ཉེན་ཁའི་ཁ་གསབ་ལེགས་པོར་བསྒྲུབ་ནས། ཁེ་ལས་ཆུང་གྲས་དང་ལས་གཏོད་མཁན་ལ་ནུས་ལྡན་གྱི་དངུལ་བསྡུ་རྒྱབ་སྐྱོར་འདོན་སྤྲོད་བྱ་དགོས།\n（གསུམ）འཐབ་ཇུས་གལ་ཆེན་གྱི་ལག་བསྟར་འགན་སྲུང་བསྟུད་མར་བྱེད་པ། “གནས་བཞི”འཛུགས་སྐྲུན་ལ་སྐུལ་འདེད་མགྱོགས་སུ་གཏང་བ། གཙོ་གནད་ཐོན་ལས་གསོ་སྐྱོང་ལ་དམིགས་ནས། ལྗང་མདོག་ཐཱན་དམའ་རེས་འཁོར་གྱི་འཕེལ་རྒྱས་ལ་སྐུལ་འདེད་གཏོང་བ་དང་། དེང་རབས་ཐོན་ལས་མ་ལག་བསྐྲུན་པར་ཤུགས་བཏོན་ནས། ནོར་སྲིད་ཆེད་སྤྱོད་མ་དངུལ་དང་གསར་བསྣན་བུན་འཛིན་མ་དངུལ། སྲིད་གཞུང་གི་དངུལ་གཏོང་ཐེབས་རྩ་སོགས་ཀྱི་ནོར་སྲིད་མ་དངུལ་གྱི་ཐོན་ཁུངས་ལ་གཅིག་གྱུར་བཀོད་འདོམས་བྱས་ཤིང་། ཚྭ་མཚོའི་ཐོན་ལས་འཕེལ་རྒྱས་ལ་རྒྱབ་སྐྱོར་དང་ཐཱན་རྩེར་སོན་དང་ཐཱན་སྙོམ་སྦྱོར་སྔོན་སྐྱོད་སྔོན་ལ་ཚོད་ལྟ་བྱེད་པར་རྒྱབ་སྐྱོར་བྱས་ནས། སླར་སྐྱེས་ཐུབ་པའི་ནུས་ཁུངས་ཀྱི་སྤུས་ཚད་མཐོ་བའི་འཕེལ་རྒྱས་ལ་སྐུལ་སྤེལ་གཏོང་བ་དང་། གཙོ་གནད་སྐྱེ་ཁམས་ཡུལ་སྐོར་ལྗོངས་ཁུལ་གྱི་སྤུས་ཀ་མཐོར་འདེགས་བཏང་ནས། སྤུས་ལེགས་ཀྱི་ཞིང་ཕྱུགས་ཐོན་རྫས་ཀྱི་ཐོན་སྐྱེད་ནུས་ཤུགས་ཇེ་མཐོར་གཏང་དགོས། སྐྱེ་ཁམས་དཔལ་ཡོན་གྱི“བཙན་ས”གཏོད་པར་ཤུགས་ཡོད་རྒུས་རྒྱབ་སྐྱོར་བྱེད་པ། ཞི་ཅིན་ཕིང་གི་སྐྱེ་ཁམས་དཔལ་ཡོན་གྱི་དགོངས་པ་ལག་ལེན་མཐར་ཕྱིན་བྱས་ཏེ། ནོར་སྲིད་ཀྱིས་ལྗང་མདོག་འཕེལ་རྒྱས་ཀྱི་ལམ་ལུགས་རྐྱེན་སྲོལ་བསྟུད་མར་ལེགས་སྒྱུར་བྱེད་པ་དང་། ནོར་སྲིད་ལམ་ལུགས་དང་སྤོ་སྒྱུར་གཏོང་སྤྲོད། སྐྱེ་ཁམས་ཁ་གསབ། ཁྲལ་བསྡུ་སྲིད་ཇུས་སོགས་སྲིད་ཇུས་ཀྱི་ལག་ཆ་ཕྱོགས་བསྡུས་བཀོལ་སྤྱོད་བྱས་ནས། རྒྱལ་ཁབ་སྤྱི་གླིང་འཛུགས་སྐྲུན་དང་རྨ་ཆུའི་བཞུར་ཁོངས་ཀྱི་སྐྱེ་ཁམས་སྲུང་སྐྱོབ་དང་སྤུས་ཚད་མཐོ་བའི་འཕེལ་རྒྱས་ལ་སྐུལ་འདེད་གཏིང་ཟབ་བྱས་ཤིང་། “ཀྲུང་ཧྭའི་ཆུ་མཛོད”སྲུང་སྐྱོབ་འགུལ་སྐྱོད་ལ་རྒྱབ་སྐྱོར་དང་། རི་ཆུ་ནགས་ཞིང་མཚོ་སྤང་བྱེ་འཁྱགས་བཅས་གཞི་གཅིག་ཅན་གྱི་སྲུང་སྐྱོབ་དང་བཅོས་སྐྱོང་བྱས་ནས། སྦགས་བཙོག་འགོག་བཅོས་ཀྱི་འགག་གཏོར་གཡུལ་འཐབ་ལེགས་པོར་རྒྱག་པར་སྐུལ་འདེད་གཏོང་བ་དང་། མུ་རི་གཏེར་ཁུལ་དང་མདོ་ལ་རི་བོའི་ལྷོ་རྒྱུད་ཀྱི་སྐྱེ་ཁམས་ཁོར་ཡུག་ཕྱོགས་བསྡུས་བཅོས་སྐྱོང་ལ་མུ་མཐུད་རྒྱབ་སྐྱོར་བྱས་ནས། སྐྱེ་ཁམས་ཀྱི་བདེ་འཇགས་ཡོལ་རལ་ཤུགས་ཡོད་རྒུས་བསྐྲུན་དགོས། གྲོང་གསེབ་དར་སྤེལ་ལ་ཁྱོན་ཡོངས་ནས་སྐུལ་འདེད་གཏང་བ། དབུལ་ཐར་འགག་གཏོར་གྱི་གྲུབ་འབྲས་སྲ་བརྟན་དང་རྒྱ་བསྐྱེད་གཏོང་བ་དེ་གྲོང་གསེབ་དར་སྤེལ་དང་ནུས་ལྡན་ངང་སྦྲེལ་མཐུད་ཡོང་བར་བསྟུད་མར་སྐུལ་འདེད་བཏང་ནས། རོགས་སྐྱོར་སྲིད་ཇུས་གཙོ་བོ་དང་ནོར་སྲིད་ཀྱི་གཏོང་འཇོག་བརྟན་འཇགས་ཡོང་བ་རྒྱུན་འཁྱོངས་བྱས་ཤིང་། དབུལ་ཐར་རྫོང་གིས་གཅིག་འདོམས་བསྡུ་རུབ་ཀྱིས་ནོར་སྲིད་མ་དངུལ་བཀོལ་བར་རྒྱབ་སྐྱོར་དང་། གཙོ་གནད་དེ་རོགས་སྐྱོར་རྫོང་དུ་གཞོལ་བར་བྱ་དགོས། རྨོ་སའི་ས་ཤུགས་སྲུང་སྐྱོབ་ཀྱི་སྲིད་ཇུས་ཁྱོན་ཡོངས་ནས་དོན་འཁྱོལ་དང་། ཚད་གཞི་མཐོ་བའི་ཞིང་ས་མུའུ་ཁྲི20བསྐྲུན་པ་ལག་བསྟར་བྱེད་པར་རྒྱབ་སྐྱོར་བྱས་ཏེ། འབྲུ་རིགས་སོགས་ཞིང་ལས་ཐོན་རྫས་གལ་ཆེན་བརྟན་འཇགས་ངང་ཐོན་སྐྱེད་དང་འདོན་སྤྲོད་འགན་སྲུང་ཐུབ་པར་སྐུལ་འདེད་གཏང་དགོས། བྱ་དགས་ཁ་གསབ་ཀྱི་ཚབ་བྱེད་པ་དང་སྔོན་ལ་བསྐྲུན་པ་དང་རྗེས་ནས་ཁ་གསབ་བྱེད་པ། དངུལ་བུན་གྱི་སྐྱེད་ཀ་སྤྲོད་པ་སོགས་ཀྱི་ཁ་གསབ་རོགས་སྐྱོར་རྣམ་པ་འཚོལ་ཞིབ་སྒོས་སྐུལ་འདེད་བཏང་ནས། ཐོན་ལས་འཕེལ་རྒྱས་ལ་གཙོ་གནད་དུ་རྒྱབ་སྐྱོར་བྱ་དགོས།\n（བཞི） དམངས་འཚོའི་ཚད་མཐའ་ཐ་སྐྱོར་མུ་མཐུད་དུ་བྱེད་པ། ལས་ཞུགས་བརྟན་འཇགས་དང་རྒྱ་བསྐྱེད་ལ་རྒྱབ་སྐྱོད་བྱེད་པ། ལས་ཤོར་ཉེན་འགོག་གི་ཐེབས་རྩའི་བཀོད་སྒྲིག་བརྒྱུད་དེ་ལས་བརྟན་ཕྱིར་སློག་དང་རྩལ་ནུས་མཐོར་འདེགས་ཀྱི་ཁ་གསབ་བཀོད་སྒྲིག་བྱས་ཏེ། ལས་ཞུགས་ཀྱི་ཤོང་ཚད་ཇེ་མང་དང་ལས་ཞུགས་ཀྱི་སྤུས་ཚད་མཐོར་འདེགས། མཐོ་སློབ་མཐར་ཕྱིན་སློབ་མའི་ལས་ཞུགས་དང་ལས་གཏོད་ཀྱི་ནུས་ཤུགས་ལ་ཤུགས་ཆེན་པོ་འདོན་རྒྱུ། སྤྱི་པའི་ལས་ཞུགས་དང་ལས་གཏོད་ལས་ཁུངས་ཀྱི་ཞབས་ཕྱི་ནུས་ཤུགས་མཐོར་འདེགས་ལ་སྐུལ་འདེད་བཏང་ནས། སྤྱི་ཚོགས་འགན་སྲུང་དང་ལས་ཞུགས་ལྟ་སྦྱོང་། ལས་རིགས་གསོ་སྦྱོང་། རྩལ་ནུས་བརྟག་འཇལ་སོགས་ཀྱི་ཁ་གསབ་སྲིད་ཇུས་དོན་འཁྱོལ་བྱས་ཏེ། ལས་ཞུགས་ལ་དཀའ་ཁག་ཡོད་པའི་མི་སྣའི་ལས་ཞུགས་ཐུབ་པར་གཙོ་གནད་དུ་རྒྱབ་སྐྱོར་བྱ་དགོས། སྤྱི་ཚོགས་འགན་སྲུང་མ་ལག་འཐུས་ཚང་དུ་བསྐྲུན་པར་རྒྱབ་སྐྱོར་བྱེད་པ། ཁེ་ལས་ཀྱི་ལས་བཟོ་བའི་གཞི་རྩའི་རྒན་གསོ་ཉེན་འགོག་དེ་ཞིང་ཆེན་དང་གྲོང་ཁྱེར་དང་ཁུལ་གྱིས་འགན་འཁྲི་མཉམ་འཁུར་རྐྱེན་སྲོལ་འཐུས་ཚང་དུ་བསྐྲུན་ནས། ཁེ་ལས་ཀྱི་གཞི་རྩའི་རྒན་གསོ་ཉེན་འགོག་དེ་རྒྱལ་ཡོངས་ཀྱི་གཅིག་འདོམས་བྱ་བ་ལེགས་པོར་བསྒྲུབ་པར་རྗེས་འདེད་བྱེད་པ་དང་། གཞི་རྩའི་རྒན་གསོ་དང་གཞི་རྩའི་སྨན་བཅོས་ཉེན་འགོག་གི་དངུལ་བསྡུ་དང་གླ་ཆ་སྙོམ་སྒྲིག་གི་རྐྱེན་སྲོལ་གཟུག་དགོས། ལས་ཁུངས་དང་དོན་ལས་སྡེ་ཚན་གྱི་རྒན་གསོའི་ཉེན་འགོག་གི་གྲ་སྒྲིག་དུས་ཀྱི་ཞིབ་རྩིས་རྒྱག་རྒྱུ། གཞི་རྩའི་འཚོ་བའི་རོགས་སྐྱོབ་དང་ཆེད་དོན་རོགས་སྐྱོབ། གནས་སྐབས་རོགས་སྐྱོབ་བཅས་གཙོ་གཟུགས་ཡིན་པའི་སྤྱི་ཚོགས་རོགས་སྐྱོབ་མ་ལག་བསྐྲུན་པ་དང་། གྲོང་ཁྱེར་དང་གྲོང་གསེབ་ཀྱི་མ་མཐའི་འཚོ་བའི་འགན་སྲུང་གི་ཆུ་ཚད་འོས་འཚམ་གྱིས་ཇེ་མཐོར་བཏང་ནས། དཀའ་ཁག་ཁྱུ་ཚོགས་ཀྱི་གཞི་རྩའི་འཚོ་བར་འགན་སྲུང་བྱ་དགོས། བདེ་ཐང་མཚོ་སྔོན་འཛུགས་སྐྲུན་ལ་རྒྱབ་སྐྱོར་བྱེད་པ། སྨན་བཅོས་བཅོས་སྒྱུར་གྱི་སྲོག་ཤིང་དམིགས་འབེན་དེ་མ་དངུལ་དབྱེ་བགོའི་རྒྱུ་རྐྱེན་གལ་ཆེན་དུ་མངོན་པར་བྱས་ནས། སྨན་བཅོས་ལས་ཁུངས་ལ་ཁྲིད་སྟོན་བྱས་ཏེ་ཞབས་ཕྱིའི་ནུས་ཤུགས་དང་དོ་དམ་ཆུ་ཚད་མཐོར་འདེགས་གཏང་དགོས། གཞི་རྩའི་སྨན་བཅོས་འཕྲོད་བསྟེན་ལས་དོན་གྱི་སྤྱི་ཕན་རང་བཞིན་རྒྱུན་འཁྱོངས་བྱས་ཏེ། གཞི་རྩའི་སྤྱི་པའི་འཕྲོད་བསྟེན་གྱི་བདེ་ཐང་ཞབས་ཕྱིའི་ནོར་སྲིད་ཁ་གསབ་རོགས་སྐྱོར་ཚད་གཞི་འོས་འཚམ་ངང་གཏན་འཁེལ་བྱེད་པ་དང་། ཞིང་ཆེན་རིམ་པའི་གཞུང་བཙུགས་སྨན་ཁང་ལ་རྒྱབ་སྐྱོར་བྱེད་ཤུགས་ཆེ་རུ་བཏང་སྟེ། གྲོང་ཁྱེར་དང་ཁུལ་རིམ་པའི་སྨན་ཁང་དང་མི་གྲངས་མང་སའི་རྫོང་དང་ཆུས་ཀྱི་ཕྱོགས་བསྡུས་སྨན་ཁང་གི་ནུས་ཤུགས་འཛུགས་སྐྲུན་དང་འཇོན་མི་གསོ་སྐྱོང་ཐད་ལ་སྐུལ་སྤེལ་གཏོང་བ་དང་། ཐོལ་བྱུང་གི་སྤྱི་པའི་འཕྲོད་བསྟེན་དོན་རྐྱེན་ལ་ཁ་གཏད་འཇལ་བའི་ནུས་ཤུགས་ཇེ་དྲག་ཏུ་གཏང་དགོས། སློབ་གསོའི་ལས་དོན་འཕེལ་རྒྱས་ལ་རྒྱབ་སྐྱོར་བྱེད་པ། “སྤྱིར་བཏང་དུ་མི་དམའ་བ་གཅིག་དང་འཕར་བ་ལས་མི་འཕྲི་བ་གཉིས”ཀྱི་བླང་བྱ་དོན་འཁྱོལ་ནན་མོ་བྱས་ཏེ། འགན་བབ་སློབ་གསོ་སྤུས་ལེགས་དོ་མཉམ་འཕེལ་རྒྱས་ཀྱི་ཚོད་ལྟ་སྤེལ་བར་རྒྱབ་སྐྱོར་དང་། སློབ་གསོའི་རོགས་སྐྱོར་སྲིད་ཇུས་དང་སློབ་མའི་ཆ་སྙོམ་ལྟར་དངུལ་གཏོང་གི་ལམ་ལུགས་འཐུས་ཚང་དུ་བཙུགས་ནས། བོད་འབྲེལ་ཁུལ་དང་རྫོང་གི་སློབ་སྔོན་དང་མཐོ་འབྲིང་སློབ་གསོ་བར་གྱི་རོགས་སྐྱོར་ཚད་གཞི་ལ་ཞིབ་འཇུག་བྱས་ཏེ་ཇེ་མཐོར་གཏོང་བ་དང་། ནོར་ཤུགས་དཔྱད་དཔོག་ལེགས་པོར་བསྒྲུབ་དགོས། སློབ་གསོའི་ཁྱབ་ཁོངས་ཀྱི་ཆེད་དོན་མ་དངུལ་དབྱེ་བགོའི་རྣམ་པ་སྙོམ་སྒྲིག་བྱས་ནས། མ་དངུལ་དབྱེ་བགོའི་ཚན་རིག་རང་བཞིན་ཇེ་མཐོར་གཏང་དགོས། སློབ་གསོའི་གཙོ་གནད་ལས་གཞི་འཛུགས་སྐྲུན་ལ་རྒྱབ་སྐྱོར་བྱས་ཏེ། རང་ཞིང་གི་མཐོ་རིམ་སློབ་གསོའི་སློབ་སྒྲུབ་ཆ་རྐྱེན་ལེགས་སྒྱུར་གཏང་དགོས། གྲོང་ཁྱེར་དང་གྲོང་གསེབ་ཀྱི་སྡོད་ཁང་གི་འགན་སྲུང་ལ་རྒྱབ་སྐྱོར་བྱེད་པ། ཁང་བ་ནི་སྡོད་ས་ལས། ཁེ་སྤོགས་ལེན་བྱེད་མིན་པའི་གནས་ཐིག་རྒྱུན་འཁྱོངས་བྱས་ཏེ། གཙོ་གཟུགས་ཀྱི་འདོན་སྤྲོད་དང་བརྒྱུད་ལམ་མང་བོའི་འགན་སྲུང་། གླ་ཉོ་མཉམ་འདེགས་ཀྱི་སྡོད་ཁང་ལམ་ལུགས་བསྐྲུན་པར་རྒྱབ་སྐྱོར་བྱས་ནས། མང་ཚོགས་ཀྱི་སྡོད་ཁང་ཆ་རྐྱེན་དང་གཞི་སྡོད་ཁོར་ཡུག་མུ་མཐུད་ལེགས་སྒྱུར་གཏང་དགོས།\n（ལྔ）ཉེན་ཁ་ཚབས་ཆེན་མུ་མཐུད་སྔོན་འགོག་དང་སེལ་བ། སྲིད་གཞུང་གི་བུ་ལོན་གྱི་ཉེན་ཁ་སྔོན་འགོག་དང་སེལ་བ། སྲིད་གཞུང་རང་བཞིན་གྱི་བུ་ལོན་གྱི་ཉེན་ཁ་སྔོན་འགོག་དང་སེལ་བའི་སྐོར་གྱི་བསམ་འཆར་དང་ནོར་སྲིད་འཁོར་སྐྱོར་གྱི་ཉེན་ཁ་ཚབས་ཆེན་འཚུབ་ཟློག་ཐག་གཅོད་སྔོན་ཇུས་ཀྱི་བྱ་བའི་འབྲེལ་ཡོད་བླང་བྱ། མངོན་མེད་བུ་ལོན་སེལ་བ་གཏན་འཁེལ་གྱི་འཆར་གཞི་བཅས་དོན་འཁྱོལ་ནན་མོ་བྱས་ཏེ། སྤྱིར་བཏང་གི་བུ་ལོན་བཅད་གྲངས་དང་སྤྱིར་བཏང་གི་སྤྱི་པའི་སྔོན་རྩིས་ཀྱི་ཡོང་སྒོ། ས་གནས་ཀྱི་ནོར་ཤུགས་ཆུ་ཚད་ཕན་ཚུན་འཚམ་པ། ཆེད་སྤྱོད་བུ་ལོན་གྱི་བཅད་གྲངས་དང་སྲིད་གཞུང་རང་བཞིན་གྱི་ཐེབས་རྩའི་སྔོན་རྩིས་ཡོང་སྒོ་དང་དེའི་ལས་གཞིའི་ཁེ་སྤོགས་ཕན་ཚུན་དངོས་གནས་མཐུན་པར་བསྒྲུབ་ནས། མངོན་མེད་བུ་ལོན་འཕར་ཚད་གཏན་འགོག་བྱེད་པ་དང་། བྱེད་ཐབས་སྣང་མང་མཉམ་སྤྱོད་ཀྱིས་མངོན་མེད་བུ་ལོན་གྱི་གསོག་ཚད་སེལ་ནས། ཧུར་ཐག་དང་བརྟན་འཇགས་ངང་མངོན་མེད་བུ་ལོན་གྱི་ཉེ་ཁ་སྔོན་འགོག་དང་སེལ་བར་བྱས་ཏེ། སྤྱིའི་ཆ་ནས་བདེ་འཇགས་དང་ཉེན་ཁ་ཚོད་འཛིན་ཐུབ་པར་ཁག་ཐེག་བྱ་དགོས། ནོར་སྲིད་འཁོར་སྐྱོད་ཀྱི་ཉེན་ཁ་སྔོན་འགོག་དང་སེལ་བ། ནོར་སྲིད་ཀྱི་ཐེག་ཤུགས་དཔྱད་དཔོག་རྐྱེན་སྲོལ་དོན་འཁྱོལ་བྱས་ཏེ། མ་དངུལ་བཀོད་སྒྲིག་སྔོན་གྱི་བཤེར་ཞིབ་ཕྱོད་ནུས་འདོན་སྤེལ་བྱེད་པ་དང་། ས་གནས་ནོར་སྲིད་ཀྱི་ཐེག་ཤུགས་ལ་བསམ་གཞིགས་ལེགས་པོར་བཏང་ནས། དཔལ་འབྱོར་སྤྱི་ཚོགས་འཕེལ་རྒྱས་དུས་རིམ་གྱི་ཚད་འདེགས་རྒྱ་བསྐྱེད་ཀྱི་དམངས་འཚོ་སྲིད་ཇུས་དང་རྨོངས་ཚོད་ཀྱི་ལས་གཞི་ལས་བརྒལ་བར་སྔོན་འགོག་བྱས་ཏེ། ནོར་སྲིད་ཀྱི་རྒྱུན་མཐུད་འཁོར་སྐྱོད་ལ་སྐུལ་སྤེལ་གཏང་དགོས། ནོར་སྲིད་མ་དངུལ་ཐད་སྤྲོད་རྐྱེན་སྲོལ་མུ་མཐུད་ལེགས་པོར་བཀོལ་བ་དང་། དངོས་ཡོད་ཀྱི་རྒྱ་བསྐྱེད་ཁྱབ་ཁོངས་ལ་འབྲེལ་ནས། ཐད་སྤྲོད་མ་དངུལ་གྱི་དབྱེ་བགོ་དང་གཏོང་སྤྲོད། བཀོལ་སྤྱོད་བཅས་ཀྱི་ལས་ཆོད་ཇེ་མཐོར་གཏང་དགོས། རྒྱལ་དབང་ཁེ་ལས་དང་དངུལ་རྩའི་ལས་ཁུངས་ཀྱི་བུ་ལོན་གྱི་ཉེན་ཁ་སྔོན་འགོག་དང་སེལ་བ། ས་གནས་ཁོངས་གཏོགས་ཀྱི་འགན་འཁྲི་དང་སྡེ་ཁག་གི་ལྟ་དོམ་འགན་འཁྲི། ཁེ་ལས་བྱེད་པོའི་འགན་འཁྲི་བཅས་ནན་དཀྲི་བྱས་ཏེ། མ་ལག་གི་བསམ་གཞིགས་ཇེ་དྲག་ཏུ་གཏོང་བ་དང་། མཐུན་སྦྱོར་མཉམ་འགུལ་ལ་ཤུགས་བསྣན་ནས། གསོག་ཚད་ཀྱི་རྒྱུ་ནོར་རང་འགུལ་ངང་ཕན་སྒྱུར་བྱེད་པ་དང་། ཕྱོགས་སོ་སོའི་ཐོན་ཁུངས་གཅིག་འདོམས་སྒོས་ཉེན་ཁ་སྔོན་འགོག་དང་སེལ་བའི་བྱ་བ་ལེགས་པོར་འཛིན་དགོས་ཤིང་། མ་ལག་རང་བཞིན་གྱི་ནོར་སྲིད་དང་དངུལ་རྩའི་ཉེན་ཁ་མི་འབྱུང་བའི་ཚད་མཐའ་བརྟན་པོར་བསྲུང་དགོས།\n（དྲུག）ནོར་ཁྲལ་ལམ་ལུགས་བཅོས་སྒྱུར་བསྟུད་མར་གཏིང་ཟབ་ཏུ་སྤེལ་བ། སྤོ་སྒྱུར་གཏོང་སྤྲོད་ལམ་ལུགས་མ་ལག་འཐུས་ཚང་དུ་གཏོང་བ། ཞིང་ཆེན་གྱིས་འོག་རིམ་ལ་ནོར་ཤུགས་སྤོ་སྒྱུར་གཏོང་སྤྲོད་བྱེད་པའི་བྱེད་ནུས་ཀྱི་ངེས་གནས་སྔར་ལས་གསལ་བོར་བྱས་ཏེ། དོ་མཉམ་རང་བཞིན་གྱི་སྤོ་སྒྱུར་གཏོང་སྤྲོད་ནི་གཙོ་བོ་དང་བྱ་དགའི་ཁ་གསབ་མ་དངུལ་ནི་ཕལ་བ། དུས་རིམ་རང་བཞིན་གྱི་ནོར་ཤུགས་ཁ་གསབ་རོགས་དངུལ་ནི་ཁ་གསབ་ཡིན་པའི་སྤོ་སྒྱུར་གཏོང་སྤྲོད་མ་ལག་བཙུགས་ནས། ནོར་ཤུགས་མར་འབབ་པར་སྐུལ་འདེད་བཏང་ནས། གཞི་རིམ་གྱི་ནོར་སྲིད་འགན་སྲུང་ནུས་ཤུགས་དངོས་གནས་ཇེ་དྲག་ཏུ་གཏོང་བ་དང་། ས་ཁུལ་བར་གྱི་གཞི་རྩའི་སྤྱི་པའི་ཞབས་ཕྱི་དོ་མཉམ་ཅན་གྱི་ཆུ་ཚད་ཇེ་མཐོར་གཏང་དགོས། ཞིང་ཆེན་མན་གྱི་ནོར་སྲིད་ལམ་ལུགས་བཅོས་སྒྱུར་མགྱོགས་སུ་གཏོང་བ། ཀྲུང་དབྱང་གི་བཅོས་སྒྱུར་གྱི་གོམས་སྟབས་དམ་པོར་སྙེགས་ནས། སྲིད་གཞུང་གི་འགན་ནུས་གནས་གཏན་དང་འཕེལ་རྒྱས་ཀྱི་དགོས་མཁོ་ཕན་ཚུན་འཕྲོད་པའི་ནོར་སྲིད་ཀྱི་དོན་དབང་དབྱེ་གཅོད་མ་ལག་བསྐྲུན་པར་སྐུལ་འདེད་མགྱོགས་སུ་གཏང་དགོས། དོན་དབང་ལག་བསྟར་འགྲོ་སྒོའི་འགན་འཁྲི་ནན་མོ་ལྟར། གྲོང་ཁྱེར་དང་ཁུལ་གྱིས་འཁུར་བའི་དོན་དབང་དང་འགྲོ་སྒོའི་འགན་འཁྲི་ལ། ཞིང་ཆེན་རིམ་པས་འོག་རིམ་ལ་སྤོ་སྒྱུར་གཏོང་སྤྲོད་དང་བུན་འཛིན་དངུལ་བུནལ་སྒྱུར་བ་སོགས་ཀྱི་བྱེད་ཐབས་བརྒྱུད་ནས་རྒྱབ་སྐྱོར་བྱ་དགོས་ལ། ཚད་བརྒལ་གྱི་འགན་གཙང་ལེན་བྱེད་པ་སྔོན་འགོག་བྱ་དགོས། སྔོན་རྩིས་དོ་དམ་བཅོས་སྒྱུར་མུ་མཐུད་གཏིང་ཟབ་དུ་གཏོང་བ། སྔོན་རྩིས་དོ་དམ་ལམ་ལུགས་སྔར་ལས་འཐུས་ཚང་དུ་བཏང་ནས། དོ་དམ་བྱེད་ཐབས་གསར་སྐྲུན་དང་ཚད་གཞི་མ་ལག་འཐུས་ཚང་དུ་གཏོང་བ། འགྲོ་སྒོའི་སྒྲིག་གཞི་ལེགས་སྒྱུར། ལག་བསྟར་ཚད་བཀག་སྲ་སྒྱུར་བཅས་བྱས་ཏེ། ཁག་སོ་སོའི་བཅོས་སྒྱུར་ལས་འགན་དོན་ཐོག་ཏུ་འཁྱོལ་བར་ཏན་ཏིག་གིས་སྐུལ་འདེད་གཏང་དགོས། སྔོན་རྩིས་དོ་དམ་གཞི་གཅིག་ཅན་མགྱོགས་སུ་བཏང་ནས། གོང་འོག་རིམ་པའི་སྲིད་གཞུང་གི་སྔོན་རྩིས་སྦྲེལ་མཐུད་རྐྱེན་སྲོལ་འཐུས་ཚང་དུ་འཛུགས་པ་དང་། སྤོ་སྒྱུར་གཏོང་སྤྲོད་ཀྱི་བརྒྱུད་རིམ་ཡོངས་སུ་ལྟ་སྐུལ་ཚོད་འཛིན་བྱེད་པར་ཤུགས་བསྣན་ཐོག སྔོན་རྩིས་ཀྱི་དམིགས་ཚད་དོ་དམ་དང་ཚོད་འཛིན་ཇེ་དྲག་ཏུ་གཏོང་བ་དང་། གཞི་གྲངས་མཉམ་སྤྱོད་ཀྱི་ཆུ་ཚད་དང་དོ་དམ་ལས་ཕྱོད་མཐོར་འདེགས་སུ་གཏང་དགོས། ཁྲལ་བསྡུ་ལམ་ལུགས་བཅོས་སྒྱུར་ལ་སྐུལ་འདེད་གཏོང་བ། རྒྱལ་ཁབ་ཀྱི་འཛད་སྤྱོད་ཁྲལ་དང་ཆུའི་ཐོན་ཁུངས་ཀྱི་ཁྲལ་བཅོས་སྒྱུར་གྱི་ཁ་ཕྱོགས་ལ་ཧུར་ཐག་གིས་རྗེས་འདེད་བྱས་ཏེ། རང་ཞིང་གི་བཅོས་སྒྱུར་སྔོན་གྱི་ཞིབ་འཇུག་བྱ་བ་བསྟུད་མར་གཏིང་ཟབ་ཏུ་བཏང་ཐོག བཅོས་སྒྱུར་དོན་འཁྱོལ་གྱི་ཁག་སོ་སོའི་གྲ་སྒྲིག་ལེགས་པོར་བྱ་དགོས། ཁང་ས་ཐོན་ལས་བཅོས་སྒྱུར་དུས་ཡུལ་ས་ཁུལ་གྱི་བྱ་བའི་གནས་ཚུལ་ལ་རྗེས་འདེད་དོ་སྣང་བྱས་ཏེ། རང་ཞིང་གི་ཁང་ས་ཐོན་ལས་ཁྲོམ་རའི་འབྲེལ་ཡོད་རྨང་གཞིའི་གཞི་གྲངས་ཧུར་ཐག་གིས་བསྡུ་རུབ་བྱ་དགོས།\n（བདུན）ནོར་སྲིད་དོ་དམ་ཆུ་ཚད་བསྟུད་མར་མཐོར་འདེགས་གཏོང་བ། ནོར་དཔལ་སྒྲིག་ཁྲིམས་གཟབ་ནན་གཏིང་ཟབ་བྱེད་པ། ནོར་དཔལ་སྒྲིག་ཁྲིམས་གཟབ་ནན་བྱེད་པའི་ཁག་སོ་སོའི་བླང་བྱ་དེ་ལས་གཞིའི་ཇུས་ཆོད་དང་སྔོན་རྩིས་སྒྲིག་ལུགས། སྔོན་རྩིས་ལག་བསྟར། ནོར་དོན་དོ་དམ། ཉེན་ཁ་ཐག་གཅོད། རྒྱུ་ནོར་དོ་དམ། སྲིད་གཞུང་གི་ཉོ་སྒྲུབ་སོགས་ཀྱི་ཕྱོགས་སོ་སོའི་བརྒྱུད་རིམ་ཡོངས་སུ་མངོན་པར་བྱ་དགོས། ནོར་དཔལ་ཁྲིམས་སྲོལ་དང་དོ་དམ་ལམ་ལུགས་གི་ཁག་སོ་སོ་ལག་བསྟར་ནན་མོ་བྱས་ཏེ། ཡོད་ཚད་ལམ་ལུགས་དང་སྒྲིག་སྲོལ་ལྟར་བསྒྲུབ་དགོས་ཤིང་། ལམ་ལུགས་ཀྱི་གཟབ་ནན་རང་བཞིན་སྲུང་སྐྱོང་མཐའ་གཅིག་ཏུ་བྱེད་པ་དང་། ནོར་དཔལ་སྒྲིག་ལམ་ཆེད་དོན་ཕྱོགས་བསྡུས་བཅོས་སྐྱོང་འགུལ་སྐྱོད་ཧུར་ཐག་གིས་སྤེལ་ནས། སྲོལ་འགལ་ངང་བསྐྲུན་པའི་གཞུང་ཁང་ཆེ་རིགས་དང་ཞོར་ཕོགས་ཁ་གསབ་སྟེར་བ། སྲིད་ཀྱི་གྲུབ་འབྲས་ཆེད་ཀྱི་ལས་གྲྭ་དང་སྣང་བརྙན་ཅན་གྱི་ལས་གྲྭ་སོགས་རྩད་གཅོད་ནན་མོ་བྱས་རྗེས། འགན་འཁྲི་བདའ་འདེད་མཐའ་གཅིག་ཏུ་བྱ་དགོས་ཤིང་། ལམ་ལུགས་ཀྱི་གཅུན་འདོན་ནུས་ཤུགས་དངོས་གནས་མཐོར་འདེགས་སུ་བཏང་སྟེ། ས་ཁུལ་སོ་སོ་དང་སྡེ་ཁག་སོ་སོའི་ནོར་དཔལ་དོ་དམ་དང་ནོར་དཔལ་བཀོལ་སྤྱོད་ཀྱི་ཆུ་ཚད་ཇེ་དྲག་ཏུ་གཏང་དགོས། བརྒྱུད་རིམ་ཡོངས་ཀྱི་སྔོན་རྩིས་ལས་ཕྱོད་ཀྱི་དོ་དམ་དངོས་གནས་བསྒྲུབ་པ། 《མཚོ་སྔོན་ཞིང་ཆེན་གྱི་སྔོན་རྩིས་ལས་ཕྱོད་དོ་དམ་སྲོལ་ཡིག》མགྱོགས་མྱུར་ངང་གཏན་འབེབས་བྱས་ཏེ། ཕྱོགས་ཡོངས་དང་བརྒྱུད་རིམ་ཡོངས། ཁྱབ་ཚད་ཡོངས་ཀྱི་སྔོན་རྩིས་ལས་ཕྱོད་དོ་དམ་མ་ལག་འཐུས་ཚང་དུ་གཏང་དགོས། ཕྱོགས་བསྡུས་ལས་ཕྱོད་དཔྱད་ཞིབ་རྐྱེན་སྲོལ་ལེགས་སྒྱུར་བཏང་ནས། སྡེ་ཁག་གི་དཔྱད་འཇོག་ཁྱབ་ཁོངས་རྒྱ་བསྐྱེད་གཏོང་བ་དང་། ལོ3རེ་འཁོར་ཡུན་བྱས་ནས་གཙོ་གནད་ལས་གཞི་སྡེ་ཁག་གི་དཔྱད་འཇོག་ཁྱོན་ཡོངས་སུ་ཁྱབ་པ་མངོན་འགྱུར་བྱས་ཏེ། ལས་ཕྱོད་ཀྱི་མཇུས་འབྲས་བཀོལ་བ་བདེན་པ་དང་། ནོར་སྲིད་ཀྱི་ཐོན་ཁུངས་སྒྲིག་བཀོད་ལས་ཕྱོད་དང་བཀོད་སྤྱོད་ཕན་ནུས་དངོས་གནས་ཇེ་མཐོར་གཏང་དགོས། ནོར་སྲིད་རྩིས་གཉེར་གྱི་ལྟ་དོམ་ལ་ཁྱོན་ཡོངས་ནས་ཤུགས་བསྣན་པ། ལྟ་སྐུལ་དཔྱད་འཇོག་དང་རྩིས་གཉེར་དོ་དམ། ལས་ཕྱོད་ཚོད་འཛིན་སོགས་ཀྱི་ལྟ་དོམ་རུབ་བསྡུ་བྱས་ནས། ལྟ་དོམ་རྣམ་པ་དེ་ཆ་འཕྲིན་ཅན་དུ་སྒྱུར་བའི་སྐུལ་འདེད་གཏོང་བ་དང་། ནོར་སྲིད་རྩིས་གཉེར་གྱི་ལྟ་སྐུལ་དང་སྐོར་ཞིབ། སྡོམ་རྩིས། དམངས་ཆེན་སོགས་གཞན་དག་གི་ལྟ་སྐུལ་གྱི་སྐྱེ་ལྡན་མཉམ་འགུལ་ལ་ཤུགས་བསྣན་ནས། ཚད་ལྡན་དང་ནུས་མཐོ་ཡིན་པའི་ལྟ་དོམ་མ་ལག་བསྐྲུན་དགོས། རྩིས་གཉེར་བ་ཐོ་འགོད་དང་རྒྱུ་ནོར་དཔྱད་དཔོག་སོགས་ལས་རིགས་ཁྱབ་ཁོངས་ཀྱི་རྩིས་གཉེར་ཆ་འཕྲིན་སྤུས་ཚད་དང་རྩིས་གཉེར་ལས་དོན་སའོ་ཡི་ལག་གཉེར་སྤུས་ཚད་ཞིབ་བཤེར་ཤུགས་ཚད་ཇེ་ཆེར་བཏང་ནས། སྡོམ་རྩིས་སྙན་ཞུའི་གཞི་གྲངས་རྐྱང་བའི་ཡོངས་ཁུངས་ལམ་ལུགས་དོན་འཁྱོལ་དང་། “ཨང་གཅིག་ཀུན་སྤྱོད”མངོན་འགྱུར་ལ་སྐུལ་འདེད་བཏང་ནས། མགོ་ཁུངས་ནས་རྫུན་བཟོའི་སྡོམ་རྩིས་སྙན་ཞུའི་སྣང་ཚུལ་བཅོས་སྐྱོང་བྱ་དགོས།\nའཐུས་མི་རྣམ་པ། 2022ལོར་ཞིང་ཆེན་ཡོངས་ཀྱི་ནོར་སྲིད་བྱ་བའི་ལས་འགན་དཀའ་ཚེགས་ཆེ་ལ་རྙོག་འཛིན་ལྡན་པ་ཞིག་རེད། ང་ཚོས་ཞི་ཅིན་ཕིང་གི་དུས་རབས་གསར་བའི་ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་ཀྱི་དགོངས་པ་མཛུབ་སྟོན་དུ་བཟུང་བ་རྒྱུན་འཁྱོངས་བྱས་ཏེ། ཏང་ཀྲུང་དབྱང་དང་ཞིང་ཆེན་ཏང་ཨུའི་ཇུས་ཆོད་བཀོད་སྒྲིག་ལ་དམ་པོར་དམིགས་ནས། ཐེངས་འདིའི་ཚོགས་ཆེན་གྱི་གྲོས་ཆོད་དང་བླང་བྱ་ནན་ཏན་སྒོས་དོན་འཁྱོལ་བྱེད་དགོས་ཤིང་། ལས་འགན་གྱི་འགན་འཁྲི་ཡིད་ལ་དམ་པོར་བཅངས་ནས། གསར་སྐྲུན་མདུན་སྐྱོད་རྒྱ་བསྐྱེད་གཏོང་བ་དང་། དམིགས་འབེན་ལས་འགན་སྣ་ཚོགས་ཡོངས་འགྲུབ་བྱེད་པར་ཤུགས་ཡོད་རྒུ་བཏོན་ནས། ཁྱོན་ཡོངས་ནས་སྤྱི་ཚོགས་རིང་ལུགས་དེང་རབས་ཅན་གྱི་རྒྱལ་ཁབ་བསྐྲུན་པའི་མཚོ་སྔོན་གྱི་ལེའུ་ཧུར་ཐག་གིས་བྲིས་ནས་སྔར་ལས་ཆེ་བའི་བྱས་རྗེས་གསར་བ་འཇོག་དགོས།


Teaching by H.E. Geshe Ngawang Dakpa on 6/15/19 – Sera Jey Foundation\nཆུ་ཚོད ༢ ནས་ ༤ བར་བོད་རིཊ་སྤྱི་ཁང་སྡེ་བཞི་ཕུན་ཚོགས་གླིང་དུ་ཡོངས་ཀྱི་དགེ་བའི་བཤེས་གཉེན་རྒན་ངག་དབང་གྲགས་པ་མཆོག་ནས་འཇམ་མགོན་བླ་མའི་གསུང་རྟེན་འབྲེལ་བསྟོད་པའི་བཤད་ཁྲིད་མུ་མཐུད་བཀའ་དྲིན་ཆེ་གནང་མཛད་རྒྱུ།\nཆུ་ཚོད ༦ ནས་ ༨ བར་བོད་རིཊ་སྤྱི་ཁང་སྡེ་བཞི་ཕུན་ཚོགས་གླིང་དུ་ཡོངས་ཀྱི་དགེ་བའི་བཤེས་གཉེན་རྒན་ངག་དབང་གྲགས་པ་མཆོག་ནས་འཇམ་མགོན་བླ་མའི་གསུང་ལམ་གཙོ་རྣམ་གསུམ་གྱི་བཤད་ལུང་བཀའ་དྲིན་ཆེ་གནང་མཛད་རྒྱུ།\n6/15/19 Teaching Schedule at Tibetan Community Hall Deshi Phuntsok Ling:\n2pm to 4pm: H.E. Geshe Ngawang Dakpa will continue teaching on Je Lama Tsongkhapa’s “In Praise of Dependent Origination”\n6pm to 8pm: H.E. Geshe Ngawang Dakpa will confer Transmission and teaching on Je Lama Tsongkhapa’s “Three Principle Aspects of the Path”\n下午2-4pm: 尊貴的 格西昂旺扎巴將繼續教授 至尊 宗喀巴大師所著作之《緣起讚》\n下午6-8pm: 尊貴的 格西昂旺扎巴將傳授 至尊 宗喀巴大師所著作之《三主要道》\n← གུ་རུ་འབུམ་ཚོགས་སྐབས་ལྔ་པ། 5th Saga Dawa Guru Bumtsok 2019\nས་ག་ཟླ་བའི་སྒྲོལ་ཆོག Saga Dawa Tara Puja on 7/2/19 →


Terdzo-NYI-032 - Rinchen Terdzö\nLha sman rdo rje g.yu sgron ma dbu phyogs\nRTZ Volume 38\nRdo rje g.yu sgron ma\nlha sman rdo rje g.yu sgron ma'i gsol mchod bzhugs pa'i dbu phyogs\nin cycle ལྷ་སྨན་རྡོ་རྗེ་གཡུ་སྒྲོན་མ་དབུ་ཕྱོགས་ (Lha sman rdo rje g.yu sgron ma dbu phyogs)\nVolume 38 (ཉི) / Pages 437-448 / Folios 1a1 to 6b3\nRinchen Terdzö Volumes List > Volume 38 > Text #33 (Scroll to Bottom)\nkarma chags med. lha sman rdo rje g.yu sgron ma'i gsol mchod bzhugs pa'i dbu phyogs. In Rin chen gter mdzod chen mo pod so brgyad pa (The Great Treasury of Rediscovered Teachings Volume 38) by 'jam mgon kong sprul, 437-448. New Delhi: Shechen Publications, 2007-2016.\nཞི་སྒྲུབ་འདི་ཀར་འབྲུག་ལུགས་ཀློང་ཆེན་རབ་འབྱམས་པ་གནམ་ཆོས་མཐུན་པར་ཐུགས་སྲོག་ཧྲཱིཿ ཡིག་ལ། ལུང་རིག་ཉི་མས་མིང་ཡིག་དང་པོ་སྟེ་དཀར་པོ་ཡིན་གསུངས་སོ། །དེ་ལྟར་གཏོར་ཆོག་འདི་ནི་གནམ་ཆོས་ལས་བྱུང་བ་དང་། རྗེ་དབང་ཕྱུག་རྡོ་རྗེ་དང་། མཐུ་ཆེན་རྡོ་རྗེ་འཛིན་པ། ཀློང་ཆེན་རབ་འབྱམས་དང་། ལུང་རིག་ཉི་མ་རྣམས་ཀྱིས་མཛད་པའི་ཁུངས་བཙུན་ལ་བརྟེན་ཏེ། རཏྣ་ལུགས་དང་ཉང་ལུགས་པད་གླིང་སོགས་དང་མི་འགལ་བར། སྔགས་འཆང་རཱ་ག་ཨ་སྱས་བསྒྲིགས་པ་ཉེས་འགལ་མཆིས་ན་ལྷ་མོ་ཉིད་ལ་བཤགས་ཤིང་། དགེ་བས་བདག་གི་བརྒྱུད་པ་ངེས་པར་འཛིན་པ་རྣམས་ལ་ཕྲིན་ལས་ཐོགས་པ་མེད་པར་འགྲུབ་པའི་རྒྱུར་གྱུར་ཅིག །སརྦ་མངྒ་ལཾ\nzhi sgrub 'di kar 'brug lugs klong chen rab 'byams pa gnam chos mthun par thugs srog hrIH yig la/_lung rig nyi mas ming yig dang po ste dkar po yin gsungs so/_/de ltar gtor chog 'di ni gnam chos las byung ba dang /_rje dbang phyug rdo rje dang /_mthu chen rdo rje 'dzin pa/_klong chen rab 'byams dang /_lung rig nyi ma rnams kyis mdzad pa'i khungs btsun la brten te/_rat+na lugs dang nyang lugs pad gling sogs dang mi 'gal bar/_sngags 'chang rA gaas+yas bsgrigs pa nyes 'gal mchis na lha mo nyid la bshags shing /_dge bas bdag gi brgyud pa nges par 'dzin pa rnams la phrin las thogs pa med par 'grub pa'i rgyur gyur cig_/sarba mang+ga laM\ngter mdzod chags med rdo rje g.yu sgron ma\nPer the title and colophon, this work seems to combine aspects of all the previous works on Yudronma.\n༁ྃ༔ ལྷ་སྨན་རྡོ་རྗེ་གཡུ་སྒྲོན་མའི་གསོལ་མཆོད་བཞུགས་པའི་དབུ་ཕྱོགས་ལགས་སོ༔ བསང་སྦྱང་། སྟོང་པའི་ངང་ལས་མཆོད་སྤྲིན་རྒྱ་མཚོར་གྱུར༔ ཨཱོཾ་སརྦ་བིད་པཱུ་ར་སོགས། ཨ་ཀཱ་རོ་སོགས། ལྷ་སྨན་གཡུ་སྒྲོན་སྐུ་མདོག་དཀར༔ ཤ་བ་ཡུ་མོ་ལ་འཆིབ་ནས༔ ནེའུ་གསིང་ནང་ནས་མེ་ཏོག་འཐུ༔ དར་དང་རིན་ཆེན་རྒྱན་གྱིས་བརྒྱན༔ གཡས་པས་མདའ་དར་གཡོན་མེ་ལོང༔ བཤུད་གླུ་ཀྱུར་ཀྱུར་དགའ་བའི་ཚུལ༔ སྐད་ཅིག་ཉིད་ལ་སྤྱན་དྲངས་གྱུར༔ ཧཱུྃ༔ དད་པ་དང་ནི་དམ་ཚིག་གིས༔ སྤྱན་འདྲེན་མཆོད་པའི་ལྷ་མོ་ནི༔ རྡོ་རྗེ་གཡུ་སྒྲོན་དམ་ཚིག་ཅན༔ སྒྲུབ་པའི་གནས་འདིར་གཤེགས་སུ་གསོལ༔ ཡི་གེ་ཧྲཱིཿལས་སྐུར་སྤྲུལ་མ༔ སྤྱན་རས་གཟིགས་སོགས་ལྕམ་གཅིག་མ༔ ཆོས་མཛད་ཡོངས་ཀྱི་ཡུམ་གཅིག་མོ༔ དེ་རིང་མིང་པོས་འབོད་ལགས་ཀྱིས༔ སྤྱན་འདྲེན་གནས་འདིར་གཤེགས་སུ་གསོལ༔ རྡོ་རྗེ་འཆང་གིས་གཉེར་གཏད་ནས༔ གསང་སྔགས་སྲུང་མ་མཛད་པའི་ཕྱིར༔ པད་འོད་ཨོ་རྒྱན་ཙ་རི་ཏྲ༔ གནས་ཆེན་རྣམས་ནས་གཤེགས་སུ་གསོལ༔ དབང་ཕྱུག་ཤཱཀྱ་སེང་གེ་ཡིས༔ དམ་ཆོས་རྒྱས་པར་བཀའ་བསྒོས་བཞིན༔ འཕགས་ཡུལ་གངས་ཅན་ལྗོངས་རྣམས་ཀྱི༔ ཆོས་འཁོར་རྣམས་ནས་གཤེགས་སུ་གསོལ༔ ཁྱད་པར་ཚ་བ་ཁེ་ཤོད་ཡུལ༔ བྲག་ནག་གངས་རིའི་ཅོད་པན་ཅན༔ ཆུ་ཀླུང་ནགས་མ་མེ་ཏོག་མཛེས༔ ཤེལ་གུར་དབུས་ནས་གཤེགས་སུ་གསོལ༔ རྡོ་རྗེ་གཡུ་སྒྲོན་དམ་ཚིག་ཅན༔ ཐུགས་རྗེས་གནས་འདིར་བྱོན་པ་ལེགས༔ རིན་ཆེན་སྣ་ལྔའི་ཁྲི་སྟེང་དུ༔ ཅི་བདེར་བཞུགས་ལ་འདོད་དོན་སྩོལ༔ ཨཱོཾ་བཛྲ་མ་མ་ལ་ལ་ལི་ལི་ས་པ་རི་ཝཱ་ར་བཛྲ་ས་མ་ཡ་ཛཿཛ༔ ས་མ་ཡ་ཏིཥྛ་ལྷན༔ ཧཱུྃ༔ ཡུམ་གཅིག་རྡོ་རྗེ་གཡུ་སྒྲོན་མ༔ འཁོར་བཅས་དགྱེས་བྱེད་མཆོད་པ་ནི༔ ཡན་ལག་བརྒྱད་ལྡན་འོ་མའི་མཚོ༔ གཙང་མ་དྲི་ཞིམ་མཆོད་པ་འབུལ༔ ཨུཏྤ་ལ་དང་ཀུ་མུ་ད༔ པུཎྚ་ལ་སོགས་མེ་ཏོག་རིགས༔ གཙང་མ་དྲི་ཞིམ་མཆོད་པ་འབུལ༔ ཨ་ག་རུ་དང་དུ་རུཥྐ༔ ག་པུར་ཙནྡན་ལ་སོགས་པ༔ གཙང་མ་དྲི་ཞིམ་མཆོད་པ་འབུལ༔ རྔ་ཆེན་དུང་དང་རོལ་མོའི་ཚོགས༔ ཡིད་འོང་མཛེས་པའི་སྒྲ་སྙན་རྣམས༔ རྡོ་རྗེ་གཡུ་སྒྲོན་ཁྱོད་ལ་འབུལ༔ མཛེས་པའི་གཟུགས་དང་སྙན་པའི་སྒྲ༔ ཙནྡན་དྲི་དང་རོ་བརྒྱའི་ཟས༔ ལྷ་རྫས་ན་བཟའ་ལ་སོགས་ཀུན༔ རྡོ་རྗེ་གཡུ་སྒྲོན་ཁྱོད་ལ་འབུལ༔ གསེར་དངུལ་ལ་སོགས་རིན་ཆེན་དང༔ ཀ་ར་བུ་རམ་བཅུད་ཀྱི་མཆོག༔ ག་པུར་ལ་སོགས་སྨན་སྣ་རྣམས༔ རྡོ་རྗེ་གཡུ་སྒྲོན་ཁྱོད་ལ་འབུལ༔ དམ་རྫས་མཆོད་གཏོར་རི་ལྟར་སྤུངས༔ ཟག་མེད་བདུད་རྩི་མཚོ་ལྟར་བསྐྱིལ༔ རྟེན་རྫས་སྤྱན་གཟིག་གཅལ་དུ་བཀྲམ༔ དངོས་བཤམས་ཡིད་སྤྲུལ་འདི་ཕུལ་མཐུས༔ སངས་རྒྱས་བསྟན་པ་སྲུང་བ་དང༔ དཔལ་ལྡན་བླ་མའི་སྐུ་ཚེ་སྲིངས༔ དགེ་འདུན་སྡེ་རྒྱས་འབྱོར་པར་ལྡན༔ རྣལ་འབྱོར་བདག་གི་འདོད་དོན་སྒྲུབས༔ བདག་ཅག་འཁོར་དང་བཅས་པ་ཡི༔ ནད་གདོན་བར་ཆད་ཞི་བ་དང༔ ཚེ་དང་བསོད་ནམས་རྒྱས་པ་དང༔ འཁོར་དང་ལོངས་སྤྱོད་དབང་དུ་སྡུས༔ གདུག་པའི་དགྲ་བགེགས་ཚར་ཆོད་ཅིག༔ ཆོས་དང་ལོངས་སྤྱོད་འབྱོར་པར་ལྡན༔ གནས་འདིར་བསྟན་པ་དར་ཞིང་རྒྱས༔ འགྲོ་དོན་ཕྱོགས་མེད་ཁྱབ་པར་མཛོད༔ ཁམས་གསུམ་སེམས་ཅན་ཐམས་ཅད་ཀྱི༔ ལེགས་ཉེས་སྤྱོད་ཚུལ་གསལ་བར་སྟོན༔ མངོན་ཤེས་རྫུ་འཕྲུལ་ཏིང་འཛིན་སོགས༔ ཅི་ལྟར་སྨོན་པའི་དངོས་གྲུབ་སྩོལ༔ གསལ་བྱེད་པྲ་ཡི་སྒོ་ཕྱེས་ལ༔ ལོངས་སྤྱོད་འདོད་དགུའི་དངོས་གྲུབ་སྩོལ༔ མདོར་ན་ཕྲིན་ལས་གང་བཅོལ་བ༔ ཐོགས་པ་མེད་པར་ལུང་བསྟན་ཞིང༔ གཡེལ་བ་མེད་པར་སྒྲུབ་པ་སོགས༔ དངོས་གྲུབ་འབྱུང་བའི་ཕྲིན་ལས་མཛོད༔ ཨཱོཾ་བཛྲ་པྲ་མོ་ཧ་ཧྲིང་ཧྲིང་ཛཿཛ༔ ས་པ་རི་ཝཱ་ར་མ་ཧཱ་བྷ་ལིཾ་ཏ་ལ་ཁ་རཾ་ཁཱ་ཧི། པཉྩ་ཨ་མྲྀཏ་ལ་ཁ་རཾ་ཁཱ་ཧི༔ ཨཱོཾ་བཛྲ་ཨརྒྷཾ་སོགས། བཛྲ་རཱུ་པ་ཤབྡ་གྷནྡྷེ་ར་ས་སྤརྴེ་སརྦ་པཱུ་ཛ་པྲ་ཏཱིཙྪ་ཡེ་སྭཱ་ཧཱ༔ ཧཱུྃ༔ རྒྱལ་བའི་ཡུམ་མཆོག་རྡོ་རྗེ་གཡུ་སྒྲོན་མ༔ ཆོས་སྐུའི་དབྱིངས་ལ་སྤྲོས་པ་མི་མངའ་ཡང༔ ལོངས་སྐུ་རིགས་ལྔ་མ་དང་མཁའ་འགྲོར་སྟོན༔ སྤྲུལ་སྐུའི་སྨན་མོས་འགྲོ་དོན་མཛད་ལ་བསྟོད༔ སྤྲུལ་སྐུ་གནས་ལ་ངེས་པ་མ་མཆིས་ཀྱང༔ རི་རབ་གྲོང་དང་ནགས་ཚལ་མཚོ་གླིང་དང༔ ལྷོ་མོན་བོད་དང་རྒྱ་གར་ལ་སོགས་ཀྱི༔ ཡུལ་རྣམས་ཀུན་ཏུ་དངོས་གྲུབ་སྟེར་ལ་བསྟོད༔ ཆོས་མཛད་སྲུང་མ་སྤྱན་རས་གཟིགས་ཀྱི་ལྕམ༔ མངོན་ཤེས་རྫུ་འཕྲུལ་དངོས་གྲུབ་ཀུན་གྱི་བདག༔ དམ་ཚིག་ཅན་ལ་དགོས་འདོད་འབྲས་སྩོལ་མ༔ རྡོ་རྗེ་གཡུ་སྒྲོན་འཁོར་དང་བཅས་ལ་བསྟོད༔ ཉི་ཤུ་རྩ་བཞིའི་གནས་ཀྱི་གཙོ་མོ་སྟེ༔ མཁའ་འགྲོ་ཀུན་གྱི་དབང་མོ་ཁྱོད་ཁོ་ན༔ འཇིག་རྟེན་དབང་ཕྱུག་མི་བསྐྱོད་རྡོ་རྗེ་ཡི༔ ལྕམ་གཅིག་རྡོ་རྗེ་གཡུ་སྒྲོན་གང་དེ་བསྟོད༔ སྔོན་གྱི་བསྐལ་པའི་ཐོག་མར་ཁྱོད་ཉིད་ཀྱང༔ ཤ་ཝ་རི་དང་པདྨ་འབྱུང་གནས་དང༔ མི་བསྐྱོད་བཟང་པོ་རྡོ་རྗེ་དགའ་བ་སོགས༔ རིག་འཛིན་ཡོངས་ཀྱི་ལྕམ་གཅིག་ཁྱོད་ལ་འདུད༔ ཇི་ལྟར་ཁས་བླངས་བཞིན་དུ་འགྲོ་རྣམས་ལ༔ ཐུགས་རྗེ་ཅན་གྱིས་ཉིན་མཚན་རྒྱུན་དུ་གཟིགས༔ མ་བཞིན་བརྩེ་བས་སྐྱོང་བའི་མཁའ་འགྲོ་མ༔ གཡོ་མེད་ཀུན་ཏུ་སྟོན་ལ་གུས་ཕྱག་འཚལ༔ གཞན་ལ་དབང་སྒྱུར་འཁོར་ལོ་རིན་ཆེན་འདྲ༔ དགོས་འདོད་འབྱུང་བ་ཡིད་བཞིན་ནོར་བུ་འདྲ༔ མི་འབྲལ་གཟུགས་མཆོག་བཙུན་མོ་རིན་ཆེན་འདྲ༔ ཡོན་ཏན་ཀུན་སྩོལ་བློན་པོ་རིན་ཆེན་འདྲ༔ ཐེག་པའི་དོན་རྟོགས་གླང་པོ་རིན་ཆེན་འདྲ༔ ས་བཅུ་བགྲོད་མཛད་རྟ་མཆོག་རིན་ཆེན་འདྲ༔ ཕས་རྒོལ་འཇོམས་མཛད་དམག་དཔོན་རིན་ཆེན་འདྲ༔ དབང་པོ་བརྒྱ་བྱིན་ལྟར་ནི་ལོངས་སྤྱོད་ཆེ༔ མེ་ཏོག་པདྨ་ལྟར་ནི་སྐུ་མདངས་ལེགས༔ ཨུ་དུམཝ་ར་ལྟར་ནི་སྐྱེ་བ་དཀོན༔ ནམ་མཁའི་འཇའ་ཚོན་ལྟར་ནི་ཁ་དོག་ལེགས༔ ཕྱག་ན་རྡོ་རྗེ་ལྟར་ནི་མཐུ་རྩལ་ཆེ༔ འཇིག་རྟེན་མགོན་པོ་ལྟར་ནི་ཀུན་གྱིས་བསྟོད༔ ཐུན་མོང་དངོས་གྲུབ་མ་ལུས་སྩོལ་བ་དང༔ དུས་རྣམས་ཀུན་ཏུ་ལྷ་མོ་ཁྱོད་ལ་བསྟོད༔ དེ་ནས་གསོལ་ཁ་བྱེད་ན་སླར་གསོ་བྲན་དང་ཨ་ཀཱ་རོ་བརྗོད་ན་རུང༔ ཧཱུྃ༔ རྡོ་རྗེ་བརྟན་མ་གཡུ་སྒྲོན་མ༔ སྐུ་མདོག་ཀུནྡ་ལྟར་དཀར་ཞིང༔ བཅུ་དྲུག་ལོན་པའི་ལང་ཚོ་ཅན༔ ཁྱད་པར་འཕགས་པའི་ལྷ་མོ་ནི༔ ཞི་ཞིང་འཛུམ་པའི་ངང་ཚུལ་ཅན༔ སྤྱན་གཉིས་སྒྲུབ་པ་པོ་ལ་གཟིགས༔ གཡུ་ཡི་སྨིན་མ་དུང་གི་ཚེམས༔ ཕྱག་གཡས་མདའ་དར་ནམ་མཁར་ཕྱར༔ གཡོན་པས་དངུལ་དཀར་མེ་ལོང་འཛིན༔ སྨན་ཤ་ཡུ་མོ་ཆིབས་སུ་འཆིབ༔ ལྷ་རྫས་ན་བཟའ་དགུ་བརྩེགས་གསོལ༔ རིན་ཆེན་རྒྱན་རྣམས་ཀུན་གྱིས་བརྒྱན༔ ཁྱོད་ཀྱི་ན་བཟའི་སུལ་རྣམས་ནས༔ རིན་ཆེན་སྣ་ཚོགས་ཆར་དུ་འབེབ༔ སྒྲུབ་མཆོག་འདོད་པའི་རེ་བ་སྐོང༔ མཁའ་འགྲོ་དཀར་མོའི་ཚོགས་ཀྱིས་བསྐོར༔ ལྷབ་ལྷུབ་ན་བཟའི་རྒྱན་དང་ལྡན༔ སིལ་སྙན་རོལ་མོའི་སྒྲ་དང་བཅས༔ བྲན་གཡོག་མང་པོའི་འཁོར་དང་བཅས༔ འདིར་བྱོན་གཙང་མའི་ཕུད་ལ་རོལ༔ དམ་རྫས་གཏོར་མ་འདི་བཞེས་ལ༔ ལོངས་སྤྱོད་འདོད་དགུའི་དངོས་གྲུབ་སྩོལ༔ སྔོན་ཚེ་པདྨས་བཀའ་བསྒོས་བཞིན༔ བཅོལ་བའི་ཕྲིན་ལས་འགྲུབ་པར་མཛོད༔ རིགས་བཞིའི་སྨན་བཙུན་མཆེད་བཞི་ནི༔ སྔོ་སེར་དམར་དང་ལྗང་བའི་མདོག༔ དྲེལ་རྟ་རྐྱང་དང་འབྲོང་ལ་འཆིབ༔ རང་རང་རིགས་ཀྱི་ཕྱག་མཚན་འཛིན༔ རིགས་བཞིའི་མཁའ་འགྲོའི་ཚོགས་ཀྱིས་བསྐོར༔ ལྷབ་ལྷུབ་མང་པོའི་རྒྱན་དང་ལྡན༔ སིལ་སྙན་རོལ་མོའི་སྒྲ་དང་བཅས༔ བྲན་གཡོག་མང་པོའི་འཁོར་གྱིས་བསྐོར༔ འདིར་བྱོན་གཙང་མའི་ཕུད་ལ་རོལ༔ དམ་རྫས་གཏོར་མ་འདི་བཞེས་ལ༔ ཕྲིན་ལས་རྣམ་བཞིའི་དངོས་གྲུབ་སྩོལ༔ སྔོན་ཚེ་པདྨས་བཀའ་བསྒོས་བཞིན༔ བཅོལ་བའི་ཕྲིན་ལས་འགྲུབ་པར་མཛོད༔ རྡོ་རྗེ་བརྟན་མ་བཅུ་གཉིས་ནི༔ སྐུ་མདོག་ཕྱག་མཚན་སྣ་ཚོགས་ལྡན༔ སོ་སོའི་ཞོན་པ་སྣ་ཚོགས་འཆིབ༔ རིགས་དང་མཐུན་པའི་འཁོར་གྱིས་བསྐོར༔ ཕྱི་འཁོར་སྨན་མོ་འབུམ་ཕྲག་དང༔ མ་ལུས་འཁོར་དང་ཡང་འཁོར་བཅས༔ ལྷབ་ལྷུབ་ན་བཟའི་རྒྱན་དང་ལྡན༔ སིལ་སྙན་རོལ་མོའི་སྒྲ་དང་བཅས༔ བྲན་གཡོག་མང་པོའི་འཁོར་གྱིས་བསྐོར༔ འདིར་བྱོན་གཙང་མའི་ཕུད་ལ་རོལ༔ དམ་རྫས་གཏོར་མ་འདི་བཞེས་ལ༔ སོ་སོའི་དངོས་གྲུབ་ཐམས་ཅད་སྩོལ༔ རྡོ་རྗེ་གཡུ་སྒྲོན་འཁོར་བཅས་ལ༔ སྔ་མ་ལས་བྱས་གཏང་རག་གཏོང༔ ཕྱི་མ་ལས་བཅོལ་ཞུ་སྐྱེམས་འབུལ༔ ད་ལྟ་ལས་ཀྱི་གཉེར་ཟས་འདི༔ དགྱེས་པ་ཆེན་པོས་བཞེས་སུ་གསོལ༔ རྡོ་རྗེ་འཆང་དབང་ཧེ་རུ་ཀ༔ སྟོན་པ་གསང་བདག་རྟ་མགྲིན་དང༔ མཁའ་འགྲོ་སེང་གདོང་པདྨ་འབྱུང༔ བཞད་པ་རྡོ་རྗེ་ཀརྨ་པ༔ སངས་རྒྱས་དབོན་པོ་གར་གྱི་དབང༔ སུམ་ལྡན་རྡོ་རྗེ་འཛིན་པ་ཡི༔ བཀའ་དང་དམ་ལ་མ་འདའ་བར༔ མ་ལྟར་བསྟེན་ནོ་དབང་མ་ཆེ༔ སྲིང་ལྟར་བསྟེན་ནོ་སྙིང་མ་རིང༔ མཛའ་ལྟར་བསྟེན་ནོ་གཞུང་མ་ངན༔ བྲན་ལྟར་བསྟེན་ནོ་ཞེ་མ་སྡང༔ དཀོན་མཆོག་གསུམ་གྱི་དབུ་འཕང་བསྟོད༔ བདག་གི་བརྒྱུད་པའི་བསྟན་པ་སྲུངས༔ བླ་མ་རྣམས་ཀྱི་སྐུ་ཚེ་སྲིངས༔ ལུང་རྟོགས་ཆོས་སྲིད་འཛིན་པ་ཡི༔ དགེ་འདུན་སྡེ་རྣམས་སྐྱོང་བར་མཛོད༔ མི་མཐུན་རྐྱེན་རྣམས་ཞི་བ་དང༔ ཚེ་བསོད་དཔལ་འབྱོར་རྒྱས་པར་མཛོད༔ སྣང་སྲིད་ཐམས་ཅད་དབང་དུ་སྡུས༔ བསྟན་དང་བདག་ཅག་དཔོན་སློབ་ལ༔ སྡང་བའི་དགྲ་བོ་ཐམས་ཅད་ཐུལ༔ བྱིན་པའི་ཟས་འདི་ཁྱོད་ཀྱིས་གསོལ༔ བཅོལ་པའི་ལས་རྣམས་ཐམས་ཅད་སྒྲུབས༔ ཇི་ལྟར་གདམས་པའི་ངག་ལ་ཉོན༔ བདག་གི་དགོས་པའི་དོན་རྣམས་སྒྲུབས༔ མ་རུང་གདུག་པའི་དགྲ་འདི་སོད༔ གནོད་པར་བྱེད་པའི་བགེགས་རྣམས་ཐུལ༔ བར་ཆད་རྐྱེན་རྣམས་ཐམས་ཅད་ཟློག༔ སྡོད་པའི་གནས་མལ་ཁྱོད་ཀྱིས་སྲུངས༔ ཉེ་བར་མཁོ་བའི་ཡོ་བྱད་སྤེལ༔ བརྒྱུད་པ་འཛིན་པའི་ལས་རྣམས་སྒྲུབས༔ འདི་ནས་བྱང་ཆུབ་མ་ཐོབ་བར༔ རྟག་ཏུ་མི་འབྲལ་འགྲོགས་ནས་ཀྱང༔ ཇི་ལྟར་འདོད་པའི་རེ་བ་ཀུན༔ འབད་པ་མེད་པར་འགྲུབ་པར་མཛོད༔ དེ་ནས་སྐོང་བ་བྱེད་ན་གནམ་ཆོས་ནས་འབྱུང་བ་ལྟར་བྱ་སྟེ། ཧྲཱི༔ སྲིང་ཅིག་རྡོ་རྗེ་གཡུ་སྒྲོན་མའི༔ ཐུགས་དམ་གཉན་པོ་བདག་གིས་བསྐང༔ དམ་ཚིག་ཉམས་པ་ཐམས་ཅད་བཤགས༔ གང་བཅོལ་ལས་རྣམས་ཁྱོད་ཀྱིས་སྒྲུབས༔ མཆོད་ཡོན་ཞབས་བསིལ་མེ་ཏོག་སྤོས༔ མར་མེ་དྲི་དང་ཞལ་ཟས་དང༔ རོལ་མོ་སྒྲ་དབྱངས་ཐམས་ཅད་ཀྱིས༔ གཡུ་སྒྲོན་འཁོར་བཅས་ཐུགས་དམ་བསྐང༔ འདོད་ཡོན་ལྔ་དང་རིན་ཆེན་བདུན༔ བཀྲ་ཤིས་རྟགས་བརྒྱད་ལ་སོགས་པའི༔ ཕྱི་ནང་གསང་བའི་མཆོད་རྫས་ཀྱིས༔ གཡུ་སྒྲོན་འཁོར་བཅས་ཐུགས་དམ་བསྐང༔ གཡག་ལུག་ར་གསུམ་ལྷ་འབྲི་དང༔ དཀོར་ནོར་རི་དྭགས་གཡུང་དྭགས་སོགས༔ མཐུན་རྫས་རྣམ་པ་སྣ་ཚོགས་ཀྱིས༔ གཡུ་སྒྲོན་འཁོར་བཅས་ཐུགས་དམ་བསྐང༔ བདག་ཅག་བག་མེད་དབང་གྱུར་ནས༔ སྡོམ་པ་གསུམ་དང་འགལ་བ་ཡི༔ ཉམས་པ་ཐམས་ཅད་མཐོལ་ཞིང་བཤགས༔ བཟོད་པར་བཞེས་ནས་དགྱེས་པར་མཛོད༔ ཁྱེད་ལ་ཕྲིན་ལས་བཅོལ་བ་ནི༔ དཔལ་ལྡན་བླ་མའི་སྐུ་ཚེ་སྲིངས༔ བདག་ཅག་དཔོན་སློབ་འཁོར་བཅས་ཀྱི༔ མི་མཐུན་རྐྱེན་དང་བར་ཆོད་སོལ༔ ཕ་རོལ་བྱད་དང་རྦོད་གཏོང་དང༔ སྐག་དང་སྲི་དང་ལྟས་ངན་དང༔ རྨི་ལམ་མཚན་ལྟས་ངན་པ་སོགས༔ མི་མཐུན་ཕྱོགས་རྣམས་ཐམས་ཅད་ཟློག༔ བདག་དང་བདག་ལ་སྡང་བ་ཡི༔ དམ་ཉམས་སྡིག་ཅན་དགྲ་བགེགས་འདི༔ ལོ་ཟླ་ཞག་ཏུ་མ་བཞག་པར༔ ད་ལྟ་ཉིད་དུ་མྱུར་དུ་སྒྲོལ༔ ཁྱོད་ནི་སྲུང་མ་ཐུགས་དམ་ཅན༔ བདག་ནི་རྣལ་འབྱོར་དམ་ཚིག་ཅན༔ ཁྱེད་དང་དམ་ཚིག་གཅིག་པའི་ཕྱིར༔ བཅོལ་པའི་ཕྲིན་ལས་འགྲུབ་པར་མཛོད༔ གཏོར་འབུལ་བསྡུས་པ་ནི། ཧྲཱི༔ སྟེང་ཕྱོགས་དག་པ་འཕྲུལ་གྱི་གཞལ་ཡས་ན༔ རིན་ཆེན་སྤྲིན་དཀར་བརྩེགས་པའི་གུར་ཁང་ནས༔ རྡོ་རྗེ་གཡུ་སྒྲོན་སྨན་བཙུན་འཁོར་དང་བཅས༔ འདིར་གཤེགས་བརྒྱན་པའི་གཏོར་མ་འདི་བཞེས་ལ༔ བཅོལ་བའི་ཕྲིན་ལས་གཉན་པོ་འགྲུབ་པར་མཛོད༔ དམ་རྫས་གཙང་མ་བཤམ་པའི་མཆོད་པ་འདི༔ རྡོ་རྗེ་གཡུ་སྒྲོན་མ་ལ་མཆོད་པར་འབུལ༔ ཐུགས་རྗེས་བརྩེར་དགོངས་སྦྱིན་པའི་མཆོད་པ་བཞེས༔ མཆོད་པ་བཞེས་ཤིག་ཨ་ལ་ལ་ཧོ༔ ཨཱོཾ་བཛྲ་མ་མ་ལ་ལ་ལི་ལི་སརྦ་པཉྩ་ཨ་མྲྀཏ་པཱུ་ཛ་ཁཱ་ཧི༔ ཞེས་ཕུད་གཏོར་ན་ཡང་རུང་བའོ། །འདི་ཡི་སྒྲུབ་ཐབས་ཀློང་ཆེན་རབ་འབྱམས་པས་མཛད་པར་བདག་བསྐྱེད་དུ་མཛད་པར་བཤད། དབང་ཕྱུག་རྡོ་རྗེས་འདི་ཁོ་ན་ལྟར་མཛད་ནས། བདག་བསྐྱེད་སྤྱན་རས་གཟིགས་སུ་ངེས་པར་བསྐྱེད། མ་ཎི་བསྒྲང་བ་སོགས་མཛད། ཡང་ན་གུ་རུ་བསྒོམས་ཀྱང་འགལ་བ་མེད་གསུངས། ཀར་ལུགས་སྔགས་ནི༔ ཨོཾ་བཛྲ་པྲ་མོ་ཧ་ཧྲིཾ་ཧྲིཾ་ཛ༔ ཞེས་དང་། ཨཱོཾ་བྷི་ལུག་ཀྵ་ན་ཨ་ལོ་ཀྵ་ཁ་ཡ་སྭཱ་ཧཱ༔ ཞེས་བསྙེན་སྔགས་སོ། །ཨཱོཾ་བྷི་ལི་བྷི་ལི་ཁྱི་ལི་ཁྱི་ལི་ཨ་ལོ་ཀྵ་ཁ་ཡ་སྭཱ་ཧཱ༔ ཞེས་སྒྲུབ་སྔགས་རྒྱུན་དུ་བྱེད་ན་དེ་གས་ཆོག །ལས་སྦྱོར་པྲ་སྒྲུབ་སྔགས་ནི་གཞུང་དུ་གསལ། མཁས་གྲུབ་ལུང་རིག་ཉི་མས། མཚན་སྔགས་ནི། ཨཱོཾ་ཨཱཿབཛྲ་ཤཱ་ས་ན་མ་ཧཱ་བཱ་ལ་བྷི་རོ་ཙ་ནཱ་དཱི་པེ་སྭཱ་ཧཱ༔ འདི་མཛད། ཀློང་ཆེན་རབ་འབྱམས་པའི་རིན་ཆེན་ཤོག་འདྲ་ལས། ཨཱོཾ་བཛྲ་པྲ་མོ་ཧ་ཧྲིཾ་ཧྲིཾ་སྭཱ་ཧཱ༔ གནམ་ཆོས་ལས། ཨོཾ་བཛྲ་པྲ་མོ་ཧ་བ་སུ་སིདྡྷི་ཧྲིཾ་ཛཿཧཱུྃ་སྭཱ་ཧཱ༔ འབྲུག་ལུགས་སྔགས་ནི། ཨོཾ་མ་མ་ལ་ལ་ལི་ལི༔ ཞེས་གསུངས་སོ། །ཞི་སྒྲུབ་འདི་ཀར་འབྲུག་ལུགས་ཀློང་ཆེན་རབ་འབྱམས་པ་གནམ་ཆོས་མཐུན་པར་ཐུགས་སྲོག་ཧྲཱིཿཡིག་ལ། ལུང་རིག་ཉི་མས་མིང་ཡིག་དང་པོ་སྟེ་དཀར་པོ་ཡིན་གསུངས་སོ། །དེ་ལྟར་གཏོར་ཆོག་འདི་ནི་གནམ་ཆོས་ལས་བྱུང་བ་དང་། རྗེ་དབང་ཕྱུག་རྡོ་རྗེ་དང་། མཐུ་ཆེན་རྡོ་རྗེ་འཛིན་པ། ཀློང་ཆེན་རབ་འབྱམས་དང་། ལུང་རིག་ཉི་མ་རྣམས་ཀྱིས་མཛད་པའི་ཁུངས་བཙུན་ལ་བརྟེན་ཏེ། རཏྣ་ལུགས་དང་ཉང་ལུགས་པད་གླིང་སོགས་དང་མི་འགལ་བར། སྔགས་འཆང་རཱ་ག་ཨ་སྱས་བསྒྲིགས་པ་ཉེས་འགལ་མཆིས་ན་ལྷ་མོ་ཉིད་ལ་བཤགས་ཤིང་། དགེ་བས་བདག་གི་བརྒྱུད་པ་ངེས་པར་འཛིན་པ་རྣམས་ལ་ཕྲིན་ལས་ཐོགས་པ་མེད་པར་འགྲུབ་པའི་རྒྱུར་གྱུར་ཅིག །སརྦ་མངྒ་ལཾ།། །།\nRetrieved from "http://rtz.tsadra.org/index.php?title=Terdzo-NYI-032&oldid=115479"\nThis page was last edited on 29 December 2017, at 19:19.


Wylie:Mgon poati sha gtso bor gyur pa'i bka' gdams bla ma rnams mchod cing gsol ba 'debs pa'i cho ga bkra shis grags pa'i rgya mtsho - gDams Ngag mDzod\nWylie:Mgon poati sha gtso bor gyur pa'i bka' gdams bla ma rnams mchod cing gsol ba 'debs pa'i cho ga bkra shis grags pa'i rgya mtsho\nVolumes List > Volume4> Text #44 (No Translation) (བོད་སྐད་) Scroll to Research Info Catalog Information for this text:\nཀུ་སཱ་ལི་བློ་གྲོས་མཐའ་ཡས་. ༄༅༅། །མགོན་པོ་ཨ་ཏི་ཤ་གཙོ་བོར་གྱུར་པའི་བཀའ་གདམས་བླ་མ་རྣམས་མཆོད་ཅིང་གསོལ་བ་འདེབས་པའི་ཆོ་ག་བཀྲ་ཤིས་གྲགས་པའི་རྒྱ་མཚོ་ཞེས་བྱ་བ་བཞུགས་སོ། །. གདམས་ངག་རིན་པོ་ཆེའི་མཛོད།, པོད་ ༼ང་༽, 587-615. ཏེ་ལི་་་རྒྱ་གར་: ཞེ་ཆེན་དཔེ་མཛོད་ཁང་, ༡༩༩༩.\n'jam mgon kong sprul;ku sA li blo gros mtha' yas. @##/_/mgon poati sha gtso bor gyur pa'i bka' gdams bla ma rnams mchod cing gsol ba 'debs pa'i cho ga bkra shis grags pa'i rgya mtsho zhes bya ba bzhugs so/_/. In gdams ngag rin po che'i mdzod, Volume4(ང་), 587-615. New Delhi: Shechen Publications, 1999. Enlarged reprint of the 1979 edition published by Dilgo Khyentse Rinpoche from prints from the dpal spungs xylographs.\nཅེས་གདམས་ངག་རིན་པོ་ཆེའི་མཛོད་དུ་བཀའ་གདམས་ཆོས་སྐོར་ཞབས་འདེགས་སུ་ཉེ་བར་འཁོབས་མཚམས་སྦྱར་ཏེ། །རིས་མེད་རྒྱལ་བའི་བསྟན་དང་བསྟན་འཛིན་ལ་གུས་པ་ཐོབ་པ་ཀུ་སཱ་ལི་བློ་གྲོས་མཐའ་ཡས་ཀྱིས་དཔལ་སྤུངས་ཡང་ཁྲོད་ཙཱ་འདྲ་རིན་ཆེན་བྲག་གི་སྒྲུབ་གནས་ཀུན་བཟང་བདེ་ཆེན་འོད་གསལ་གླིང་དུ་སྦྱར་བ་དགེ་ལེགས་འཕེལ༎ སརྦ་མངྒ་ལམ། ཤུ་བྷཾ།\nces gdams ngag rin po che'i mdzod du bka' gdams chos skor zhabs 'degs su nye bar 'khobs mtshams sbyar te/_/ris med rgyal ba'i bstan dang bstan 'dzin la gus pa thob pa ku sA li blo gros mtha' yas kyis dpal spungs yang khrod tsA 'dra rin chen brag gi sgrub gnas kun bzang bde chen 'od gsal gling du sbyar ba dge legs 'phel//_sarba mang+ga lam/_shu b+haM/\nLine 1: ༄༅༅། །མགོན་པོ་ཨ་ཏི་ཤ་གཙོ་བོར་གྱུར་པའི་བཀའ་གདམས་བླ་མ་རྣམས་མཆོད་ཅིང་གསོལ་བ་འདེབས་པའི་ཆོ་ག་བཀྲ་ཤིས་གྲགས་པའི་རྒྱ་མཚོ་ཞེས་བྱ་བ་བཞུགས་སོ། །\n@##/_/mgon poati sha gtso bor gyur pa'i bka' gdams bla ma rnams mchod cing gsol ba 'debs pa'i cho ga bkra shis grags pa'i rgya mtsho zhes bya ba bzhugs so/_/\nLeft side print: ང་ བླ་ གཅིག་ མཆོད་\nnga bla gcig mchod\nRight side print: 587\nགཡོན་: ང་ བླ་ (གྲངས་ཀ་) མཆོད་\nLeft: nga bla (tibfolio#) mchod\nLeft: bka' gdams lam rim\nText # in volume: 022\nText # in edition: 0076\nMaster text#: 0076\nBegin-End Pages (Western): 587-615\nNumber of lines per page:7(1 page of 2,2pages of 4)\nThe Sadhana of Making Offering to Atisha and the Kadampa Lamas Called "Ocean of Auspicious Celebration".\nཀུ་སཱ་ལི་བློ་གྲོས་མཐའ་ཡས་. མགོན་པོ་ཨ་ཏི་ཤ་གཙོ་བོར་གྱུར་པའི་བཀའ་གདམས་བླ་མ་རྣམས་མཆོད་ཅིང་གསོལ་བ་འདེབས་པའི་ཆོ་ག་བཀྲ་ཤིས་གྲགས་པའི་རྒྱ་མཚོ་. གདམས་ངག་རིན་པོ་ཆེའི་མཛོད།, པོད་ ང་༽, ༥༨༧-༦༡༥. ཏེ་ལི་་་རྒྱ་གར་: ཞེ་ཆེན་དཔེ་མཛོད་ཁང་, ༡༩༩༩.\nku sA li blo gros mtha' yas. mgon poati sha gtso bor gyur pa'i bka' gdams bla ma rnams mchod cing gsol ba 'debs pa'i cho ga bkra shis grags pa'i rgya mtsho. In gdams ngag rin po che'i mdzod, Volume4(nga), 587-615. New Delhi: Shechen Publications, 1999. Enlarged reprint of the 1979 edition published by Dilgo Khyentse Rinpoche from prints from the dpal spungs xylographs.\nRetrieved from "http://dnz.tsadra.org/index.php?title=Wylie:Mgon_po_a_ti_sha_gtso_bor_gyur_pa%27i_bka%27_gdams_bla_ma_rnams_mchod_cing_gsol_ba_%27debs_pa%27i_cho_ga_bkra_shis_grags_pa%27i_rgya_mtsho&oldid=49179"


བོད་མི་མང་སྤྱི་འཐུས་ལྷན་ཚོགས་ཀྱི་ཚོགས་གཞོན་མཆོག་གིས་སྣེ་ཁྲིད་པའི་སྐུ་ཚབ་ཚོགས་ཆུང་ནས་རྒྱ་གར་རྒྱལ་ས་ལྡི་ལིར་རྒྱ་གར་གྲོས་ཚོགས་འཐུས་མིར་བོད་དོན་ཞུ་སྐུལ་གནང་བཞིན་པ། – བོད་མི་མང་སྤྱི་འཐུས་ལྷན་ཚོགས།\n༄༅། །ཉེ་ལམ་རྒྱ་གར་རྒྱལ་ས་ལྡི་ལིར་རྒྱ་གར་གཞུང་གི་སྔོན་རྩིས་ཀྱི་གྲོས་ཚོགས་འཚོགས་བཞིན་ཡོད་པ་དང་བསྟུན། སྐབས་ ༡༧ པའི་བོད་མི་མང་སྤྱི་འཐུས་ལྷན་ཚོགས་ཀྱི་གྲོས་ཚོགས་ཚོགས་དུས་གསུམ་པ་གྲོལ་མ་ཐག ཚོགས་གཞོན་སྒྲོལ་མ་ཚེ་རིང་མཆོག་གིས་སྣེ་ཁྲིད་པའི་སྤྱི་འཐུས་བསྟན་པ་ཡར་འཕེལ་མཆོག་དང་། སྤྱི་འཐུས་མཁན་པོ་ཀ་བྲཿགདངོས་གྲུབ་བསོད་ནམས་མཆོག སྤྱི་འཐུས་རྒྱལ་ལྡོང་ཕུར་པ་རྡོ་རྗེ་མཆོག་བཅས་ལས་གྲུབ་པའི་སྤྱི་འཐུས་ལྷན་ཚོགས་ཀྱི་ཚོགས་ཆུང་དེ་ཉིད་ཕྱི་ལོ་ ༢༠༢༢ ཟླ་ ༤ ཚེས་ ༤ ནས་འགོ་འཛུགས་ཀྱིས་རྒྱལ་ས་ལྡི་ལིར་བོད་དོན་ཞུ་སྐུལ་གྱི་ལས་འགུལ་སྤེལ་བཞིན་ཡོད་པ་རེད།\nདེའང་སྐུ་ཚབ་ཚོགས་ཆུང་ནས་སྤྱི་ཚེས་ ༤ ཉིན་ཞོགས་པར་རྒྱ་གར་གྱི་ཆབ་སྲིད་ཚོགས་པ་ National Congress Party ཡི་གཏན་འཇགས་དྲུང་ཆེ་སྐུ་ཞབས་ ཁོ་ཧེ་ལེ་ (Shri. S.R. Kohli) དང་མཇལ་འཕྲད་ཞུས། དེ་རྗེས་ཆབ་སྲིད་ཚོགས་པ་ Samajwadi Party ཡི་ལྡི་ལིའི་ལས་ཁུངས་སུ་བཅར་ཏེ་དྲུང་ཆེ་ ཁི་རེ་སན་ དཔལ་ (Shri. Krishan Pal) དང་། རྒྱ་གར་གྱི་ཆབ་སྲིད་ཚོགས་པ་ Bharatiya Janata Party ཡི་སྤྱི་ཁྱབ་ལས་ཁུངས་སུ་བཅར་ཏེ་དྲུང་ཆེ་ མཱ་ཧན་དྷི་ར་ དཔལ་དྷན་ (Shri. Mahendra Pandey) དང་མཇལ་འཕྲད་ཞུས།\nསྐུ་ཚབ་ཚོགས་ཆུང་ནས་ཉིན་རྒྱབ་རྒྱ་གར་གྱི་ཆབ་སྲིད་ཚོགས་པ་ Communist Party of India ཡི་ཚོགས་ཆུང་གི་ཚོགས་མི་སྐུ་ཞབས་ ཆེ་དྷམ་བྷ་རམ་ ར་ཝེ་ (Shri. Chidambaram Ravi) དང་མཇལ་འཕྲད་ཞུས། དེ་རྗེས་རྒྱ་གར་གྱི་ཆབ་སྲིད་ཚོགས་པ་ Janata Dal(United) ཡི་སྤྱི་ཁྱབ་དྲུང་ཆེ་སྐུ་ཞབས་ ཨཱ་ཧྥ་ཁི་ ཨཧ་མེ་དྷི་ ཁན་ (Shri. Afaque Ahmed Khan) དང་མཇལ་འཕྲད་ཞུས་ཤིང་། ཆབ་སྲིད་ཚོགས་པ་དེ་བཞིན་མངའ་སྡེ་བཞིའི་ནང་ནས་འོས་ཤོག་གི་རྒྱལ་ཁ་ཐོབ་པར་འཚམས་འདྲི་ཞུས། ཕྱི་དྲོར་རྒྱལ་གར་གྱི་ཆབ་སྲིད་ཚོགས་པ་ National People’s Party ཡི་ལྡི་ལིར་རྟེན་གཞི་བྱེད་པའི་ལས་ཁུངས་ཀྱི་དྲུང་ཆེ་སྐུ་ཞབས་ སོ་ནེ་ལ་ལི་ ཀོལ་ (Shri. Sonelal Kol) དང་མཇལ་འཕྲད་ཞུས། ཕྱི་དྲོ་ཆུ་ཚོད་ ༤།༠༠ ཐོག པན་ཇབ་ཀྱི་ཆབ་སྲིད་དང་འབྲེལ་བ་མེད་པའི་ཚོགས་པ་གསར་པ་ Shiromani Akali Dal Delhi State ཞེས་པའི་ཚོགས་པར་ཆེད་བཅར་གྱིས་རྒྱུས་ལོན་དང་འབྲེལ་མཐུད་ཞུས་གནང་ཡོད་པ་རེད།\nགཞན་ཡང་། སྐུ་ཚབ་ཚོགས་ཆུང་ནས་རྒྱ་གར་གྲོས་ཚོགས་གོང་འོག་གི་འཐུས་མི་གཙོས་པའི་གནད་ཡོད་མི་སྣ་ཁག་དང་ཐུག་འཕྲད་ཀྱིས་ཞུ་སྐུལ་གནང་ཞིང་། ཞུ་སྐུལ་གྱི་བརྗོད་གཞི་གཙོ་བོ་ནི། ༡༽ ཕྱི་ལོ་ ༡༩༥༩ ལོར་རྒྱ་ནག་དམར་པོ་གཞུང་གིས་བོད་ལ་དྲག་པོའི་བཙན་འཛུལ་བྱས་ཏེ་མི་ལོ་ ༦༣ རིང་བོད་མི་རིགས་ཀྱི་ཆོས་དང་རིག་གཞུང་རྩ་མེད་བཟོ་བཞིན་པ་དང་། བོད་མིའི་འགྲོ་འདུག་སྤྱོད་གསུམ་ལ་དམ་དྲག་དང་ཡུལ་སྲོལ་གོམས་གཤིས་རྩ་གཏོར་གྱིས་རྐྱེན་པས་ད་བར་བོད་མི་ ༡༥༨ གྱིས་རང་ལུས་མེར་བསྲེགས་ཀྱི་ཡ་ང་བའི་གནས་སྟངས་བྱུང་བའི་སྐོར། ༢༽ བོད་ནང་གི་བོད་ཀྱི་སྐད་ཡིག་སྲུང་སྐྱོབ་བ་དང་ཁོར་ཡུག་སྲུང་སྐྱོབ་པ། དེ་བཞིན་རྩོམ་པ་པོ་རྣམས་ལ་ཉེས་མིང་སྣ་ཚོགས་ཐོག་འཛིན་བཟུང་བཀག་ཉར་བྱེད་བཞིན་ཡོད་པའི་གནས་སྟངས། ༣༽ རྒྱ་ནག་གཞུང་གིས་ཡར་རྒྱས་ལ་ཁག་དཀྲི་སྟེ་བོད་ཀྱི་ཁོར་ཡུག་ལ་དོ་ཕོག་ཚབས་ཆེན་བཟོ་བཞིན་པའི་སྐོར། ༤༽ རྒྱ་གར་གྲོས་ཚོགས་བོད་དོན་རྒྱབ་སྐྱོར་ཚོགས་པའི་ནང་དུ་གྲོས་ཚོགས་འཐུས་མི་གང་མང་མཉམ་ཞུགས་ཡོང་ཐབས། ༥༽ རྒྱལ་སྤྱིའི་གྲོས་ཚོགས་འཐུས་མིའི་བོད་དོན་འབྲེལ་མཐུད་པའི་དྲྭ་ཚིགས་སླར་གསོ་བྱ་རྒྱུ་སོགས་ཡིན་པ་རེད།\nདེ་ཡང་ཐོག་མར་ཕྱི་ཚེས་ ༤ ཕྱི་དྲོ་ཆུ་ཚོད་ ༠༤།༤༠ ཐོག རྒྱ་གར་གྱི་ཆབ་སྲིད་ཚོགས་པ་ Indian National Congress ཡི་ལས་ཁུངས་གཙོ་བོ་ཡོད་ས་ All Indian Congress Committee དུ་རྒྱ་གར་གྱི་ཡུལ་སྐོར་བློན་ཆེན་ཟུར་པ་དང་གྲོས་ཚོགས་འཐུས་མི་ཟུར་པ་ལྕམ་ རེ་ནུག་ཁ་ ཅོ་ཏོ་རེ་ (Smt. Renuka Chowdhury) དང་མཇལ་འཕྲད་ཞུས། ཁོ་མོར་བོད་མི་མང་སྤྱི་འཐུས་ལྷན་ཚོགས་ཀྱི་ཚོགས་ཆུང་རྒྱལ་ས་ལྡི་ལིར་བཅར་དགོས་པའི་དམིགས་ཡུལ་དང་། དེ་བཞིན་བོད་ལ་རྒྱབ་སྐྱོང་གནང་སྐྱོང་ཡོང་བའི་རེ་སྐུལ་ཞུས་པ་ལྟར་ལྕམ་ རེ་ནུག་ཁ་ ཡིས་ཀྱང་དེ་ལུགས་ཞལ་བཞེས་གནང་ཡོད།\nདེ་རྗེས་རྒྱ་གར་གྱི་ཆབ་སྲིད་ཚོགས་པ་ Telugu Desam Party ཡི་གྲོས་ཚོགས་འོག་མའི་འཐུས་མི་སྐུ་ཞབས་ ཁེ་སེ་ནེ་ནི་ སི་རེ་ནེ་ཝ་སི་ (Shri. Keseneni Srinivas, Lok Sabha MP from Vijayawada. Andhra Pradesh) དང་མཇལ་འཕྲད་ཞུས། གཞན་ཡང་རྒྱ་གར་གྱི་སྲིད་བློན་ཟུར་པ་དང་། རྒྱ་གར་གྲོས་ཚོགས་གོང་མའི་ཁ་ན་ཊ་ཀ་མངའ་སྡེའི་འཐུས་མི་དང་ཆབ་སྲིད་ཚོགས་པ་ Janata Dal (Secular) ཚོགས་གཙོ་སྐུ་ཞབས་ དྷེ་བེ་གྷོ་དྷ་ (Shri. H. D Devegowda) མཆོག་དང་མཇལ་འཕྲད་ཞུས། ཕྱི་དྲོ་ཆུ་ཚོད་ ༧:༣༠ ཐོག གྲོས་ཚོགས་གོང་མའི་ Uttarakhand མངའ་སྡེའི་འཐུས་མི་སྐུ་ཞབས་ ནཱ་རེ་སུ་ བྷན་སིལ་ (Shri. Naresh Bansal) དང་མཇལ་འཕྲད་ཞུས།\nསྤྱི་ཚེས་ ༥ ཉིན་གྱི་ཞོགས་པ་ཆུ་ཚོད་ ༧:༣༠ ཐོག རྒྱ་གར་གྲོས་ཚོགས་བོད་དོན་རྒྱབ་སྐྱོར་ཚོགས་པའི་ཚོགས་གཙོ་སྐུ་ཞབས་ སུ་ཇེ་ཊི་ ཀུ་མར་ (Shri. Sujeet Kumar, Raj Sabha member from Odisha) དང་མཇལ་འཕྲད་ཞུས། ཉིན་རྒྱབ་རྒྱ་གར་གྲོས་ཚོགས་འོག་མའི་ལྡི་ལི་མངའ་སྡེའི་འཐུས་མི་སྐུ་ཞབས་ སངས་ཇེ་ སིང་ (Shri. Sanjay Singh, Lok Sabha) དང་མཇལ་འཕྲད་ཞུས། དེ་རྗེས་རྒྱ་གར་གྱི་ཆབ་སྲིད་ཚོགས་པ་ Biju Janata Dal ནས་ཡིན་པའི་རྒྱ་གར་གྲོས་ཚོགས་འོག་མའི་འཐུས་མི་སྐུ་ཞབས་ ཅཱན་དྷི་ར་ སེ་ཁ་ ས་ཧུག་ (Shri. Chandra Sekhar Sahu, Lok Sabha MP from Berhampur, Odisha) དང་མཇལ་འཕྲད་ཞུས་འདུག\nཕྱི་དྲོ་ཆུ་ཚོད་ ༥:༡༠ ཐོག རྒྱ་གར་གྱི་ཆབ་སྲིད་ཚོགས་པ་ Bharatiya Janata Party ཡི་གྲོས་ཚོགས་འོག་མའི་འཐུས་མི་སྐུ་ཞབས་ མེ་ཋེ་ཤུ་ ཕ་ཋེ་ (Shri. Mitesh Patel, Lok Sabha MP from Anand, Gujarat) དང་མཇལ་འཕྲད་ཞུས། དེ་རྗེས་རྒྱ་གར་གྱི་ཆབ་སྲིད་ཚོགས་པ་ Bharatiya Janata Party ཡི་གྲོས་ཚོགས་འོག་མའི་འཐུས་མི་སྐུ་ཞབས་ པ་ར་དྷན་ བྷ་རུག་ (Shri. Pradhan Baruah, Lok Sabha MP from Lakhimpur, Assam) དང་མཇལ་འཕྲད་ཞུས།\nསྐུ་ཚབ་ཚོགས་ཆུང་ནས་དེ་རྗེས་རྒྱ་གར་ West Bengal ནས་ཡིན་པའི་ཆབ་སྲིད་ཚོགས་པ་ All India Trinamool Congress ཡི་ལྡི་ལི་ལས་ཁུངས་སུ་བཅར། དེ་རྗེས་རྒྱ་གར་གྱི་ཆབ་སྲིད་ཚོགས་པ་ Congress ཡི་སྤྱི་ཁྱབ་དྲུང་ཆེ་ལས་ཐོག་དང་། གྲོས་ཚོགས་གོང་མའི་འཐུས་མི་ཟུར་པ་སྐུ་ཞབས་ ཕོ་ནེ་ཡ་ (Shri. P.L. Punia) དང་མཇལ་འཕྲད་ཞུས་འདུག\nཕྱི་དྲོ་ཆུ་ཚོད་ ༧:༣༠ ཐོག རྒྱ་གར་དབུས་གཞུང་གི་ཁྲིམས་ཀྱི་བློན་ཆེན་སྐུ་ཞབས་ ཁེ་རན་ རེ་ཇེ་ཇུ་ (Shri. Kiren Rijiju, Cabinet Minister of Law and Justice) མཆོག་དང་མཇལ་འཕྲད་ཞུས། དེ་བཞིན་རྒྱ་གར་གྱི་ཆབ་སྲིད་ཚོགས་པ་ Indian National Congress ཡི་གྲོས་ཚོགས་གོང་མའི་ཁཱ་ན་ཊ་ཀ་མངའ་སྡེའི་འཐུས་མི་སྐུ་ཞབས་ སེ་དྷི་ ན་སར་ ཧུག་སན་ (Dr. Syed Naseer Hussain, Rajya Sabha MP) དང་མཇལ་འཕྲད་ཞུས་འདུག\nསྤྱི་ཚེས་ ༦ ཉིན་གྱི་ཞོགས་པ་ཆུ་ཚོད་ ༠༩།༣༠ ཐོག རྒྱ་གར་གྲོས་ཚོགས་ཀྱི་དཔེ་མཛོད་ཁང་ (Parliament Library Building) དུ་རྒྱ་གར་གྱི་ཆབ་སྲིད་ཚོགས་པ་ Telangana Rashtra Samithi ཡི་གྲོས་ཚོགས་འོག་མའི་འཐུས་མི་སྐུ་ཞབས་ནཱ་མ་ ན་གྷེ་སི་ཝ་ རོའོ་ (Shri. Nama Nageswar Rao, Lok Sabha MP from Khammam, Telangana) དང་མཇལ་འཕྲད་ཞུས་འདུག\nགཞན་ཡང་སྐུ་ཚབ་ཚོགས་ཆུང་ནས་རྒྱ་གར་གྲོས་ཚོགས་ཀྱི་དཔེ་མཛོད་ཁང་གི་འགན་འཛིན་ལྕམ་ རཱ་ཆ་ན་ ཤ་མ་ (Smt. Rachana Sharma) དང་དྲུང་ཆེ་ (Shri. Prasanjit Singh, Secretary) རྣམ་གཉིས་གཙོས་པའི་འབྲེལ་ཡོད་ལས་བྱེད་དང་མཇལ་འཕྲད་ཞུས། འགན་འཛིན་ལྕམ་ རཱ་ཆ་ན་ ཤ་མ་ ཡིས་དཔེ་མཛོད་ཁང་དང་འགྲེམས་སྟོན་ཁང་བཅས་སུ་གཟིགས་སྐོར་གནང་འདུག དེ་རྗེས་རྒྱ་གར་གྱི་ཆབ་སྲིད་ཚོགས་པ་ Telangana Rashtra Samithi ཡི་གྲོས་ཚོགས་འོག་མའི་འཐུས་མི་སྐུ་ཞབས་ ཝེ་ཀ་ཋེ་ཤུ་ ནེ་ཐ་ (Dr. B Venkatesh Netha, Lok Sabha MP from Peddapalli, Telangana) དང་མཇལ་འཕྲད་ཞུས་འདུག\nཉིན་རྒྱབ་རྒྱ་གར་བྱང་ཤར་ནས་ཡིན་པའི་གྲོས་ཚོགས་འཐུས་མི་གསར་པར་དགའ་བསུ་དང་འཚམས་འདྲིའི་ལྷན་འཛོམས་ཀྱི་མཛད་སྒོ་ཞིག་སྐོང་ཚོགས་བྱས་ཡོད་པ་དང་། འདུ་འཛོམས་དེའི་ཐོག་བོད་མི་མང་སྤྱི་འཐུས་ཀྱི་སྐུ་ཚབ་ཚོགས་ཆུང་ཡང་མགྲོན་འབོད་གནང་པ་ལྟར་ཆེད་བཅར་ཞུས། སྐབས་དེར་རྒྱ་གར་བྱང་ཤར་ནས་ཡིན་པའི་གྲོས་ཚོགས་འཐུས་མི་ ༢༢ ལྷན་འཛོམས་བྱུང་ཡོད་པ་དང་། དེའི་ཁྲོད་རྒྱ་གར་དབུས་གཞུང་གི་བློན་ཆེན་སྐུ་ཞབས་ ཁེ་རན་ རེ་ཇེ་ཇུ་ (Shri. Kiren Rijiju) དང་བློན་ཆེན་སྐུ་ཞབས་ སཱ་བྷ་ན་དྷ་ སོ་ནོ་ཝ་ (Shri. Sarbananda Sonowal, Cabinet Minister of Ports, Shipping and Waterways; and also Minister of AYUSH) རྣམ་གཉིས་དང་། དེ་བཞིན་བློན་ཆེན་གཞོན་པ་སྐུ་ཞབས་ རཱ་ཇི་ཀུག་མ་ ར་ཇན་སིང་ (Shri. Rajkumar Ranjan Singh, MoS External Affairs and Education) དང་བློན་ཆེན་གཞོན་པ་སྐུ་ཞབས་ རཱ་མན་སི་ཝ་ ཏེ་ལེ་ (Shri. Rameswar Teli, MoS Petroleum and Natural Gas; and Labour and Employment) རྣམ་གཉིས་ཚུད་པའི་གནད་ཡོད་མི་སྣ་སོགས་མཉམ་ཞུགས་གནང་འདུག\nསྐབས་དེར་སྐུ་ཞབས་ ཁེ་རན་ རེ་ཇེ་ཇུ་ མཆོག་གིས་བོད་མི་མང་སྤྱི་འཐུས་ལྷན་ཚོགས་ཀྱི་སྐུ་ཚབ་ཚོགས་ཆུང་ལ་འཚམས་འདྲི་གནང་བ་དང་སྦྲགས། རྒྱ་གར་བྱང་ཤར་ནས་ཡིན་པའི་གྲོས་ཚོགས་འཐུས་མི་རྣམ་པར་ད་ལན་སྐུ་ཚབ་ཚོགས་ཆུང་དེར་བཅར་དགོས་པའི་དམིགས་ཡུལ་སོགས་ཀྱི་སྐོར་ངོ་སྤྲོད་གནང་། དེ་བཞིན་ཁོང་རྣམ་པས་ཀྱང་གྲོས་ཚོགས་འཐུས་མིའི་ངོ་བོ་ཐོག་ནས་བོད་མི་མང་སྤྱི་འཐུས་རྣམ་པ་དང་མཇལ་འཕྲད་བྱེད་བཞིན་ཡོད་ཚུལ་གསུངས། དེ་རྗེས་བོད་མི་མང་སྤྱི་འཐུས་ལྷན་ཚོགས་ཀྱི་ཚོགས་གཞོན་སྒྲོལ་མ་ཚེ་རིང་མཆོག་གིས་གསུང་བཤད་གནང་བ་དང་། དཔལ་ལྡན་ཚོགས་གཞོན་མཆོག་གིས་དམིགས་བསལ་བོད་ཀྱི་ཁོར་ཡུག་གི་ཛ་དྲག་གནས་སྟངས་མཚོན་པའི་གནད་དོན་ཁ་ཤས་ཐོག་ངོ་སྤྲོད་ཞུས།\nཕྱི་དྲོར་རྒྱ་གར་གྱི་ཆབ་སྲིད་ཚོགས་པ་ Mizo National Front ཡི་གྲོས་ཚོགས་འོག་མའི་ Mizoram མངའ་སྡེའི་འཐུས་མི་སྐུ་ཞབས་ ལཱ་རོ་སངས་དགའ་ (Shri. C. Lalrosanga) དང་མཇལ་འཕྲད་ཞུས། དེ་རྗེས་རྒྱ་གར་གྱི་ཆབ་སྲིད་ཚོགས་པ་ Indian National Congress ཡི་གྲོས་ཚོགས་གོང་མའི་ Assam མངའ་སྡེའི་འཐུས་མི་ཟུར་པ་སྐུ་ཞབས་ རེ་པོན་ བྷོ་ར་ (Shri. Ripun Bora) དང་མཇལ་འཕྲད་ཞུས་ཡོད་པ་རེད།\nབོད་མི་མང་སྤྱི་འཐུས་ལྷན་ཚོགས་ཀྱི་སྐུ་ཚབ་ཚོགས་ཆུང་ནས་ཞུ་སྐུལ་ཉིན་གསུམ་པ་གྲུབ་པ་དང་། མུ་མཐུད་ཉིན་ཤས་རིང་རྒྱལ་ས་ལྡི་ལིར་གྲོས་ཚོགས་གོང་འོག་གི་འཐུས་མི་དང་། ཕྱི་རྒྱལ་གཞུང་ཚབ་ཁག་གིས་གཙོས་པའི་གནད་ཡོད་མི་སྣར་ཞུ་སྐུལ་ལས་འགུལ་མུ་མཐུད་སྤེལ་རྒྱུ་ཡིན་པ་རེད།།


ཏུན་ཧོང་ནས་ཐོན་པའི་བོད་ཀྱི་ལོ་རྒྱུས་ཡིག་ཆ། | ཀྲུང་གོ་བོད་ཀྱི་དྲ་བ།\n2018-10-25 11:10:16 康巴传媒藏文 ཀློག་གྲངས།\n༡. ཡིག་ཆ་འདི་རྣམས་ལོ་ཆིག་སྟོང་ལྷག་ཙམ་གོང་བོད་ཀྱི་བཙན་པོའི་དུས་སྐབས་དེ་རང་ལ་བོད་མི་རང་གིས་བྲིས་པ་ཞིག་ཡིན་པ་ལས། ཕྱི་རབས་ཀྱི་ལོ་རྒྱུས་རྩོམ་འབྲི་བྱེད་མཁན་ཚོས་རང་ཉིད་ཀྱི་རིག་སྟོབས་ལ་བརྟེན་ནས་གནའ་རབས་ཀྱི་ལོ་རྒྱུས་ལ་ཚོད་དཔག་དང་བཅོས་བཟོ་བྱས་པའི་བསྲེ་བསླད་ཕྲན་བུ་ཙམ་ཡང་མ་ཞུགས་པར་ལོ་སྟོང་ཕྲག་ལྷག་ཙམ་རིང་བྲག་རྡོ་དང་བྱེ་མའི་འོག་ཏུ་ལུས་པའི་ཡིག་རྙིང་ཤ་སྟག་ཡིན་པ།\n༥. ཡིག་ཆ་འདི་དག་གི་ནང་ལོ་ཆིག་སྟོང་ལྷག་ཙམ་གོང་གི་བོད་ཀྱི་སྤྱི་ཚོགས་ལམ་ལུགས་དང་། སྲིད་འཛིན། ཁྲིམས་ལུགས། དམག་དོན། དཔལ་འབྱོར་བཅས་ཀྱི་གནས་ཚུལ་དང་། དེ་བཞིན་རྒྱ་བོད་མི་རིགས་དང་། མི་རིགས་གཞན་དག་བཅས་བར་གྱི་འབྲེལ་བ་སོགས་གལ་ཆེའི་ལོ་རྒྱུས་ཀྱི་གནད་དོན་མང་པོ་ཞིབ་འཇུག་བྱེད་རྒྱུར་མཁོ་བའི་དཔང་རྟགས་ཡོད་པར་བརྟེན། ཡིག་འབྲུ་གཅིག་བརླག་ཀྱང་ཧ་ཅང་ཕངས་སེམས་བྱེད་དགོས་པའི་རིན་ཐང་ཆེན་པོ་ཡོད་པ།\n༦. བོད་ཡིག་ཐོག་མར་གསར་དུ་བྱུང་བ་ནས་བཟུང་ད་བར་ལོ་ངོ་ཆིག་སྟོང་ལྷག་ཙམ་ཕྱིན་རུང་ང་ཚོས་ཡིག་ཆ་འདི་དག་བལྟས་ནས་ཞིབ་འཇུག་བྱེད་སྐབས་བརྒྱ་ཆ་བརྒྱད་ཅུ་ལྷག་ཙམ་ཀློག་ཐུབ་པ་མ་ཟད། ཚོད་དཔག་བྱས་པ་ཙམ་མ་ཡིན་པར་གོ་བ་གསལ་པོ་ལོན་ཐུབ་པ་འདིའི་ཐོག་ནས་བོད་ཡིག་འདི་སྒྲ་སྦྱོར་ཡི་གེ་ཡིན་པ་དང་ས་གནས་སོ་སོའི་ཡུལ་སྐད་ཕུད་གཞི་རྩའི་ཐོག་ནས་གཅིག་གྱུར་ཡིན་པའི་ཁྱད་ཆོས་གསལ་པོར་མཐོང་ཐུབ་པ།\n༼ དུང་དཀར་རིན་པོ་ཆེའི་གསུང་ལས་དྲངས། ༽